year
stringclasses 2
values | id
stringlengths 1
3
| intro
stringlengths 53
1.08k
⌀ | main
stringlengths 303
6.4k
⌀ | summary
stringlengths 51
406
⌀ |
|---|---|---|---|---|
2022 | 77 | Verkkaupar þurfa að huga sérstaklega vel að verksamningum um þessar mundir. Þetta segir framkvæmdastjóri Samtaka iðnaðarins. Verð á aðföngum fyrir byggingariðnað hafi í sumum tilfellum margfaldast á síðustu mánuðum. Vöruskortur vegna heimsfaraldurs og stríðsátaka hafi mikil áhrif á stórar atvinnugreinar. | Hrávöruverð hefur hækkað mikið undanfarin misseri. Verð á stáli hefur margfaldast, það hefur fjórfaldast á stuttum tíma. Verð á kopar hefur hækkað mikið sem skilar sér í hækkun á verði raflagnaefnis.
Sigurður Hannesson er framkvæmdastjóri Samtaka iðnaðarins.
Við höfum séð þetta líka varðandi timbur, þannig að þetta kemur víða við sögu í byggingariðnaðinum.
Hann segir marga verktaka hafa sýnt fyrirhyggju og náð að útvega aðföng í tæka tíð svo verk tefjist ekki eða snarhækki í verði. Stríðsátökin í Úkraínu lokuðu stórum mörkuðum eins og Hvíta-Rússlandi og Rússlandi sem eru stórir markaðir fyrir stál og timbur.
Þannig að þá þarf að finna nýja markaði og það erum fleiri en við í þeirri stöðu þannig að það hefur þá áhrif bæði á afhendingartíma og verð. Þannig að það hefur verið mjög krefjandi skulum við segja og mikil áskorun að láta hlutina ganga.
Ekki sér fyrir endann á þessari stöðu.
Þó að svona vonandi muni rætast eitthvað úr að lokum en það er ekkert sem bendir til þess að það sé í kortunum akkurat núna.
Margir verksamningar sem gerðir hafa verið taki ekki tillit til þessara miklu verðhækkana.
Þeir eru oft miðaðir við byggingavísitölu sem að endurspeglar ekki þá hækkun sem hefur orðið á verði aðfanga sem gerir það að verkum að verktakar geta lent illa í því sem eru með opna samninga í dag. Þannig að verkkaupar og þá kannski sérstaklega opinberir verkkaupar þurfa að íhuga þessa stöðu og sýna sveigjanleika og við vitum það reyndar að í nýlegum útboðum þá hafa verkkauparnir viljað setja inn endurskoðunarákveði til þess að taka á þessu sem er mjög jákvætt mál. | Vöruskortur vegna heimsfaraldurs og stríðsátaka hefur mikil áhrif á stórar atvinnugreinar hér á landi. Sigurður Hannesson, framkvæmdastjóri Samtaka iðnaðarins, segir að verð á aðföngum fyrir byggingariðnað hafi í sumum tilfellum margfaldast á síðustu mánuðum. |
2022 | 78 | Tveir snarpir jarðskjálftar mældust við Grindavík um tíuleytið í morgun. Nokkuð hafði dregið úr skjálftavirkni á Reykjanesskaga í nótt en yfir tvö hundruð skjálftar hafa nú mælst á svæðinu frá miðnætti. | Skjálftarnir tveir urðu þremur kílómetrum norðvestur af Grindavík. Sá fyrri var 3,5 að stærð og sá seinni 3,6, og þeim fylgdi nokkur eftirskjálftavirkni. Sigríður Magnea Óskarsdóttir, náttúruvársérfræðingur hjá Veðurstofu Íslands, segir að skjálftarnir tveir hafi ekki verið á sömu slóðum og aðrir skjálftar sem mælst hafa á svæðinu nýverið, sem voru norðaustanmegin við Grindavík. Hún segir þó skjálfta hafa mælst á þessu svæði um miðjan mánuðinn.
Þannig að þetta er nú ekki einhver óþekktur staður, þetta teljum við að sé hluti af þeirri hrynu sem hefur verið í gangi núna síðan um mánaðarmótin, svona með hléum og tengist landrisinu sem á sér stað núna undir Þorbirni.
Sigríður segir hrinurnar oft haga sér þannig að þær séu hviðukenndar. Hún segir virknina ekki vera í líkingu við það sem hún var í síðustu viku og að hún virðist ekki vera að aukast. Virknin virðist heldur hafa flust yfir á þetta svæði, það er að segja norðvestur af Grindavík. | Tveir snarpir jarðskjálftar mældust við Grindavík í morgun. Yfir tvö hundruð skjálftar hafa mælst á svæðinu frá miðnætti. Jarðeðlisfræðingur segir varasamt að búast við að atburðarrás verði eins og þegar gaus við Fagradalsfjall í fyrra. |
2022 | 78 | Formaður Rauða krossins segir óásættanlegt að flóttafólki sé mismunað eftir því hvaðan það kemur. Verið sé að taka upp útlendingastefnu sem sé með þeim harðari sem þekkist, tengja þurfi saman dvalarleyfi og atvinnuleyfi. | Silja Bára Ómarsdóttir prófessor í stjórnmálafræði er nýkjörinn formaður Rauða kross Íslands. Hún var gestur Silfursins í morgun þar sem meðal annars var rætt um fyrirhugaða brottvísun hátt í 300 umsækjenda um alþjóðlega vernd, en fólkið verður sent í flóttamannabúðir í Grikklandi. Hún segir mismunandi viðhorf til flóttafólks eftir upprunalandi:
Mér finnst þetta óásættanlegt. Flóttafólk á að njóta sama réttar, sama hvaðan það kemur. Íslensk stjórnvöld hafa verið að herða sína útlendingastefnu. Við erum að taka upp stefnu sem er með því harðari, við erum að elta Norðurlöndin í þeirra hörðustu stefnum.
Silja Bára segir að íslensk stjórnvöld nýti sér Dyflinnarreglugerðina í öðrum tilgangi en hún hafi verið ætluð.
Hún var sett til þess að tryggja það að umsækjendur um alþjóðlega vernd fengju efnislega meðferð sinna umsókna einhversstaðar. Og við notum hana til að senda fólk í fyrsta land vegna þess að það er heimild, en ekki skylda.
Sumir þeirra sem nú á að senda úr landi hafa dvalið hér í talsverðan tíma og fest hér rætur, vegna þess að ekki var hægt að senda þá til baka í faraldrinum.
Það mannúðlega væri að veita fólki dvalarleyfi, dvalarleyfi kalla á að fólk geti séð fyrir sér þannig að það þarf að tengja dvalarleyfi og atvinnuleyfi meira saman. Við viljum auðvitað bara tryggja það að fólki sé tekið af mannúð hvort sem það kemur frá Afganistan eða Úkraínu. Fólk sem kemur annars staðar frá upplifir mismunun; upplifir að þau sem koma frá Úkraínu þeim er betur tekið og við höfum alveg séð merki um það í okkar starfi. | Nýkjörinn formaður Rauða kross Íslands segir að sú útlendingastefna sem verið sé að taka upp hér á landi, sé með þeim harðari sem þekkist. Óásættanlegt sé að mismuna flóttafólki eftir uppruna. |
2022 | 78 | Á þriðjudag verða þrír mánuðir liðnir síðan Rússar réðust inn í Úkraínu. Jón Ólafsson, sérfræðingur í málefnum Rússlands, segir ekkert benda til þess að stríðinu sé að ljúka. Viðskiptaþvinganir Vesturlanda gætu farið að hafa áhrif á Rússa í haust. | Ég held að það sé ekkert sem bendir til þess að því sé að ljúka, þvert á móti. Það sem hefur gerst og komið heimsbyggðinni á óvart er hversu illa hefur gengið hjá Rússum. Við vitum ekki alveg hvað gerist næst.
Jón var gestur Silfursins í dag. Hann segir að Rússar séu þó ekki að draga sig til baka. Það hægist á þeim en þeir eigi eftir að færast lengra til vesturs í sumar. Margt bendi til þess að geta Rússa til að fjölga fólki og bæta sín hernaðartæki sé að minnka en fjölmiðlar þar í landi leggi nú ofuráherslu á uppgjöf úkaínskra hermanna í Mariupol.
Almenningur í Rússlandi er látinn halda það núna að það sé fullnaðasigur í vændum.
Seðlabankastjóri Rússlands vakti athygli á því um daginn að varaforði Rússa væri ekki endalaus. Mikið af framleiðslu í Rússlandi byggi á innfluttum varahlutum en fjöldi ríkja hafa brugðist við innrásinni með viðskiptaþvingunum á Rússa.
Þessar viðskiptaþvinganir Vesturlanda eru auðvitað þess eðlis að þær gætu farið að hafa áhrif. Ekki kannski strax en með haustinu. Þannig margir eru að horfa á september/október sem úrslitastund. | Ekkert bendir til þess að stríðinu í Úkraínu sé að ljúka segir sérfræðingur í málefnum Rússlands. Úrslitastund gæti orðið í haust. |
2022 | 78 | Fólk ætti að forðast náin samskipti við fólk sem það þekkir ekki, ætli það að forðast að smitast af apabólu. Þetta segir yfirlæknir sýkla- og veirufræðideildar Landspítalans. Þar er verið að þróa aðferð til þess að greina apabólu. | Ekki er unnt að greina apabólu með fullnægjandi hætti hér á landi en verið er að þróa aðferð til þess. Til þess að forðast smit ætti fólk ekki að eiga í nánum samskiptum við fólk sem það þekkir ekki, segir yfiræknir sýkla- og veirufræðideildar.
Apabóla hefur nú greinst í fjórtán löndum hið minnsta og eru tilfellin yfir áttatíu talsins. Bólan hefur til að mynda stungið sér niður í Noregi, Svíþjóð, á Bretlandi og Spáni. Joe Biden Bandaríkjaforseti sagði í dag apabólan væri áhyggjuefni því ef hún nær útbreiðslu hefði það víðtæk áhrif. Sóttvarnayfirvöld í Belgíu hafa ákveðið að þeir sem greinist þar sæti þriggja vikna einangrun.
Apabóla hefur ekki greinst hér á landi. Til eru próf hér og jákvæð niðurstaða í þeim gefur sterka vísbendingu um að viðkomandi geti verið með apabólu. Guðrún Svanborg Hauksdóttir, yfirlæknir á sýkla- og veirufræðideild Landspítala, segir að vakni grunum um apabólu verði sýni sent til Svíþjóðar til staðfestingar.
En það er verið að þróa aðferð og við bíðum bara eftir hvarfefnunum. Þegar þau verða komin ætti ekki að líða á löngu þangað til við verðum komin með aðferð til að greina hana hérna á Íslandi. - Hafa þegar verið send einhver sýni úr landi? Nei, ekki ennþá. En við erum reiðubúin þegar það berst.
Guðrún segir viðbúið að það taki nokkra daga að fá niðurstöðu frá Svíþjóð. Greiningaraðferðin sem verið er að þróa á sýkla- og veirufræðideildinni er hin kunnuglega PCR-aðferð. Guðrún býst við að aðferðin verði tekin í notkun eftir tvær til þrjár vikur.
Apabóla er sjúkdómur sem sprettur af veirusýkingu. Einkenna verður vart einni til þremur vikum eftir smit. Fyrstu einkenni apabólu eru hiti, höfuðverkur, vöðvaverkir, bakverkur, eitlabólga og þreyta. Þá fylgir þessu útbrot og kláði, blöðrur sem breytast í hrúður. Vessinn í blöðrunum er smitandi en líka hósti. Útbrotin byrja oft í andliti en færast síðan niður líkamann. Margir þeirra sem hafa greinst eru karlmenn sem stunda kynlíf með körlum. En hvernig getur fólk forðast að smitast?
Það er bara að forðast náin samskipti við fólk sem maður þekki ekki alltof vel. Það þarf náin samskipti til að smitast. Maður þarf að snerta virkilega útbrot og þess háttar. Þannig að það er bara að gæta sín. | Fólk ætti að forðast náin samskipti við þá sem það þekkir ekki, ætli það að forðast að smitast af apabólu. Þetta segir yfirlæknir sýkla- og veirufræðideildar Landspítalans. Þar er verið að þróa aðferð til þess að greina sjúkdóminn. |
2022 | 78 | Páll Einarsson jarðeðlisfræðingur segir auknar líkur á stórum skjálfta nær Reykjavík. Hann segir varasamt að búast við að atburðarrásin verði eins og þegar gaus við Fagradalsfjall í fyrra. | Rætt var við Pál í Silfrinu á Rúv núna rétt fyrir hádegi. Hann segir að skjálftavirknin á Reykjanesskaga nú sé sambærileg þeirri sem var í ársbyrjun 2020. Það sé varasamt að draga of miklar ályktanir af því að dregið hafi úr skjálftavirkni í nótt, þó dregið hafi úr skjálftavirkni rétt áður en eldgos hófst í fyrra.
en jú. Vissulega er hugur okkar að þessari jarðvá sem er nú í gangi. | null |
2022 | 78 | Tívolí í Kaupmannahöfn ætlar að bjóða upp á veglega skemmtidagskrá á þjóðhátíðardag Íslendinga, sautjánda júní. Prjónafólk á Íslandi og víðar situr nú sveitt við og prjónar ullarveifur í fánalitunum, sem eiga að prýða Tívolí þennan dag. | Eitt þúsund veifur í íslensku fánalitunum - prjónaðar úr ull - eiga að prýða skemmtigarðinn Tívolí í Kaupmannahöfn, þegar haldið verður upp á íslenska þjóðhátíðardaginn, sautjánda júní.
Það verður mikið um dýrðir í Tívolí þennan dag - tveir íslenskir kórar syngja, Moses Hightower spilar, það verður boðið upp á íslenskan mat, prjónanámskeið - og Vilhelm Netó verður með uppistand. Halla Benediktsdóttir, forstöðukona Jónshúss í Kaupmannahöfn, hefur komið að undirbúningi þessa viðburðar.
og það er stefnt að því að flagga handprjónuðum ullarveifum í íslensku fánalitunum í Tívolí þennan dag - um það bil þúsund slíkum veifum, segir Halla.
Sautjándi júní er auðvitað ekki frídagur í Danmörku, þannig að daginn eftir verður Íslendingafélagið með alvöru íslenska þjóðhátíð - hoppukastala og pulsur, sem má auðvitað ekki vanta. | Tívolí í Kaupmannahöfn ætlar að bjóða upp á veglega skemmtidagskrá á þjóðhátíðardag Íslendinga, sautjánda júní. Prjónafólk á Íslandi og víðar situr nú sveitt við og prjónar ullarveifur í fánalitunum, sem eiga að prýða Tívolí þennan dag. |
2022 | 78 | Sigurgleði Lyon var ósvikin og stóð lengi eftir að franska liðið vann Meistaradeild Evrópu í fótbolta í gærkvöld eftir 3-1 sigur á Barcelona. Sara Björk Gunnarsdóttir hefur nú unnið keppnina tvisvar. | Sara kom reyndar ekkert við sögu í úrslitaleiknum, en var á varamannabekknum og fagnaði vel í leikslok. Hún var í mun stærra hlutverki þegar hún vann keppnina með Lyon fyrir tveimur árum síðan. Þá spilaði hún allan leikinn og skoraði mark. Hún kom þó við sögu í Meistaradeildinni á leiktíðinni með Lyon þrátt fyrir að vera mjög nýlega snúin til baka eftir barneignarleyfi. Lyon hefur nú unnið Meistaradeildina átta sinnum, eða langoftast allra liða.
Anadaolu Efes frá Tyrklandi vann Evrópudeildina í körfubolta, EuroLeague í gærkvöld. Efes sigraði Real Madríd frá Spáni í úrslitum keppninnar í gær með aðeins eins stigs mun, 58-57. Úrslitaleikurinn var spilaður í Belgrad, höfuðborg Serbíu. Það hefur líklega hjálpað liði Efes, því besti maður liðsins í úrslitaleiknum var Serbinn Vasilije Micic sem endaði stigahæstur með 23 stig. Þetta var annað árið í röð sem Anadolu Efes vinnur Evrópudeildina.
Mito Pereira frá Chile er í fínum málum fyrir lokahring PGA meistaramótsins í golfi í Tulsa í Oklahoma. Pereira sem lék þriðja hringinn í gærkvöld á einu höggi undir pari er á samtals níu höggum undir pari fyrir lokahringinn. Hann hefur þriggja högga forskot á Englendinginn Matt Fitzpatrick og Will Zalatoris frá Bandaríkjunum sem eru jafnir í öðru sæti. PGA meistaramótið er eitt fjögurra risamóta ársins hjá karlkylfingum. Mótinu lýkur í kvöld.
Og spennan er mikil fyrir lokaumferð ensku úrvalsdeildarinnar í fótbolta í dag. Manchester City tryggir sér enska meistaratitilinn með sigri á Aston Villa. Misstigi City sig getur Liverpool orðið meistari með sigri á Úlfunum. Tottenham stendur betur í baráttunni við Arsenal um fjórða sætið, síðasta lausa sætið í Meistaradeild Evrópu. Tottenham sem hefur tveimur stigum meira mætir Norwich en Arsenal leikur við Everton. Þá kemur einnig í ljós hvort Burnley eða Leeds fellur með Watford og Norwich. Burnley tekur á móti Newcastle en Leeds sækir Brentford heim. | Sara Björk Gunnarsdóttir vann Meistaradeild Evrópu í fótbolta í annað sinn með liði sínu Lyon í gærkvöld. |
2022 | 78 | Lítið er um sektir úr svokölluðum meðalhraðamyndavélum sem settar voru upp í Norðfjarðargöngum en þær reikna út meðalhraða ökutækis á milli tveggja punkta. Slíkar vélar verða settar upp í fleiri göngum. | Mikilvægt þykir að halda umferðarhraða niðri í göngum enda geta slys þar verið mjög alvarleg ekki síst ef eldur kemur upp í ökutækjum og göngin fyllast af reyk.
Meðalhraðamyndavélar hafa nú verið í notkun á tveimur vegköflum í um hálft ár. Í Norðfjarðargöngum á milli Eskifjarðar og Norðfjarðar og á Grindavíkurvegi. Þær taka mynd af ökutæki þegar það kemur inn á kaflann og aftur þegar ekið er út af honum og reikna meðalhraðann. Ef hann er of mikill fær viðkomandi sekt. Þessar vélar eru taldar betri í að lækka hraða heldur en vélar sem aðeins mæla á tilteknum stað enda geta ökumenn fljótt lært hvar slíkar vélar eru.
Guðrún Hauksdóttir hjá lögreglunni í Stykkishólmi tekur á móti upplýsingum úr meðalhraðamyndavélum og segir í samtali við fréttastofu að mjög lítið hafi verið um hraðabrot í Norðfjarðargöngum síðan vélarnar voru teknar í notkun í nóvember. Ökumenn virðist gæta sín þökk sé myndavélunum sem mæli meðalhraða. Samkvæmt upplýsingum frá Vegagerðinni er nú unnið að því að koma vélum sem þessum upp í bæði Hvalfjarðjargöngum og Dýrafjarðargöngum og er áætlað að setja þær upp á þessu ári. | null |
2022 | 78 | Frakkar standa frammi fyrir sinnepsskorti í sumar. Ástæðan er margþætt en miklir þurrkar í Kanada, léleg uppskera innanlands og stríðið í Úkraínu valda því að varla er mustarðskorn að fá. | Fjöldi verslana á í stökustu vandræðum með að útvega sinnep og verðið hefur hækkað um tíu prósent á skömmum tíma. Á seinasta ári urðu þurrkar í landbúnaðarhéruðum vestanvert í Kanada til þess að uppskera hrundi en Frakkar kaupa mikið af sinnepskorni þaðan. Framleiðsla á korni hefur einnig verið undir væntingum innanlands síðustu þrjú ár, nú seinast vegna votviðrasams vetrar og vorkulda.
Luc Vondermaeson, forstjóri La Reine de Dijon þriðja stærsta sinnepsframleiðanda Frakklands, segir framleiðslu sinneps vera nærri fjórðungi undir því sem venjulegt er. Hann segir mjög hafa dregið úr framboði á sinnepskorni síðan í janúar og að hann eigi mesta basli með að útvega það.
Ekki sé heldur hægt að bæta úr skortinum með innflutningi frá Rússlandi eða Úkraínu vegna stríðsins. Árásir Rússa, viðskiptaþvinganir vesturlanda og hafnbann við Svartahaf hafa orðið til þess að mikill skortur er orðinn á mörgum þeim fæðutegundum sem bæði Rússar og Úkraínumenn framleiða og flytja út. Sameinuðu þjóðirnar vöruðu fyrr í vikunni við því að hætta gæti verið álangvinnum fæðuskorti um alla jörð vegna innrásarinnar. | null |
2022 | 79 | Allt útlit er fyrir að stjórnarskipti verði í Ástralíu, eftir kosningarnar sem haldnar voru í dag. Búið er telja um fjörtíu prósent atkvæða og Verkamannaflokkurinn gæti verið kominn með meirihluta á sambandsþingi Ástralíu. | Leiðtogi ástralska Verkamannaflokksins, Anthony Albanese, verður að líkindum næsti forsætisráðherra Ástralíu, eftir þingkosningarnar sem haldnar voru í dag. Búið er að telja um fjörtíu prósent atkvæða og útlit fyrir fyrir að Verkamannaflokkurinn fái meirihluta á sambandsþingi Ástralíu.
Klukkan er að ganga ellefu að kvöldi í Sydney - fyrir tæpum klukkutíma lýsti Ástralska ríkissjónvarpið yfir sigri Verkamannaflokksins - sem var, núna rétt fyrir fréttir, kominn með sjötíu og tvö þingsæti í fulltrúadeildinni - sjötíu og sex þarf til að ná meirihluta. Þetta þýðir að Scott Morrisson, formaður Frjálslynda flokksins þarf að gefa eftir embætti forsætisráðherra og við tekur Anthony Albanese, leiðtogi Verkamannaflokksins - í fyrsta sinn síðan 2013 sem flokkurinn kemst í meirihluta. Ástralskir fjölmiðlar segja enga spurningu að Verkamannaflokkurinn muni leiða ríkisstjórnina - þó er enn óvíst hvort flokkurinn fái hreinan meirihluta, eða þurfi stuðning annarra flokka, eins og Græningja. Yfir sautján milljónir eru á kjörskrá og yfir sjö milljónir höfðu þegar greitt atkvæði utan kjörfundar. Í síðustu kosningum, árið 2019, var kjörsókn næstum 92 prósent - enda er Áströlum skylt að mæta á kjörstað, og geta átt yfir höfði sér sekt, nýti þeir ekki atkvæðisrétt sinn. | Allt útlit er fyrir að stjórnarskipti verði í Ástralíu, eftir kosningarnar sem haldnar voru í dag. Búið er telja um fjörtíu prósent atkvæða og Verkamannaflokkurinn gæti náð meirihluta á sambandsþingi Ástralíu. |
2022 | 79 | Karlmaður gekk berserksgang í Árbænum í Reykjavík í nótt. Hann braust meðal annars inn á Árbæjarsafnið, í Árbæjarlaugina og í tvö heimahús. | Fyrstu tilkynningar um brot mannsins bárust um tíu leytið í gærkvöld en hann var ekki handtekinn fyrr en um klukkan þrjú í nótt. Maðurinn byrjaði kvöldið á að stela rafmagnshlaupahjóli fyrir utan félagsmiðstöð í Árbænum. Hann braust svo inn í heimahús þar sem húsráðandi kom að honum inn í stofu hjá sér. Maðurinn stakk þá af en eina þýfið sem hann hafði með sér var gaskútur. Stuttu síðar braust hann inn á Árbæjarsafnið og framdi þar skemmdaverk. Braut rúður á einu húsi safnsins og rótaði í munum inni í húsinu. Lögregla mætti á safnið eftir að öryggiskerfi safnsins fór í gang en maðurinn flúði vettvang. Hann gerði síðar tilraun til innbrots í annað íbúðarhús en húsráðandi kom að honum hálfum inn um svalahurð á íbúð sinni.
Að lokum braust maðurinn inn í Árbæjarlaug og fremur þar skemmdaverk. Í frétt vísis kemur fram að maðurinn hafi meðal annars farið um tækjakjallara laugarinnar og tekið leiðslur í sundur með þeim afleiðingum að ekkert heitt vatn rann í sturturnar í morgun. Lögregla kom stuttu eftir að öryggiskerfi laugarinnar fór í gang. Maðurinn var blautur, hafði fengið sér bað í lauginni og gengið um pottana í öllum fötunum. | null |
2022 | 79 | Ólíklegt þykir að dragi til tíðinda í viðræðum um myndun nýs meirihluta í Reykjavík í dag. Þetta er samdóma álit þeirra borgarfulltrúa sem fréttastofa náði tali af í morgun. Oddvitar flestra flokka svara ekki símtölum fréttamanna. | Oddvitarnir halda spilunum þétt að sér og gefa ekki kost á viðtölum. Aðrir borgarfulltrúar sem fréttastofa ræddi við í morgun segjast bíða frétta. Marta Guðjónsdóttir borgarfulltrúi Sjálfstæðisflokksins segir að allir séu að tala við alla. Borgarfulltrúar Sjálfstæðisflokksins hittast eftir hádegi og bera saman bækur sínar. Hjálmar Sveinsson borgarfulltrúi Samfylkingarinnar segir að málið sé alfarið í höndum oddvitanna, hann hefur ekki verið boðaður á fund í dag. Í sama streng tekur Árelía Eydís Guðmundsdóttir borgarfulltrúi Framsóknarflokksins. Kolbrún Baldursdóttir borgarfulltrúi Flokks fólksins var einn fárra oddvita sem fréttastofan náði sambandi við í morgun. Hún segist hafa talað við alla odvitana í síma en að hún hafi ekki verið boðuð á fund, hvorki í gær né í dag. Hún telur að helgin líði án þess að það dragi til tíðinda. Alexandra Brím borgarfulltrúi Pírata segist vita lítið og benti á oddvitann, Dóru Björt Guðjónsdóttur. Ragnhildur Alda Vilhjálmsdóttir borgarfulltrúi Sjálfstæðisflokksins segir að flokkarnir séu að skoða stöðuna í sínum baklöndum og býst ekki við neinum tíðindum fyrr en eftir helgi. Bjarni Benediktsson formaður Sjálfstæðisflokksins segir að fjöldi flokka geri viðræðurnar erfiðari og flóknari.
Ég hef nú verið frekar talsmaður þess að við reynum að hafa færri flokka saman en í Reykjavík er komin upp mjög sérstök staða eins og ég horfi á það. Ekki er langt síðan að R-listinn og Sjálfstæðisflokkurinn voru að reyna að bítast um meirihluta stuðning í borginni. Nú eru 8 framboð með fulltrúa í borgarstjórn og að hluta til er það að það er búið að það er nýlega búið að fjölga mjög borgarfulltrúum. Það býr til dálítið flóknari sviðsmynd
En mér finnst athyglisvert hvernig þessi mikla breyting sem hefur orðið á fjölda framboðanna er að spilast út núna í viðræðunum.
Hvaða möguleika sér Katrín Jakobsdóttir forsætisráðherra í spilunum?
Það eru auðvitað heilmargir möguleikar en það sem mér sýnist nýir borgarfulltrúar, sem ég óska til hamingju með kjörið, er að gera í raun og veru að gefa sér tíma til að ræða saman og mér finnst það ekkert óeðlilegt. Það eru töluverðar breytingar á skipan mála og ekkert óeðlilegt að þau gefi sér tíma til þess að ræða hvert við annað og sitt bakland væntanlega. | Ólíklegt þykir að dragi til tíðinda í viðræðum um myndun meirihluta í borginni um helgina. Oddvitar flokkanna halda spilunum þétt að sér. |
2022 | 79 | Erkibiskup kaþólsku kirkjunnar í San Franscisco hefur tilkynnt Nancy Pelosi, forseta fulltrúadeildar Bandaríkjaþings, að henni sé óheimilt að ganga til altaris vegna afstöðu hennar til þungunarrofs. | Þetta kom fram í tilkynningu erkibiskupsdæmisins í gær. Erkibiskupinn Salvatore Cordileone kveðst hafa sent Pelosi bréf þar sem hann fór fram á að hún vísaði opinberlega á bug stuðningi sínum við þungunarrof ella skyldi hún láta af tali um að hún væri sannkaþólsk. Jafnframt mætti hún ekki þiggja heilagt sakramenti, sem er eitt af grundvallaratriðum kaþólskrar trúariðkunar. Nú segir erkibiskupinn að sá tími sé upprunninn í lífi Pelosi.
Því megi Pelosi héðan í frá ekki sækja kirkjuna og þjónustu hennar fyrr en hún viðurkennir að þungunarrof sé synd. Pelosi er yfirlýstur kaþólikki en hefur heitið því að styðja lagasetningu sem tryggir konum rétt til þungunarrofs.
Dóms hæstaréttar Bandaríkjanna er að vænta undir lok júní, sem fellir úr gildi stjórnarskrárvarinn rétt kvenna til þungunarrofs byggðan á dómi réttarins frá árinu 1973, í máli kenndur við Roe gegn Wade. AFP-fréttaveitan fékk ekki viðbrögð að svo stöddu frá skrifstofu Pelosi þegar eftir því var leitað. | Leiðtogi Demókrata í fulltrúadeild Bandaríkjaþings fær ekki að ganga til altaris vegna afstöðu sinnar til þungunarrofs. |
2022 | 79 | Það ræðst í kvöld hvort Sara Björk Gunnarsdóttir og félagar hennar í franska liðinu Lyon vinni Meistaradeild Evrópu í fótbolta. Lyon mætir Barcelona í úrslitum klukkan fimm. | Barcelona er ríkjandi Evrópumeistari eftir að hafa unnið Meistaradeildina í fyrra. Börsungar hafa spilað vel á leiktíðinni og þykja sigurstranglegir. Árin fimm á undan vann Lyon hins vegar keppnina og Sara Björk var innanborðs árið 2020. Þá skoraði Sara meðal annars eitt marka Lyon í úrslitaleiknum það árið. Úrslitaleikur Lyon og Barcelona í Meistaradeildinni verður sýndur í beinni útsendingu RÚV í dag og hefst upphitun fyrir leikinn klukkan hálffimm.
Fram náði yfirhöndinni í úrslitaeinvígi sínu við Val um Íslandsmeistaratitil kvenna í handbolta í gærkvöld. Fram vann þá fyrsta úrslitaleik liðanna með minnsta mun, 28-27. Karen Knútsdóttir fór á kostum í liði Fram og skoraði níu mörk. Vörn Vals átti oft á tíðum í mesta basli með að stoppa Kareni. Þetta er í sjötta sinn á síðustu þrettán árum sem liðin tvö berjast um Íslandsmeistaratitilinn og spennan alltaf mikil þegar þessi Reykjavíkurstórveldi eigast við. Næsti leikur liðanna verður spilaður á mánudagskvöld á Hlíðarenda, heimavelli Vals. Það lið sem fyrr vinnur þrjá leiki í úrslitum verður Íslandsmeistari.
Bandaríski kylfingurinn Will Zalatoris er efstur þegar keppni er hálfnuð á PGA meistaramótinu í golfi. Mótið er eitt fjögurra risamóta ársins hjá karlkylfingum. Hin eru Mastersmótið, Opna bandaríska meistaramótið og Opna breska meistaramótið. Zalatoris hefur leikið hringina tvo sem búnir eru á samtals níu höggum undir pari. Hann lék hringinn í gær á fimm höggum undir pari og hefur eins höggs forskot á Mito Pereira frá Chile sem er í 2. sæti. Justin Thomas er svo í 3. sæti, tveimur höggum á eftir Zalatoris, Bubba Watson er í 4. sæti, þremur höggum frá efsta sætinu og Rory McIlroy er á samtals fjórum höggum undir pari. Hann byrjaði mótið vel, en lék hins vegar hringinn í gær ekki eins vel, eða á einu höggi yfir pari.Tiger Woods slapp í gegnum niðurskurð. Hann er á samtals þremur yfir pari. Dustin Johnson komst hins vegar ekki í gegn, og hefur því lokið keppni eftir aðeins tvo hringi á samtals sex höggum yfir pari. | Það ræðst í kvöld hvort Sara Björk Gunnarsdóttir og franska liðið Lyon vinni Meistaradeild Evrópu í fótbolta. |
2022 | 79 | Land hefur risið um 30 sentimetra við Öskju síðan í ágúst, en nákvæmar mælingar hófust á ný í vikunni. Landið hefur einnig færst 10 sentimetra í suðvestur. | Illa hefur gengið að fylgjast með landrisi í Öskju síðustu mánuði. Vegna snjóþunga hefur ekki náðst að greina gervihnattarmyndir af svæðinu og engar nákvæmar mælingar hafa borist síðan í desember, þegar GPS-mælir Veðurstofu bilaði vegna veðurs. Í vikunni var mælitækinu komið í lag og því hafa nákvæmar mælingar hafist á ný. Ekki hefur verið hægt að greina rishraða síðan mælirinn komst aftur í gang, en hraðinn var mikill áður en mælitækið bilaði.
Í september lýsti ríkislögreglustjóri í samráði við lögreglustjórann á Norðurlandi eystra yfir óvissustigi Almannavarna á svæðinu vegna landrissins. Ljóst er að talsverð þensla er enn við Öskju og óvissustig er því enn við gildi.
Landið við Öskju reis mikið á síðari hluta síðasta árs, en það hafði risið um 20 cm þann tuttugasta desember þegar mælitækið bilaði. Þá var talið að kvika væri að safnast fyrir á tveggja til þriggja kílómetra dýpi. | Land hefur risið um 30 sentímetra í Öskju undanfarna níu mánuði. Þar hefur óvissustig verið í gildi síðan í september. |
2022 | 80 | Formaður Læknafélags Íslands segir grafalvarlegt að heilbrigðisstarfsfólk flosni upp úr starfi sökum álags og hefur áhyggjur af því að Landspítalinn missi dýrmætt fólk úr starfi. Hún kallar eftir róttækum og tafarlausum viðbrögðum. | Theódór Skúli Sigurðsson, barna- og svæfingalæknir á Landspítalanum og fyrrverandi formaður sjúkrahússlækna, lýsti í sjónvarpsfréttum í gærkvöldi miklu álagi sem hann hefur verið undir í starfi sem hafi leitt til kulnunar. Steinunn Þórðardóttir, formaður Læknafélags Íslands, segir það ekki koma sér á óvart að heilbrigðisstarfsfólk flosni upp úr starfi.
við erum að sjá töluverða aukningu í langtímaveikindum lækna. Og við teljum að þetta sé ekki bara afleiðing faraldursins heldur spilar stórt hlutverk þetta var eitthvað sem við vorum farin að finna fyrir aáður og bara afleiðing af eins og maður gæti sagt langvarandi óhóflegu álagi á lækna og í rauninni ekkert þak á það hvað er hægt að leggja´a einstaka starfsmenn eins og Theódór lýsti svo vel.
Steinunn segir þetta mikið áhyggjuefni og skynjar sama hljóð í læknum um allt land.
álagið er óhóflegt, það er mönnunarfvandi mjög víða og þæað þarf bara að grípa til róttækra aðgerða tafarlaust til að sporna við að það verði bara neikvæður spírall niður á við. Um leið og við byrjum að missa fólk í langtímaveikindi þá er meira álag á þeim sem eru eftir.
Hún bendir á lausnir á borð við meiri stuðning við lækna og hjúkrunarfræðinga í sérhæfðum verkefnum en að enn fremur þurfi meira fjármagn.
þarf bara að - meira fjármagn, kjörin, starfsaðstæðurnar og stuðninginn hsem folk hefur því eru eims og é sdegi takmörkuð auðlind og getum auðvitað ekki töfrað fram lækna úr engu en þurfum a að hlúa vel að þeim læknum sem eru hjá okkur. | Formaður Læknafélags Íslands segir grafalvarlegt að heilbrigðisfólk flosni upp úr starfi sökum álags og kallar eftir róttækum aðgerðum. |
2022 | 80 | Fulltrúi Miðflokksins á Akureyri segir að viðræður á milli fjögurra flokka um meirihlutasamstarf gangi vel. Hann gerir ráð fyrir að meirihluti verði myndaður fljótlega upp úr helgi. | Fulltrúar Sjáfstæðisflokks og Framsóknarflokks boðuðu Samfylkinguna og Miðflokkinn til formlegs fundar eftir að L-listinn fór út úr meirihlutaviðræðum í fyrradag.
Fyrsti eiginlegi fundur flokkana fjögurra var í gærkvöldi.
Hann gekk alveg ljómandi vel. Ég myndi segja það að við værum komin 95% með þetta.
Segir Hlynur Jóhannesson, oddviti Miðflokksins. Hann segir flokkana fyrst hafa rætt saman á þriðjudagskvöld þó einhverjar þreifingar hafi verið fyrir þann tíma.
Í sjónvarpsfréttum í gærkvöldi sagði stjórnmálafræðingur að svo virtist sem íþróttapólitík spilaði inn í meirihlutaviðræðurnar.
Þetta er alls ekki mín upplifun í þessu dæmi og ég held að fólk sé að misreikna þetta KA/Þórs stríð í sambandi við stjórnmálin hérna. Auðvitað eru allir að reyna að ota sínum tota fyrir kosningar en þetta hefur ekkert inn í þessar viðræður að gera.
En hvenær eruð þið að fara að hittast næst og hvenær má eiga von á að þetta verði komið alveg? Við erum auðvitað í stöðugu sambandi núna að hnýta saman litla hnúta sem við erum að skipta á okkur hvernig við vinnum þá og ég á bara von á að fljótlega eftir helgi verði þetta alveg fullbúið. | Fulltrúi Miðflokksins á Akureyri er bjartsýnn á að lokið verði við myndun nýs meirihluta í bænum fljótlega eftir helgi. Óbreytt staða er í óformlegum meirihlutaviðræðum í Reykjavík. |
2022 | 80 | Aukið samráð stjórnvalda við fagaðila er nauðsynlegt til að ná sátt um umdeilt frumvarp til útlendingalaga, segir í yfirlýsingu fimmtán samtaka og stofnana. | Mikilvægt er að stjórnvöld hafi samráð við fagaðila um umdeilt frumvarp til útlendingamála, segir framkvæmdastjóri Rauða kross Íslands. Fimmtán samtök og stofnanir skora á ríkisstjórnina að dýpka samráð og ná faglegri sátt um útlendingalög.
Í sameiginlegri yfirlýsingu segir að samtök og stofnanir hafi lýst skorti á samráði við gerð frumvarpsins og verulegum vanköntum á efni þess. Jafnframt að frumvarpinu sem nú liggur fyrir Alþingi hafi aðeins verið breytt örlítið frá því það var í umsagnarferli fyrr á árinu, þrátt fyrir að það sé mjög umdeilt. Frumvarpið var tekið til fyrstu umræðu á Alþingi í vikunni.
Meðal þeirra sem standa að yfirlýsingunni eru Alþýðusambandið, Amnesty International, Barnaheill, Geðhjálp, Kvenréttindafélag Íslands, Öryrkjabandalagið, Unicef og UN Women á Íslandi.
Í öllum þessum umsögnum sem fram hafa komið um útlendingalögin þá tala allir um skort á samráði
segir Kristín Hjálmtýsdóttir, framkvæmdastjóri Rauða krossins á Íslandi.
Eitthvað hefur verið tekið tillit til en alls ekki nógu mikið.
Í yfirlýsingunni er lýst miklum mun á aðdraganda lagasetningar um málefni útlendinga nú og árið 2017. Þá hafi lögin verið unnin í þverpólitísku og þverfaglegu samráði. Nú skorti hins vegar á það. Kristín hefur trú á að samráð verði bætt og vísar til stjórnarsáttmála.
Það kemur fram að auka þarf traust og gagnsæi um ákvarðanir útlendingayfirvalda. Það er talað um að samtalið sé til góðs. Ég hef fulla trú á því að það verði bætt úr.
Alþýðusamband Íslands, Barnaheill Save the Children á Íslandi, Geðhjálp, Hjálparstarf kirkjunnar, Íslandsdeild Amnesty International, Kvenréttindafélag Íslands, Landssamtökin Þroskahjálp, Mannréttindaskrifstofa Íslands, Rauði krossinn á Íslandi, Samtökin 78, Siðmennt, WOMEN in Iceland, UN Women á Íslandi, UNICEF á Íslandi og Öryrkjabandalag Íslands. | Aukið samráð stjórnvalda við fagaðila er nauðsynlegt til að ná sátt um umdeilt frumvarp til útlendingalaga, segir í yfirlýsingu fimmtán samtaka og stofnana. |
2022 | 80 | Fjöldi alþjóðlegra bílaframleiðslufyrirtækja hefur yfirgefið Rússland eftir að Vladimír Pútín forseti fyrirskipaði innrás í Úkraínu 24. febrúar. Rússar hafa fundið leið til að bregðast við því og hyggjast endurlífga fornfræga bílategund. | Brotthvarf alþjóðlegra framleiðslufyrirtækja kostar því fjölda fólks atvinnuna auk þess sem dregur verulega úr bílaframleiðslu. Sergei Sobyanin borgarstjóri Moskvu tilkynnti því nýverið þá fyrirætlan sína að hefja framleiðslu Moskvich-bíla að nýju. Verksmiðjan sem framleiddi þá á tímum Sovétríkjanna er í eigu borgarinnar og Sobyanin segir útilokað að þúsundir verkamanna séu án atvinnu. Um það bil sextíu gerðir af Moskvich voru framleiddar á árunum 1940 til 2002 en ekki var tilgreint sérstaklega hver þeirra yrði fyrir valinu nú. Nokkur ár tekur að hanna nýja bílgerð.
Danska ríkisútvarpið hefur eftir bílasérfræðingnum Christian Grau að rússneskur almenningur hugsi ekkert sérstaklega hlýlega til Moskvich. Grau segir ekki eina einustu gerð hafa gott orðspor og að í raun hafi bílarnir verið óttalegt drasl frá upphafi til enda. Það megi helst kenna lélegri smíði sem leiddi af sér tæknileg vandamál og litla endingu. Bílasagnfræðingurinn Niels Jonassen tekur undir það og segir markmið Sovétmanna hafa verið að smíða þokkalega bíla sem þyldu fimbulkulda og lélega vegi. | Rússar ætla að hefja á ný framleiðslu á Moskvít-bílum, til að bregðast við því að fjöldi alþjóðlegra bílaframleiðenda hefur horfið frá landinu eftir innrásina í Úkraínu. |
2022 | 80 | Starfshópur um aðgerðir og umbætur á húsnæðismarkaði, sem forsætisráðherra skipaði í febrúar, kynnir niðurstöður sínar í dag. Sigurður Ingi Jóhannsson, innviðaráðherra, segir skýrsluna gefa stjórnvöldum mikilvægar upplýsingar um þróun á fasteignamarkaði og hvernig þau geti brugðist við húsnæðisskorti, meðal annars út frá mannfjölda. Byggja þurfi 20 þúsund íbúðir á landinu á næstu fimm árum, til þess að anna eftirspurn. | Til þess að þetta sé hægt þá verða að vera til lóðir og þær verða að vera á fjölbreyttan hátt svo við getum byggt félagslegar íbúðir, svo við getum byggt íbúðir í almannakerfinu, leigulóðir fyrir óhagnaðardrifin félög etc. Og þetta þurfum við að sjá yfir allt landið, þá erum við komin með plan sem svarar til næstu 5 ára einskonar aðgerða áætlun og húsnæðisáætlun sem mun ríma við það í haust til 15 ára um það hvernig við sjáum til lengri tíma markaðinn þróast. | null |
2022 | 80 | Á tveimur sólarhringum hafa 1730 úkraínskir hermenn yfirgefið Azovstal-stálverið í Mariupol, að sögn rússneska varnarmálaráðuneytisins. Rússar hafa flutt 900 þeirra í gamla fanganýlendu í Donetsk. Talið er að nokkur hundruð úrkraínskir hermenn séu enn í stálverinu. | Alþjóða Rauði Krossinn vinnur að því safna upplýsingum um hermennina sem Rússar hafa tekið höndum. Það er gert til að ná til ættingja þeirra og upplýsa þá um örlög ástvina. Samkvæmt Genfarsáttmálanum ber að virða réttindi stríðsfanga og taka við þá viðtöl án vitna. Talið er að um tvö þúsund úkraínskir hermenn hafi verið í stálverinu sem hefur verið tákn um baráttuþrek Úkraínumanna í stríðinu.
Réttarhöld eru hafin yfir 21. árs rússneskum hermanni, Vadim Shishimarin, sem viðurkenndi að hafa skotið 62ja ára mann til bana á fyrstu dögum innrásarinnar. Hann sagði í réttarhöldunum að hann, ásamt nokkrum öðrum hermönnum, hafi verið að hörfa í átökum við úkraínska hermenn þegar þeir rákust á bifreið og í honum var maður að tala í síma. Shishimarin segir að maðurinn hafi gefist upp en þá hafi yfirmaður hans skipað honum að skjóta bílstjórann. Annar rússneskur hermaður bíður þess að réttað verði yfir honum. Kateryna Shelipova, ekkja mannsins sem Shishimarin drap, ávarpaði Rússann í réttarsalnum og spurði hvernig honum hefði liðið þegar hann drap Oleksander manninn hennar. Rússinn viðurkenndi verknaðinn og baðst fyrirgefningar. Shelipova spurði þá fangann að því hvers vegna Rússar hafi ráðist inn í landið hennar, til að verja okkur og þá fyrir hverjum? Fátt var um svör hjá hermanninum. Rússar halda áfram að vísa erlendum diplómötum úr landi. Í gær var áttatíu manns gert að yfirgefa Rússland, frá Ítalíu, Frakklandi og Spáni. | Á tveimur sólarhringum hafa 1730 úkraínskir hermenn yfirgefið Azovstal-stálverið í Mariupol. Talið er þar séu enn nokkur hundruð sem ekki hafa gefist upp. |
2022 | 80 | Markaðsstofa Norðurlands á nú í viðræðum við svissneska ferðaskrifstofu sem hyggur á beint flug frá Sviss til Akureyrar. Sjálfbær ferðaþjónusta er eitt af aðalsmerkjum ferðaskrifstofunnar. | Fulltrúar frá svissneska ferða- og ráðgjafafyrirtækinu Kon Tiki reisen hafa í vikunni setið fundi með fólki úr ferðaþjónustu á Norðurlandi. Hjalti Páll Þórarinsson, hjá Markaðsstofu Norðurlands, segir þau ekki síst vilja nýta reynslu Svisslendinganna af sjálbærri ferðaþjónustu.
Markaðsstofan hefur alllengi átt í samstarfi við Kon Tiki reisen og áður en covid setti mestallt úr skorðum voru langt komnar viðræður um beint flug til Akureyrar.
Hjalti segir Svisslendingana vilja getað lofað farþegum sínum að á öllum áfangastöðum sé hugað vel að sjálfbærni í ferðaþjónustu. Og það felist ákveðin sjálfbærni í því að fljúga beint frá Sviss til Akureyrar. | null |
2022 | 80 | Valur tryggði sér í gærkvöld Íslandsmeistaratitilinn í körfubolta karla eftir sigur á Tindastóli í oddaleik úrslitaeinvígisins. Það er skammt stórra högga á milli hjá Valsmönnum því næsta úrslitaeinvígi hefst í kvöld. | Tindastóll byrjaði leikinn betur og var með átta stiga forystu eftir fyrsta leikhluta. Valsmenn léku betur í öðrum leikhluta og þeir komust í fyrsta inn yfir í leiknum í stöðunni 32-30. Í hálfleik var staðan hnífjöfn, 36-36. Taugatrekkingurinn var mikill í seinni hálfleik og það sást á báðum liðum. Fyrir lokafjórðunginn munaði einu stigi, 50-49, en Valur kláraði svo einvígið með frábærum endasprett og vann með þrettán stiga mun, 73-60. Þetta er fyrsti Íslandsmeistaratitill Valsmanna í 39 ár eða frá árinu 1983.
sagði Helgi Rafn Viggósson, leikmaður Tindastóls, en áður var rætt við nýkrýndan Íslandsmeistara Kristófer Acox. Valsarar þurfa ekki að bíða lengi eftir næsta úrslitaeinvígi því það hefst strax í kvöld. Valur og ÍBV hefja þá einvígið um Íslandsmeistaratitil karla í handbolta og fer fyrsti leikurinn fram á Hlíðarenda klukkan hálf átta. Líkt og í körfunni þarf að vinna þrjá leiki til að tryggja Íslandsmeistaratitilinn. Annað kvöld er svo komið að einvígi Vals og Fram um Íslandsmeistaratitil kvenna í handbolta og því ljóst að stuðningsmenn Vals hafa í nógu að snúast þessa dagana. | Valur vann í gærkvöld sinn fyrsta Íslandsmeistaratitil í körfubolta karla í 39 ár eftir sigur á Tindastóli í fimmta leik úrslitaeinvígisins. |
2022 | 80 | Sjötta hvert dauðsfall í heiminum árið 2019 má rekja til mengunar og langflestir hafi látist vegna loftmengunar. | Þetta kemur fram í skýrslu the Lancet Commission, sem fylgist með áhrifum mengunar á heilsu fólks í heiminum. Mengun er talin hafa orðið níu milljónum að aldurtila, sem er meira en fjöldi þeirra sem létust vegna vegna styrjalda, malaríu, HIV, berkla, fíkniefnaneyslu eða áfengissýki.
Í skýrslunni segir að ástandið sé alvarlegast í fátækari ríkjum heims á meðan auðug ríki hafi gripið til ráðstafana til hafa hemil á mengun. Ástandið er verst á Indlandi. Ishwar Gilada talsmaður læknasamtaka Indlands segir að fjórðungur Indverja búi við mjög mikla loftmengun.
Í skýrslu Lancet Commission er talið að ekki færri en ein komma sex milljónir manna hafi látist vegna afleiðinga loftmengunar. Af tíu borgum heims sem taldar eru búa við verstu loftmengunina eru sex á Indlandi. Þar á meðal er höfuðborgin Nýja-Delí. Indversk yfirvöld lýstu yfir neyðarástandi í borginni í síðustu viku og hvöttu borgarbúa til að halda sig innan dyra. Þá mældist loftmengun í borginni tíu sinnum meiri en skilgreind hættumörk Alþjóðaheilbrigðisstofnunarinnar. | null |
2022 | 81 | Meirihlutaviðræður í borginni eru enn ekki hafnar þó óformlegar þreifingar hafi staðið yfir undanfarna daga. Sósíalistar binda vonir við að geta myndað vinstri stjórn með Framsóknarflokknum. | Meirihlutaviðræðurnar geta reynst nokkuð snúnar, ekki síst vegna þess að Vinstri græn hyggjast ekki taka þátt í myndun nýs meirihluta og Sósíalistar útiloka að vinna með bæði Sjálfstæðisflokki og Viðreisn. Sanna Magdalena Mörtudóttir, oddviti Sósíalista, segir félagshyggjustjórn helsta kostinn í hennar augum.
Það gæti þá verið samfylking, framsókn, sósíalistar og vg - það er svona draumastaðan sem ég sæi fyrir mér.
Framsókn henti vel í þessa draumsýn; vinstrisinnaða félagshyggjustjórn.
Ég lít á að það séu þarn atækifæri sem við getum saemmælst um að byggja á þessawr vinstri áherslur og þessa félagshyggjuarma sem eru þarna inni - mér finnst það mikilvægt
Þórdís Lóa Þórhallsdóttir, borgarfulltrúi Viðreisnar, segir að breytingar verði með nýjum meirihluta, sama hvernig hann verði samsettur.
það féll ekki bara meirihlutinn, þaðféll líka niður sjálfstæðisflokkur þannig að þetta er ekki ofsalega einföld staða enn flokkur ðr meirihlutanum jók við sig þannig að landslagið í þessu er aðeins óskýrara heldur en það að það sé bar skýr skilaboð um að allir þeir flokkar sem stóðu að meirihlutanum eigi bara að la´ta sig hverfa. V ið lesum það ekki þannig.
Viðreisn sé hægri miðjuflokkur sem geti unni með flestum.
Það er bara eðlilegt að hægri miðju flokkar leiti allt í kringum sig. Til hægri og til vinstri.
Alexandra Briem borgarfulltrúi Pírata vonast til það verði ljóst á næstu þremur dögum hverjir fari í formlegar viðræður. Píratar hafi komið vel út úr kosningunum og séu í sterkri stöðu.
Við erum náttúrlega bara að skoða í kringum okkujr, erum búin að ákveða að semja vera með samfylkingu og viðreisn í þessujm viðræðúm og erum að skoða í kringum okkur - það eru þreifingar, ég kannski á erfiktt meða ða sega nkl hver er að tala við hvern oig hvern ekki
Hins vegar gæti farið svo að einhverjir þurfi að gefa eftir.
ef það líða einhverjar vikur og eitthvað gerist þá kannski er hægt að finna fá fólk til þess gefa afslátt af slíkum yfirlýsingum, ekki það við útilokum klárlega Sjálfstæðisflokkinn.
og á meðan Framsókn er í lykilstöðu í borginni, segir Einar Þorsteinsson, oddviti flokksins, að engar viðræður séu hafnar. | null |
2022 | 81 | Matvælastofnun gerir ráð fyrir að takmörkunum vegna fuglaflensu verði aflétt á næstunni. Þó hafa margir dauðir fuglar fundist, meðal annars súla. Dýralæknir alifuglasjúkdóma líkir þessu við afléttingar í covidfaraldrinum. Smithætta sé enn til staðar. | Fjölmargar tilkynningar hafa borist Matvælastofnun vegna dauðra fugla. Sjötíu og sex sýni hafa verið rannsökuð og reyndust nítján þeirra jákvæð. Brigitte Brugge dýralæknir alifugla hjá Matvælastofnun segir þó vonandi ástæðu til að aflétta takmörkunum innan skamms. Grannt sé fylgst með og ráðstafanir verði ákveðnar í tengslum við það.
Sko það sem mun breytast þá er að þá verður leyfilegt aftur að hleypa fuglunum sem eru í haldi það var sérstaklega talað um bakgarðsfuglana þá má bara hleypa þeim aftur út úr gerðinu og hænurnar mega þá vappa lausar aftur.
Þó þarf að gæta að umhverfinu, að sögn Brigitte. Pollar geti til dæmis verið smitaðir eftir villta fugla. Hún hvetur fólk til að tilkynna áfram um dauða fugla, hvort sem það er í náttúrunni eða í alifuglabúum.
En við þurfum líka að meta hver þéttleikinn eða hverjar líkurnar eru á að smit geti borist inn til alifuglanna frá villtum fuglum og þegar við erum að hugsa um að geta aflétt ráðstöfunum þá myndi það líklega vera gert með þeim hætti að samt sem áður er óvissa hvort það sé nú ekki smit í villtum fuglum. Það má bera þetta svolítið saman við aðgerðir út af Covid smitinu þar sem hægt var á einhverjum tímapunkti að aflétta ákveðnum reglum en samt sem áður með þeim skilaboðum að smithætta er til staðar og fólk þarf að gæta sín. | Matvælastofnun íhugar að aflétta aðgerðum vegna fuglaflensu. Hænur eygja því fljótlega von um að fá að vappa um utan girðingar. Líkja má þessu við afléttingar í covidfaraldrinum, segir dýralæknir alifuglasjúkdóma. |
2022 | 81 | Kjósendur í nýsameinuðu sveitarfélagi Þingeyjarsveitar og Skútustaðahrepps höfnuðu flokki sitjandi sveitarstjórnarfulltrúa í kosningunum á laugardag. Oddviti flokksins segir að íhaldssamari sjónarmið hafi orðið ofan á. | Fulltrúar meirihluta sveitarstjórnar Skútustaðahrepps og fulltrúar minni- og meirihluta Þingeyjarsveitar buðu fram sameiginlegan lista, K-listann, á móti E-lista en sá var skipaður nýliðum í sveitarstjórnarmálum. Þrátt fyrir það fékk E-listinn meirihluta atkvæða eða fimmtíu og þrjú prósent. Oddviti K-listans lýsir yfir miklum vonbrigðum með úrslitin.
Við töldum að vinnan sem við undurbjuggum í aðdraganda sameiningarinnar og sú hugsjón og sá kraftur sem við höfum boðað í þróun samfélagsins áfram myndi skila okkur betri niðurstöðu.
Í mars staðfesti stjórnarráð Íslands tilraunaákvæði sem kveður á um að ekki skuli vera eiginlegur sveitarstjóri í sveitarfélaginu heldur sveitarstjórn og framkvæmdastjórn. Í viðtali við Fréttablaðið í gær segir oddviti E-lista að kjósendum hafi ekki hugnast þessar breytingar og að þær hefðu í för með sér aukið flækjustig og fjárútlát.
Helgi segir það einfaldlega rangfærslur og breytingarnar væru til þess fallnar að mæta áskorunum nútímans.
Hugmyndafræðilega vorum við að boða mjög skýra stefnu um framsækna hugsun en kannski vorum við farin að fara hraðar heldur en samfélagið hafði hug um að gera og að íhaldssamari sjónarmið hafi náð yfirhöndinni. | Sameinuðum lista sitjandi bæjarfulltrúa í Þingeyjarsveit var hafnað í kosningunum á laugardag. Listi nýgræðinga varð ofan á. |
2022 | 81 | Sendiherrar Finnlands og Svíþjóðar hjá Atlantshafsbandalaginu lögðu í morgun inn formlega umsókn um aðild ríkjanna tveggja að bandalaginu. Búist er við að Norður-Atlantshafsráðið, æðsta stofnun NATO, ræði umsóknirnar á fundi sínum í dag. | Svíar og Finnar eru með sendinefndir hjá NATO, enda hafa ríkin tvö um árabil átt í nánu samstarfi við bandalagið, og tekið þátt í ýmsum verkefnum. Sendiherrar ríkjanna gengu í morgun á fund Jens Stoltenbergs, framkvæmdastjóra NATO, með umsóknirnar, sem utanríkisráðherrar Finnlands og Svíþjóðar skrifuðu undir í gær.
Aðildarríkin ætla nú að fara yfir næstu skref og meta útfrá öryggishagsmunum sínum. Við ætlum að tækla öll mál sem upp koma og komast fljótt að niðurstöðu,
Allies will now consider the next steps on their path to NATO. The security interests of all allies have to be taken into account, and we are determined to work through all issues and reach rapid conclusions".
sagði Stoltenberg þegar hann tók við umsóknum Svíþjóðar og Finnlands. Norður Atlantshafsráðið - æðsta stofnun NATO - kemur saman í dag á skipulögðum fundi sem sendiherrar ríkjanna sitja - og þar er búist við að umsókn Svía og Finna verði rædd. Öll aðildarríki NATO þurfa að samþykkja umsóknirnar - og það virðast þau gera - nema Tyrkland - stjórnvöld í Ankara segja það vegna stuðnings Finna og Svía við Kúrda, og banns á vopnasölu sem Svíþjóð og Finnland settu á Tyrkland árið 2019 vegna hernaðaraðgerða Tyrkja í Sýrlandi. Fastlega er hins vegar búist við að hægt verði að semja við tyrknesk stjórnvöld og að þau láti af andstöðu sinni. Stærstu aðildarríkin, þar á meðal Bandaríkin og Bretland hafa lýst yfir eindregnum stuðningi við þessar umsóknir; Þau Sauli Niinisto, forseti Finnlands, og Magdalena Anderson forsætisráðherra Svíþjóðar verða í Washington á morgun, til að ræða aðildarumsóknina við Joe Biden, forseta Bandaríkjanna. | Búist er við að Norður Atlantshafsráðið, æðsta stofnun NATO, ræði aðildarumsókn Svía og Finna á fundi sínum í dag. Sendiherrar ríkjanna tveggja hjá NATO afhentu framkvæmdastjóra bandalagsins umsóknirnar í morgun. |
2022 | 81 | Karl Bretaprins segir brýnt að Kanadastjórn viðurkenni brot gegn frumbyggjum í landinu. Mikilvægt sé að sættir náist. Karl er í þriggja daga opinberri heimsókn í Kanada ásamt Camillu eiginkonu sinni. | Justin Trudeau, forsætisráðherra tók á móti þeim hjónum ásamt Mary Simon sem er fyrsti yfirlandsstjóri Kanada af ættum frumbyggja. Brot Kanadastjórnar gegn frumbyggjum barst fljótlega í tal. Simon hvatti prinsinn til að ræða við fulltrúa frumbyggja í heimsókn sinni, sem hún sagði að hlyti að auka á líkur á því að skilningur og virðing aukist og ekki síst að lausn finnist. Hún segir fulltrúa þeirra mjög áfram um að ræða við Karl um málefni sín.
Talið er að þúsundir barna af frumbyggjaættum hafi látist af völdum illrar umhirðu og vannæringar í heimavistarskólum víðs vegar um Kanada. Á annað þúsund ómerktra grafa hefur fundist á undanförnum misserum og árum. Um 150 þúsund frumbyggjabörn voru send í heimavistarskóla frá lokum nítjándu aldar og fram á tíunda áratug þeirrar tuttugustu. Grafir hafa fundist í Bresku Kólumbíu og Saskatchewan, sem kveikti mikla reiði meðal almennings í Kanada. Frumbyggjum þykir leitt að Karl Bretaprins heimsæki ekki þau svæði.
Heimsókn Karls og Camillu til Kanada er hluti hátíðahalda í tilefni þess að Elísabet önnur Bretadrottning hefur setið að völdum í sjötíu ár. Fulltrúar konungsfjölskyldunnar hyggjast því heimsækja þá hluta samveldisins sem eru utan Bretlandseyja. | Karl Bretaprins hvetur kanadísk stjórnvöld til að viðurkenna brot gegn frumbyggjum. Hann er í opinberri heimsókn vestra. |
2022 | 81 | Fulltrúi L-listans á Akureyri segir mikil vonbrigði að Framsóknarflokkur og Sjálfstæðisflokkur hafi svikið flokkinn í meirihlutaviðræðum þeirra. Þeir hafi leitað til annarra flokka þrátt fyrir heiðursmannasamkomulag um að gera það ekki. | Formlegar viðræður flokkanna þriggja byrjuðu daginn eftir kosningar en var slitið í gær og fulltrúar Sjálfstæðisflokks og Framsóknarflokks eiga fund með Samfylkingunni og Miðflokknum í dag til að ræða mögulegt meirihlutasamstarf.
Halla Björk Reynisdóttir, fulltrúi L-listans og forseti fráfarandi bæjarstjórnar, segir það hafa komið á óvart þegar hún frétti annars staðar frá að Sjálfstæðisflokkur og Framsókn væru byrjuð að ræða við aðra flokka.
Að mínu mati gerðist ekkert sérstakt. Við vorum bara að hefja viðræður og ég taldi að við ættum eftir að eyða svolitlum tíma í það en þau virtust vera komin annað, í aðrar viðræður og vildu slíta viðræðum eftir fundinn. Við vorum búin að gera heiðursmannasamkomulag um að tala ekki við aðra og töldum okkur enn þá vera í viðræðum.
Halla Björk segist hafa fengið þær upplýsingar að L-listinn hafi komið að borðinu með of miklar kröfur sem hún tekur ekki undir. Eins að hinum flokkunum hafi þótt óþægilegt að L-listinn væri stærri flokkur, en hann fékk flesta menn kjörna eða þrjá. L-listi hafi lýst yfir áhuga á embætti forseta bæjarstjórnar sem og formanns bæjarráðs en það hafi alls ekki verið krafa.
En þetta hljóta að hafa verið mikil vonbrigði fyrir ykkur? Jú, það eru mikil vonbrigði að þau skildu svíkja okkur. Hitt er svo annað með hverjum fólk vill vinna, það er auðvitað eitthvað sem við vorum alveg viðbúin að við værum ekki endilega kölluð að borðinu en við vorum komin þarna í ákveðnar viðræður og við hefðum viljað að það samkomulag héldi. | null |
2022 | 81 | Valur og Tindastóll mætast í oddaleik um Íslandsmeistaratitilinn í körfubolta karla í kvöld. Hvort lið er nú búið að vinna tvo leiki en þrjá sigra þarf til að tryggja titilinn. | Það er því ljóst að titilinn fer á loft á Hlíðarenda í kvöld en allir leikirnir hingað til hafa unnist á heimavelli. Einvígið hófst þann 6. maí og þar tryggðu Valsmenn sigurinn á Hlíðarenda, 80-79. Næst tóku Tindastólsmenn á móti Val á Sauðárkróki og sá leikur varð í raun aldrei spennandi. Tindastóll vann örugglega, 91-75, og staðan í einvíginu orðin jöfn 1-1. Í þriðja leiknum, sem fram fór á Hlíðarenda, voru gestirnir komnir í þægilega stöðu en Valsmenn sneru leiknum sér í vil í lokafjórðungnum og fimm stiga sigur varð niðurstaðan, 84-79. Valsmönnum dugði því sigur á Sauðárkróki síðasta sunnudag til að tryggja titilinn en eftir framlengdan leik tryggðu heimamenn sér magnaðan sigur, 97-95, staðan í einvíginu 2-2 og úrslitin ráðast því í oddaleik í kvöld. Tindastóll hefur aldrei fagnað Íslandsmeistaratitli en hefur í þrígang tapað í úrslitaeinvíginu. Valur hefur tvisvar fagnað titllinum, fyrst árið 1980 og svo árið 1983. Flautað verður til leiks í kvöld klukkan korter yfir átta.
Búið er að fresta leik Breiðabliks og ÍBV í Bestu deild kvenna í fótbolta til morguns en leikurinn átti að fara fram í Kópavogi í kvöld. Vont er í sjóinn og því komast Eyjakonur ekki til landsins. Tveir aðrir leikir verða þó spilaðir í dag, Þróttur frá Þór/KA í heimsókn klukkan hálf sex og Afturelding mætir Stjörnunni klukkan sex.
Úrslitin ráðast í Evrópudeildinni í fótbolta í kvöld þegar Eintracht Frankfurt og Rangers eigast við í Sevilla á Spáni. Rangers hefur einu sinni komist alla leið í úrslit Evrópukeppni, það var fyrir 14 árum, en liðið tapaði þá fyrir Zenit frá Pétursborg. Enn lengra er frá því Frankfurt komst í úrslit, það var árið 1980, og hafði Frankfurt þá betur gegn Borussia Mönchengladbach. Það lið sem hefur betur í kvöld vinnur sér inn keppnisrétt í Meistaradeildinni á næstu leiktíð. | null |
2022 | 81 | Skjálftavirkni hefur greinst í hafinu í vestur undan Snæfellsjökli undanfarna daga. Ekki er vitað til þess að skjálftavirkni hafi mælst áður á því svæði en jarðskjálftamælar voru nýverið settir upp þarna til að fylgjast nánar með jöklinum. Kristín Jónsdóttir náttúruvársérfræðingur birti í gærkvöldi færslu á samfélagsmiðlum þar sem hún greindi frá þessari virkni, sem hún sagði bæði óvenjulega og áhugaverða, og að menn minntust þess ekki að jarðhræringar hafi orðið á þessum slóðum áður. Einar Hjörleifsson, vakthafandi náttúruvársérfræðingur á Veðurstofunni, segir skjálftana afar áhugaverða. | null | null |
2022 | 82 | Óformlegar þreifingar eru hafnar um myndun meirihluta í Kópavogi og í Mosfellsbæ. Á báðum stöðum er Framsóknarflokkurinn í lykilstöðu. | Nú þegar rykið er að setjast eftir kosningarnar um helgina fara línur smám saman að skýrast. Á höfuðborgarsvæðinu er staðan í sumum sveitarfélögum þannig að lítið sem ekkert breytist en sums staðar getur breytingin orðið veruleg. Í Mosfellsbæ voru Sjálfstæðisflokkur og Vinstri græn saman í meirihluta, báðir flokkar töpuðu fylgi, en vegna fjölgunar bæjarfulltrúa heldur Sjálfstæðisflokkur sínum fjórum, en Vinstri græn tapa sínum eina. Sigurvegari kosninganna í Mosfellsbæ er hins vegar Framsóknarflokkurinn sem var ekki með neinn bæjarfulltrúa en fékk fjóra og er þar með kominn í lykilstöðu varðandi myndun meirihluta, stærstur flokka með 32% fylgi. Sjálfstæðisflokkurinn er einnig með fjóra bæjarfulltrúa af ellefu. Halla Karen Kristjánsdóttir oddviti Framsóknarflokksins sagði í samtali við fréttastofu að viðræður væru hafnar, þannig að í raun væru allir að tala við alla og máta sig saman. Í Hafnarfirði voru Sjálfstæðisflokkur og Framsóknarflokkur í meirihluta, þar tapaði Sjálfstæðisflokkur einum manni, er með fjóra og Framsókn bætti einum við sig og er með tvo og heldur því meirihlutinn, en Samfylkingin bætti tveimur mönnum við sig og er með fjóra eins og Sjálfstæðisflokkur. Ellefu bæjarfulltrúar eru í Hafnarfirði og þar er Framsóknarflokkurinn í lykilstöðu eins og í Mosfellsbæ og getur í raun ráðið hvort núverandi meirihluti heldur áfram eða hvort samstarf verður hafið við Samfylkinguna. Valdimar Víðisson oddviti Framsóknarflokks segist hafa rætt óformlega við oddvita bæði Sjálfstæðisflokks og Samfylkingarinnar, en þegar fréttastofa náði tali af honum fyrir hádegið var hann á leið á fund með samflokksfólki sínu þar sem leggja átti línurnar. Hann sagði að reynt yrði að vinna hratt, en vel. Sjálfstæðisflokkur missti einn bæjarfulltrúa í Kópavogi, er með fjóra, en samstarfsflokkurinn í meirihluta Framsókn, er með tvo. Þar er framhald á meirihlutasamstarfinu fyrsti kostur, segir Ásdís Kristjánsdóttir oddviti Sjálfstæðisflokks. Sjálfstæðisflokkurinn er með hreinan meirihluta á Seltjarnarnesi, fjóra bæjarfulltrúa af sjö og sama staða er uppi í Garðabæ eins og fyrr. | Framsóknarflokkurinn er í lykilstöðu varðandi myndun bæjarstjórnarmeirihluta í Hafnarfirði og Mosfellsbæ, en þar vann flokkurinn stórsigur. Þreifingar eru hafnar. |
2022 | 82 | Heitar umræður hafa verið á sænska þinginu í dag um að sækja um aðild að Atlantshafsbandalaginu. Sænskir erindrekar ræða við Tyrklandsstjórn um að styðja umsóknir Svía og Finna. | Finnlandsstjórn sagðist fyrir helgi vilja sækja um aðild að NATO og sænski Jafnaðarmannaflokkurinn, sem leiðir sænsku ríkisstjórnina, sagði slíkt hið sama í gær.
Peter Hultqvist, varnarmálaráðherra Svíþjóðar, sagði við sænska ríkisútvarpið í morgun að ákvörðun um að sækja um verði tekin á ríkisstjórnarfundi í dag enda hafi leiðtogar og erindrekar annarra ríkja kallað eftir ákvörðun sem allra fyrst.
Enginn einhugur er um umsóknina á sænska þinginu, þótt meirihluti styðji aðild. Vinstri flokkurinn og Græningjar hafa talað gegn umsókninni í morgun. Nooshi Dadgostar, leiðtogi Vinstri flokksins, fordæmdi innrás Rússa í Úkraínu en sagði það svik við kjósendur að sækja um aðild að NATO nú þegar minna en hálft ár er í kosningar.
Tyrklandsstjórn hefur lýst efasemdum um ágæti þess að hleypa Svíum og Finnum í bandalagið. Hvert einasta aðildarríki, Tyrkland þar á meðal, hefur neitunarvald þegar kemur að aðildarumsóknum og mega Svíar og Finnar því ekki við því að Tyrkir segi nei.
Sænski varnarmálaráðherrann sagði í morgun að stjórnvöld ætli að senda hóp erindreka til Tyrklands til þess að telja þeim trú um að hleypa eigi Svíum og Finnum inn.
Umsókn var einnig til umræðu á finnska þinginu þar sem 150 þingmenn af alls 200 voru á mælendaskrá þegar mest var. Þar mælti Vinstriflokkurinn gegn aðild og sagði að hún myndi valda aukinni togstreitu á landamærunum við Rússland. | Vinstriflokkarnir í Finnlandi og Svíþjóð lýstu sig andvíga aðild að Atlantshafsbandalaginu í umræðum á þingi í morgun. Svíar senda erindreka til Tyrklands til að tryggja stuðning við umsóknir ríkjanna. |
2022 | 82 | Forstjóri HS orku hefur ekki áhyggjur af jarðskjálftum á Reykjanesskaga. Þó verði farið á ný yfir viðbragðsáætlanir sem gerða vorur fyrir tveimur árum, segir Tómas Már Sigurðsson, forstjóri HS orku. | Við erum orðin ýmsu vön. En þetta er allt undir Eldvörpum á því svæði núna. Og í raun og veru höfum við ekki fundið í okkar holum eða í okkar mælingum fyrir neinum breytingum.
Tómas segir að ekkert landris sé undir virkjuninni í Svartsengi. Þá séu vatnsból Suðurnesjamanna norðar en svæðið sem er virkt nú. Viðbragsáætlanir eru sífellt í skoðun.
Við gerðum náttúrulega fyrir tveimur árum síðan mjög miklar viðbúnaðaráætlanir og höfum þær til hliðsjónar núna ef þetta fer á versta veg. Við munum væntanlega kíkja á þær og fara yfir þær aftur. En við erum ansi vel undirbúin og höfum þurft að ganga í gegnum þetta áður. | null |
2022 | 82 | Valur og Tindastóll leika hreinan úrslitaleik um Íslandsmeistaratitil karla í körfubolta á miðvikudag. Tindastóll vann Val í framlengdum spennutrylli á Sauðárkróki í gærkvöldi. | Það var gríðarleg stemning í Síkinu á Sauðárkróki í gærkvöldi þegar fjórði úrslitaleikur liðanna fór fram. Valsmenn voru með undirtökin lengst af en heimamenn í Tindastóli náðu frumkvæðinu í lok venjulegs leiktíma. Tvær þriggja stiga körfur frá Jacob Calloway sáu hins vegar til þess að jafnt var eftir venjulegan leiktíma, 83-83. Valsmenn fóru svo betur af stað í framlengingunni en Javon Bess jafnaði fyrir Tindastól með þriggja stiga körfu þegar sjö sekúndur voru eftir. Valsmenn fengu eina sókn í viðbót en Pétur Rúnar Birgisson stal innkasti Vals og brunaði alla leið og skoraði sigurkörfu Tindastóls, 97-95. Sigtryggur Arnar Björnsson, leikmaður Tindastóls, var talsvert eftir sig eftir sigurinn.
Framundan er oddaleikur um titilinn á miðvikudagskvöld. Hann fer fram á heimavelli Vals að Hlíðarenda, en þar hefur Valsliðið ekki tapað leik í úrslitakeppninni í vor. 39 ár eru síðan Valur varð síðast Íslandsmeistari karla í körfubolta en Tindastóll hefur aldrei unnið titilinn. Baldur Þór Ragnarsson, þjálfari Tindastóls, segir sína menn þó verða klára í slaginn.
Stjarnan lagði Val með einu marki gegn engu í Bestu deild karla í fótbolta í gærkvöldi. Oliver Haurits skoraði sigurmark Stjörnunnar í uppbótartíma. Þetta var fyrsta tap Valsmanna í vor, en þeir eru áfram í þriðja sæti deildarinnar. Stjarnan lyfti sér í það fjórða með sigrinum. Fyrr í gær vann KA ÍA 3-0 og FH ÍBV 2-0. KA er í efsta sæti deildarinnar sem stendur, en sjöttu umferð lýkur í kvöld. Þar mætast KR og Keflavík, Leiknir og Fram og Víkingur og Breiðablik. Breiðablik getur á ný komist í efsta sætið með sigri í kvöld. | Eftir ótrúlegan sigur Tindastóls gegn Val í úrslitum karla í körfubolta í gærkvöld er ljóst að liðin leika hreinan úrslitaleik um titilinn á miðvikudag. |
2022 | 82 | Beiðni lögreglunnar á Vesturlandi um að aðskilja eldflaug og styttuna af Guðríði fór fyrir tvö dómstig. Landsréttur hefur heimilað lögreglunni að logskera gat á eldflaugina til að ná styttunni út. | Ásmundur Kristinn Ásmundsson, aðstoðaryfirlögregluþjónn hjá Lögreglunni á Vesturlandi, segir að lögreglan hafi talið rétt að óska eftir heimild Héraðsdóms Vesturlands til að ná styttunni af Guðríði úr skúlptúr tveggja listakvenna, sem þær segja vera eldflaug, því það sé ekki hægt nema valda skemmdum á skúlptúrnum. Fram kemur í afriti af úrskurði Héraðsdóms Vesturlands sem kveðinn var upp 4. maí og fréttastofa RÚV hefur afrit af, að lögreglan höfðar málið gegn listakonunum tveimur sem gerðu eldflaugina, þeim Bryndísi Björnsdóttur og Steinunni Gunnlaugsdóttur. Héraðsdómur taldi að ekki væri nauðsynlegt að ná styttunni úr eldflauginni til að upplýsa hver hefði stolið henni. Ekki væru brýnir rannsóknarhagsmunir sem réttlæti að eyðileggja listaverk kvennanna tveggja, þ.e.a.s. eldflaugina.
Lögregla kærði úrskurð Héraðsdóms Vesturlands til Landsréttar sem samþykkti beiðni um að gera gat á eldflaugina til að ná styttunni út. Landsréttur byggir niðurstöðuna á því að lögum samkvæmt er heimilt að leita að þýfi í hirslum sakborninga. Eins og atvikum máls þessa sé háttað verði að telja að jafna megi þeim hlut er styttuna inniheldur og varnaraðilar segja vera geimflaug, til hirslu í skilningi laganna. Landsréttur veitti því lögreglunni heimild til að leita að styttunni af Guðríði inni í eldflauginni.
Ásmundur segir viðbúið að taka þurfi botninn úr eldflauginni með logskurði. Þegar styttunni hefur verið náð úr verður botninn síðan logsoðinn aftur á sinn stað.
Styttan var tekin ófrjálsri hendi af stalli sínum að Laugarbrekku á Snæfellsnesi, í mars. Listakonurnar Bryndís Björnsdóttir og Steinunn Gunnlaugsdóttir komu styttunni fyrir í heimagerðri eldflaug og settu upp við Nýlistasafnið í Reykjavík. Bæjarstjórinn í Snæfellsbæ kærði þjófnaðinn á styttunni og skemmdarverk. | Landsréttur hefur veitt lögreglunni á Vesturlandi heimild til að leita að hinni stolnu styttu af Guðríði Þorbjarnardóttur inni í eldflaug tveggja listakvenna. Héraðsdómur Vesturlands hafði hafnað beiðninni. |
2022 | 82 | Sjálfstæðisflokkurinn í Reykjavík er, í bili að minnsta kosti, kominn í þrönga stöðu í stjórnarmyndunarviðræðum í borginni eftir að borgarstjóri greindi frá því í morgun að Samfylkingin, Píratar og Viðreisn hefðu myndað nokkurs konar bandalag fyrir komandi viðræður. Borgarstjóri á fund með oddvita Framsóknarflokksins í dag. Freyr Gígja Gunnarsson, þú hefur verið að fylgjast með þessu málum í morgun | Það eru engar formlegar viðræður farnar af stað um myndun nýs meirihluta eftir fjögurra flokka meirihluti Viðreisnar, Pírata, Samfylkingar og VG féll í borgarstjórnarkosningunum á laugardag. Forystumenn flokkanna gáfu ekki mikið upp í viðtölum í gær, fólk væri enn að melta stöðuna og það má eiginlega segja að það hafi fyrst dregið til tíðinda í morgun þegar oddvitar Samfylkingar, Framsóknar og Sjálfstæðisflokks mættu í Morgunútvarp Rásar 2.
Þar með er ljóst að möguleikar Sjálfstæðisflokksins til að mynda meirihluta í borginni hafa minnkað verulega á meðan þetta óformlega bandalag heldur.Bæði sósíalistar og Píratar hafa sagt að þeir vilji ekki vinna með Sjálfstæðisflokknum og odddviti Vinstri hreyfingarinnar græns framboðs lýsti því yfir í gær að flokkurinnn ætli að líta inn á við efir heldur dapra útkomu á laugardag og vera ekki með í meirihlutasamstarfi.
Til þess að Sjálfstæðisflokkurinn geti myndað meirihluta þarf hann Framsókn, Flokk fólksins og einn annan flokk til viðbótra. Fyrst bæði Píratar og Sósíalistar hafa útilokað samstarf við Sjálfstæðisflokkinn er enginn flokkur á lausu eftir að þetta óformlega bandalag meirihlutaflokkanna leit dagsins í ljós í morgun.
Sagði Hildur Björnsdóttir, oddviti Sjálfstæðisflokksins, í morgun.
Ekki hefur náðst í oddvita Pírata og Viðreisnar í morgun, en Þórdís Lóa Þórhallsdótti sagði við Mbl nú rétt fyrir hádegi að þótt hún ætli í fyrstu að fara í viðræður í félagi við aðra útiloki hún ekki samstarf til hægri.
Yfirlýsing Dags um að flokkarnir þrír í gamla meirihlutanum ætli að vera samstíga fækkar líka möguleikunum hjá Framsókn., Flokkurinn var sigurvegari kosninganna á laugardag, bætti við sig fjórum bæjarfulltrúum og er í lykilstöðu. Einar Þorsteinsson, oddviti Framsóknarflokksins, og Dagur ætla að hittast á óformlegum fundi í dag en Einar sagðist í Morgunútvarpinu líka vilja ræða við Hildi og raunar sem flesta oddvita flokkanna í borgarstjórn.
Sagði Einar Þorsteinsson, sem hefur lýst því yfir að hann hafi áhuga á borgarstjórastólnum. Og við fylgjumst að sjálfsögðu grannt með þessum málum í allan dag. | null |
2022 | 83 | Öryggismálanefnd sænska þingsins telur að aðild Svía að Atlantshafsbandalaginu auki öryggi landsins. Með henni dragi úr líkum á hernaðarátökum í Norður-Evrópu. Skýrsla nefndarinnar var kynnt í dag. | Í skýrslu öryggismálanefndar sænska þingsins, sem kynnt var í dag, segir að öryggi Svíþjóðar aukist gangi það í Atlantshafsbandalagið. Þátttaka landsins í varnarsamstarfinu dragi úr líkum á því að hernaðarátök brjótist út í Norður-Evrópu. Skýrsluhöfundar ganga ekki svo langt að mæla með því að Svíar gangi í NATÓ.
Ann Linde utanríkisráðherra kynnti öryggisgreiningu nefndarinnar á fundi með fréttamönnum í Stokkhólmi í morgun. Hún sagði að niðurstaðan hefði verið sú að öryggi Svíþjóðar væri betur borgið innan NATO en utan þar sem þá nyti landið sameiginlegrar ábyrgðar aðildarlandanna í samræmi við fimmtu grein stofnsáttmála sambandsins.
Í fimmtu greininni er því lýst yfir að árás á eitt bandalagsríki jafngildi árás á þau öll.
Ann Linde sagði að nefndin hefði hvorki mælt með því né á móti að Svíar sæki um aðild að bandalaginu. Hún sagðist aðspurð ekki vilja gefa upp sína skoðun, en hún hefði gert upp hug sinn.
Sænski Jafnaðarmannaflokkurinn tekur ákvörðun um helgina um hvort hann styðji umsóknina. Sauli Niinistö, forseti Finnlands, er væntanlegur í opinbera heimsókn til Svíþjóðar eftir helgi. Hugsanlegt er talið að leiðtogar beggja þjóða noti þá tækifærið til að tilkynna um umsókn.
Sænska dagblaðið Expressen hafði reyndar í gær eftir heimildarmönnum sínum að Svíar ætluðu að sækja um aðild að NATÓ á mánudag. Fullyrt er að umsóknin hafi legið tilbúin í utanríkisráðuneytinu vikum saman. | Öryggismálanefnd sænska þingsins telur að aðild Svía að Atlantshafsbandalaginu auki öryggi landsins. Með aðild dragi úr líkum á hernaðarátökum í Norður-Evrópu. Skýrsla nefndarinnar var kynnt í dag. |
2022 | 83 | Mál rúmlega fimmtugs karlmanns sem ákærður er fyrir fjölda grófra brota gagnvart börnum er mun umfangsmeira en fyrstu fréttir gáfu til kynna. Maðurinn er ákærður fyrir sautján brot á fimm börnum en lögregla rannsakar tugi brota til viðbótar samkvæmt heimildum fréttastofu. Fjölgað var í starfsliði Barnahúss vegna þessa máls. | Maðurinn hefur setið í gæsluvarðhaldi síðan í nóvember. Hann er ákærður fyrir brot gegn fimm börnum; stúlkum á grunnskólaaldri. Elsta málið er fjögurra ára gamalt. Hann er meðal annars ákærður fyrir kynferðislega áreitni, kynferðisbrot og hafa nauðgað stúlkunum fimm. Auk þess er hann sagður hafa látið stúlkurnar senda sér kynferðislegt myndefni og svarað þeim í sömu mynt.
Aðalmeðferð málsins fór fram í Héraðsdómi Reykjaness í síðasta mánuði. Búist er við að dómur falli á næstu dögum. Fjöldi annarra brota gegn enn fleiri börnum eru til rannsóknar hjá lögreglu og Kolbrún Benediktsdóttir héraðssaksóknari staðfestir það í samtali við fréttastofu. Hún segir að aðeins hafi verið gefin út ákæra fyrir hluta brotanna þar sem ekki sé heimilt að halda sakborningum í gæsluvarðhaldi lengur en í tólf vikur án þess að ákæra sé birt. Sé ákæra ekki gefin út innan þess tíma sé sakborningum sleppt úr haldi.
Úlfar Lúðvíksson, lögreglustjóri á Suðurnesjum, segir að málið sé stórt og umfangsmikið en vill ekki tjá sig að öðru leyti.
Málið er raunar svo umfangsmikið að fjölga varð stöðugildum í Barnahúsi. Ólöf Ásta Farestveit, forstjóri Barna- og fjölskyldustofu, staðfestir það. Mikið álag hafi verið í Barnahúsi í heimsfaraldrinum og að heimild hafi fengist til að ráða í eitt og hálft stöðugildi, meðal annars vegna þessa máls.
Brot mannsins geta varðað við allt að sextán ára fangelsi. Ekki eru þó fordæmi fyrir því að lagaramminn sé fullnýttur í kynferðisbrotamálum hér á landi. | Maður sem er ákærður fyrir fjölda grófra brota gegn fimm börnum er grunaður um tugi annarra brota á enn fleiri börnum. Fjölgað var í starfsliði Barnahúss vegna álags. |
2022 | 83 | Erlendum iðnaðarmönnum, sem koma hingað til að vinna, fer stöðugt fjölgandi. Hátt í fimm hundruð erlendir verkamenn eru skráðir hjá starfsmannaleigum og hefur fjölgað um hundrað milli mánaða. Skýringuna er meðal annars að finna í auknum verkefnum við nýbyggingar. | Íbúðum í sölu hefur fækkað um meira en helming á einu ári. Í mars í fyrra voru í fyrsta sinn innan við tvö þúsund íbúðir til sölu á landinu, en nú eru innan við þúsund íbúðir fáanlegar. Frá 2020 hefur auglýstum íbúðum á höfuðborgarsvæðinu fækkað úr um það bil tvö þúsund í um 450, og á landsbyggðinni hefur íbúðum fækkað úr 800 í 250.
Samkvæmt þarfagreiningu Húsnæðis- og mannvirkjastofnunar vantar um það bil 3.300 íbúðir nú þegar. Um 5.800 íbúðir eru í byggingu, en þyrftu að vera um 8.000. Þá þarf að byggja um nítján hundruð íbúðir á ári næstu tuttugu árin, eða ríflega 38 þúsund íbúðir.
En nær iðnaðurinn að anna þessum verkefnum? Sigurður Hannesson, framkvæmdastjóri Samtaka iðnaðarins, segir ljóst að það þurfi fleiri hendur og fleiri lóðir. Það kallar á erlent vinnuafl.
Samkvæmt upplýsingum frá Vinnumálastofnun fer erlendum verkamönnum stöðugt fjölgandi milli mánaða. Tuttugu og sjö fyrirtæki hafa hátt í tvö hundruð erlenda verkamenn á sínum snærum. Mun fleiri koma til landsins gegnum starfsmannaleigur, en hátt í fimm hundruð starfa hjá sautján starfsmannaleigum. Atvinnuleysi meðal erlendra ríkisborgara fer einnig minnkandi, þeim hefur fækkað um ríflega sex hundruð á atvinnuleysisskrá. | Erlendum iðnaðarmönnum, sem koma hingað til að vinna, fjölgar stöðugt. Hátt í fimm hundruð erlendir verkamenn eru skráðir hjá starfsmannaleigum. |
2022 | 83 | Framkvæmdastjóri Airport Associates, sem þjónustar flugvélar á Keflavíkurflugvelli, segir að innan tveggja ára verði fyrirtækið jafn stórt og það var fyrir fall WOW AIR og covid. Mörg sambærileg fyrirtæki erlendis eigi í vandræðum með að ráða fólk og launakjörin séu betri hér en víða annars staðar | Fyrirtæki í ferðaþjónustu hafa lent í vandræðum með að fá fólk til starfa. Það sama á ekki við alls staðar.
Airport Associates þjónustar flugvélar á Keflavíkurflugvelli, hvernig hefur gengið að ráða starfsfólk?
Það hefur bara gengið nokkuð vel og erum búnir að ráða í allar stöður fyrir sumarið
Segir Sigþór Kristinn Skúlason framkvæmdastjóri á Keflavíkurflugvelli. Þegar flugfélagið WOW fór á hausinn og heimsfaraldurinn fylgdi í kjölfarið var mörgum sagt upp og aðeins hundrað manns störfuðu hjá fyrirtækinu en í sumar verða starfsmenn um 370.
Þannig að þið eruð búnir að bæta við ykkur töluverðum fjölda á síðustu vikum? Já frá byrjun mars og út maí erum við að fá circa 170 nýja starfsmenn. Sérðu fram á að fyrirtækið vaxi enn frekar. Já það er alveg fyrirséð. Það eru allar spár sem sýna fram á aukinn vöxt hér á Keflavíkurflugvelli og þau flugfélög sem við erum með langtímasamnigna við eru að vaxa og eru búin að teikna upp vaxtarprógramm þannig að það er fyrirséð að innan tveggja ára verðum við komin í sirka stærð sem við vorum komin í 2018.
Þá störfuðu tæplega 700 manns hjá fyrirtækinu. Sigþór segir að sömu sögu sé ekki að segja af fyrirtækjum í svipuðum rekstri í öðrum löndum.
Það eru mjög margir þjónustuaðilar og flugvellir sem eru að reka öryggisgæslu og annað í miklum vandræðum. Við njótum góðs af því að á Íslandi erum við að borga mun hærri laun en víða annars staðar á flugvöllum. Þannig að okkur gengur betur en flestum að ráða inn. | Framkvæmdastjóri Airport Associates sem þjónustar flugvélar á Keflavíkurflugvelli reiknar með að innan tveggja ára verði starfsmenn um 700 eða jafnmargir og þeir voru fyrir fall WOW AIR og Covid-faraldurinn. |
2022 | 83 | Aldrei hafa fleiri íbúðir verið seldar yfir ásettu verði en í mars. Ný skýrsla um aðstæður á húsnæðismarkaði varpar ljósi á erfiðar aðstæður sem blasa við húsnæðiskaupendum. | Ófremdarástand er á húsnæðismarkaði samkvæmt nýrri mánaðarskýrslu Húsnæðis- og mannvirkjastofnunar. Meira en helmingur íbúða seldist yfir ásettu verði í mars. Það er margfalt hærra hlutfall en gengur og gerist. Sérstaklega er mikil aðsókn í íbúðir í fjölbýli á höfuðborgarsvæðinu. Þar seldust meira en sextíu prósent íbúða yfir ásettu verði.
Húsnæðiskaupendur þurfa ekki aðeins að horfast í augu við hátt verð, heldur hefur meðalsölutími íbúða aldrei verið styttri. Aðeins 35 dagar á höfuðborgarsvæðinu. Þá hafa aldrei verið fleiri nýskráð fyrirtæki í byggingariðnaði.
En húsnæði er ekki eingöngu af skornum skammti heldur mun dýrara eftir undanfarnar vaxtahækkanir. Eftir hækkun í byrjun mánaðar eru stýrivextir þrjú komma sjötíu og fimm prósent (3,75%). Viðbúið er að vextir á óverðtryggðum lánum hækki í kjölfarið. Greiðslubyrði verður líklega um þriðjungi hærri í næsta mánuði en hún var fyrir ári. | Ófremdarástand er á húsnæðismarkaði samkvæmt nýrri skýrslu Húsnæðis- og mannvirkjastofnunnar. Meira en helmingur íbúða selst yfir ásettu verði og meðalsölutími hefur aldrei verið styttri. |
2022 | 83 | Ríkisstjórnin samþykkti á fundi sínum í morgun frumvarp Lilju Alfreðsdóttur, menningar- og viðskiptaráðherra, um hækkun á endurgreiðslu til stærri og umfangsmeiri kvikmyndaverkefna úr 25 prósentum í 35 prósent. Ráðherra segir að þetta þýði erlenda fjárfestingu upp á milljarða króna. | null | null |
2022 | 83 | Yfir tíu og hálf milljón íbúa Búrkína Fasó, Malí, Níger og Máritaníu eiga á hættu að líða hungur á næstu vikum. Þetta segir í nýrri skýrslu Alþjóða Rauða krossins um aðstæður fólks á Sahel-beltinu, sem teygir sig þvert yfir Afríku á mörkum Sahara-eyðimerkurinnar og gróðurlendisins suður af henni. | Framundan er það sem kallað er magra tímabilið; síðasta uppskera er nánast á þrotum og enn er langt í þá næstu. Minnst tvær milljónir eru á vergangi í löndunum fjórum vegna stríðsátaka, 70 prósent þeirra í Búrkína Fasó þar sem ófriður og öryggisleysi hefur hrakið nær tíu prósent þjóðarinnar á flótta. Vígaferlin gera illt verra fyrir íbúa afskekktra héraða þessara landa, sem þegar líða alvarlegan skort. Þeir komast hvergi vegna ófriðarins og hjálparsamtök koma engum björgum til þeirra af sömu ástæðu. Miklir og langvinnir þurrkar bæta svo gráu ofan á svart. Ofbeldið á Sahelsvæðinu eykur ekki aðeins á matarskortinn; á mörgum stöðum er það orsök hans, segir Patrick Youssef, yfirmaður Afríkudeildar Alþjóða Rauða krossins. Ástandið er grafalvarlegt og magra tímabilið gæti leitt til mikilla hörmunga ef ekki er gripið til samræmdra og tafarlausra aðgerða til að hjálpa þeim milljónum sem eru í vanda, segir Youssef. | null |
2022 | 83 | Valur er nú einum sigri frá Íslandsmeistaratitli í körfubolta karla. Valur fékk Tindastól í heimsókn á Hlíðarenda í þriðja leik liðanna í gærkvöld. | Valur vann fyrsta leikinn á Hlíðarenda en Tindastóll svaraði með sigri á Sauðárkróki og var staðan í einvíginu því 1-1 fyrir leik. Tindastóll var mun betra liðið í fyrri hálfleik og forystan var um stund komin í 21 stig. Í hálfleik voru gestirnir sextán stigum yfir 52-36. Valsmenn réttu rækilega úr kútnum í síðari hálfleik og þá sér í lagi í fjórða leikhluta. Þar gekk allt upp hjá Val á meðan ekkert gekk hjá Tindastóli. Valur vann lokafjórðunginn með sautján stigum sem skilaði þeim fimm stiga sigri, 84-79, og Valur þar með kominn í 2-1 í úrslitaeinvíginu. Valsmenn geta því tryggt Íslandsmeistaratitilinn á Sauðárkróki þegar liðin mætast í fjórða sinn á sunnudag. Vinni Tindastóll, ræðst einvígið í oddaleik á Hlíðarenda.
Fram er komið í úrslit um Íslandsmeistaratitil kvenna í handbolta en Framarar unnu ÍBV í gær 27-24 og var þetta þriðji sigur Fram gegn Eyjakonum í undanúrslitunum. Fram mætir annað hvort Val eða ríkjandi Íslandsmeisturum KA/Þórs í úrslitarimmunni. Þar er staðan 2-1 fyrir Val en liðin áttust við í þriðja leiknum á Hlíðarenda í gær og þar höfðu heimakonur betur, 30-26. Valskonur geta því klárað einvígið með sigri á Akureyri á morgun en KA/Þór þarf sigur til að knýja fram oddaleik.
Íslandsmeistarar Víkings unnu nýliða Fram í Bestu deildar karla í fótbolta í gær, 4-1. Fram leitar því enn að sínum fyrsta sigri í deildinni en þetta var þriðji sigur Víkinga og eru þeir í fjórða sætinu með 10 stig, fimm stigum á eftir toppliði Breiðabliks. Þá mættust Keflavík og Leiknir en bæði lið voru í leit að sínum fyrsta sigri í sumar. Keflavík hafði betur á heimavelli 3-0 og lyfti sér upp í 9. sætið en Leiknir er í 11. og næst neðsta sætinu. Leikið verður í Bestu deild kvenna í kvöld og hefjast allir þrír leikir kvöldsins klukkan korter yfir sjö. KR fær Breiðablik í heimsókn, Keflavík tekur á móti Aftureldingu og Stjarnan og Valur eigast við í Garðabæ. | Valur er einum sigri frá Íslandsmeistaratitlinum í körfubolta karla eftir sigur á Tindastóli í þriðja leik liðanna í gærkvöld. |
2022 | 83 | Almennt er ekki talið að kuldakastið, sem nú gengur yfir stóran hluta landsins, hafi mikil áhrif á sauðburð. Spáð er hlýindum um helgina og þá geta bændur hleypt út kindum og lömbum. Jörð kemur vel undan vetri og því er ágæt beit fyrir lambféð. | Hvít jörð hefur blasað við í morgunsárið síðustu daga hjá íbúum á Vestfjörðum, Norðurlandi og Austurlandi. Enda er kalt í veðri og gengur á með éljum. Sauðburður er hafinn um allt land og þá vilja bændur helst hleypa kindum og lömbum út undir bert loft. En það er ekki hægt í þessum kulda. Sæþór Gunnsteinsson, bóndi í Presthavammi í Aðaldal, hefur samt ekki teljandi áhyggjur þó öll lömb séu enn á húsi.
Nei ég held ekki, ekki eins og þetta virðist líta út hér í Aðaldal allavegana. Hér hefur ekki fest niður snjó og þetta hret kemur á heppilegum tíma.
Já, enn er ekki það margt borið og því ennþá ágætt pláss í fjárhúsunum.
Hvað er mikið borið hjá þér og hvað ertu með stórt bú? Þetta er rétt um 400 og það eru bornar núna eitthvað rúmlega 80. Þetta er að fara á gulla ferð núna bara á þessum sólarhring.
Það er spáð hlýnandi veðri á sunnudag og þá segir Sæþór að bændur fari almennt að setja lambféð út. Og túnin komi vel undan vetri.
Það er allt þurrt og tún byrjuð að grænka og það er allt betra en bleytan, þannig að ég er bjartsýnn. Jörðin kemur þá vel undan vetri og það fer að spretta snemma haldið þið? Já hún virðist gera það. Við vorum margir smeykir, hún var náttúrulega snjólaus í vetur, um að það yrði mikið frost í jörðu. En það virðist bara ekki vera, þetta virðist bara vera á frekar góðum stað. | Kuldakastið sem nú gengur yfir stóran hluta landsins hefur enn ekki haft teljandi áhrif á sauðburð. Það spáir hlýindum um helgina og þá geta bændur létt af álagi í fjárhúsum og hleypt út kindum og lömbum. |
2022 | 83 | Elon Musk, ríkasti maður heims, hefur frestað fyrirhuguðum kaupum sínum á samskiptamiðlafyrirtækinu Twitter. Frá þessu greindi auðjöfurinn sjálfur, einmitt á Twitter. | Musk sagði í tísti að kaupunum væri frestað tímabundið á meðan hann biði útreikninga sem sýndu að ruslaðgangar og falskir aðgangar að miðlinum væru innan við fimm prósent virkra notenda. Virði hlutabréfa í Twitter tók skarpa dýfu eftir að tístið birtist.
Frá því að Musk komst að samkomulagi við stjórn Twitter um kaupin hefur honum orðið tíðrætt um að eyða ruslaðgöngum, eða svokölluðum spammaðgöngum, að miðlinum, það er þeim sem dreifa ruslfærslum. Þetta segir ókunnugum rosa lítið - ruslaðgangur og ruslfærslur.
Tísti Musks fylgdi hlekkur á grein Reuters þar sem fram kom að mat Twitter væri að slíkir ruslaðgangar séu færri en sem nemur fimm prósentum daglegra notenda.
Fyrirhuguð kaup Musks á Twitter hafa verið nokkuð umdeild frá því hann samdi um að greiða 44 milljarða dala fyrir fyrirtækið.
Auk þess að vilja banna ruslaðganga hefur Musk sagt að hann vilji að svo gott sem algjört tjáningarfrelsi ríki á Twitter. Hann hefur til dæmis sagst ætla að opna aðgang Donalds Trump, fyrrverandi forseta, á nýjan leik. Musk sagði í vikunni að það hef[i bæði verið siðferðislega rangt og hreinlega heimskulegt að setja Trump í bann eftir að stuðningsfólk hans réðst inn í bandaríska þinghúsið. | null |
2022 | 83 | Talsverð óánæga sem með nýtt æfingafyrirkomulag hjá Hetti á Egilsstöðum og hefur yfirþjálfari sagt upp störfum. | Yfirþjálfari hjá Hetti á Egilsstöðum hefur sagt starfi sínu lausu vegna óánægju með nýtt fyrirkomulag æfinga. Börn fá færri æfingar í hverri grein til að þau prófi fleiri greinar. Foreldrar óttast meðal annars að börnunum gangi illa og missi áhugann.
Höttur á Egilsstöðum kynnti nýverið nýtt fyrirkomulag æfinga hjá börnum í fyrsta og öðrum bekk. Í stað þess að þau velji sér grein og æfi hana oft í viku er markmiðið að þau æfi hverja greina aðeins einu sinni í viku og prófi fleiri greinar í staðinn. Íþróttafræðingur, sem vann þessa nýju stefnu með Hetti, hefur sagt að hún hafi ýmsa kosti og geti meðal annars minnkað líkur á brottfalli úr íþróttum síðar meir.
Margir foreldrar eru hins vegar ósáttir við þessa breytingu, einnig sumir þjálfarar bæði í fimleikum og fótbolta. Yfirþjálfari í fótbolta hefur sagt starfi sínu lausu vegna þessa. Fram kemur í bréfi hans til foreldra að of lítið samráð hafi verið haft um breytinguna. Æfingum í fótbolta fækki mikið og ef barn missi af æfingu líði langt á milli æfinga. Fyrikomulagið geti valdið því að margir iðkendur mæti í hverja grein og slíkt geti truflað starfið og gert erfiðara að halda uppi aga. Hugmyndafræðin á bak við breytinguna sé góð en hægt væri að ná sömu markmiðum án þess að takmarka æfingafjölda.
Ásgerður Halldórsdóttir er ein þeirra foreldra sem hafa tjáð sig um málið á netinu. Hún óttast meðal annars að ein fimleikaæfing á viku dugi ekki til að koma krökkunum inn á mót og í fótboltanum muni ganga illa.
Sem dæmi má nefna að ef drengurinn minn myndi fá að æfa einu sinni í viku núna næstu tvö árin þá hefur hann stundað tvö hundruð færri klukkustundum fótbolta heldur en önnur börn á Íslandi hafa tækifæri til að gera. Mín kenning er sú að áhuginn verði gríðarlega lítill ef þau fara með þessa litlu þjálfun inn í stóru mótin. Þá mun áhuginn klárlega minnka. | Skiptar skoðanir eru með nýtt æfingafyrirkomulag ungra barna hjá Hetti á Egilsstöðum og hefur yfirþjálfari sagt upp störfum. |
2022 | 84 | Formenn samtaka sjómanna segja grafalvarlegt ef þyrlur Landhelgisgæslunnar geta ekki sinnt útköllum vegna manneklu, líkt og gerðist á dögunum. Öryggi sjómanna sé þannig stefnt í hættu. | Þyrla Landhelgisgæslunnar gat ekki sótt bílstjóra sem slasaðist alvarlega í bílveltu undir Eyjafjöllum á þriðjudag vegna þess að ekki tókst að manna þyrluna. Einungis ein áhöfn var á vakt og flugstjóri þeirrar áhafnar forfallaðist. Því var hinn slasaði fluttur með sjúkrabíl á spítala. Formenn Félags vélstjóra, Félags skipstjórnarmanna, Sjómannasambands Íslands og Sjómannafélags Íslands telja vegið að öryggi sjómanna, enda ekki hægt að flytja slasaða eða veika sjómenn landleiðina. Guðmundur Helgi Þórarinsson er formaður Félags vélstjóra.
Þegar hringt er í þyrlu úti á sjá þá eru jafnan alvarleg slys og getur jafnvel verið spurning um mínútur. Þetta er algjörlega óviðunandi að þessi sjúkrabíll hafsins skuli ekki vera til taks nema hluta úr árinu.
Guðmundur Helgi segir lífi sjómanna stefnt í voða.
Það er verið að stefna því í hættu, í mörgum tilvikum. Því miður.
Í ályktun frá Samtökum sjómanna segir að það sé skýlaus krafa að stjórnvöld sjái til þess að Landhelgisgæslan hafi nægt rekstrarfé til að manna alltaf tvær þyrlur og að þær séu til taks öllum stundum. | Stéttarfélög sjómanna segja öryggi sjómanna stefnt í hættu ef þyrlur Landhelgisgæslunnar geta ekki sinnt útköllum vegna manneklu, líkt og gerðist á dögunum. |
2022 | 84 | Forseti ASÍ segir blað brotið á íslenskum vinnumarkaði með snjallforriti, sem flugfreyjum og -þjónum Icelandair er gert að nota til að meta frammistöðu vinnufélaga sinna. Lögmenn Flugfreyjufélags Íslands kanna nú grundvöll fyrir notkun þess. | Í forritinu, sem hlaðið er niður í síma, gefa flugfreyjur Icelandair hver annarri einkunn eftir hverja vakt. Matið er í átta liðum og það felst meðal annars í mati á leiðtogahæfileikum, vinnusemi og samskiptahæfni. Þá er spurt um viðhorf til vinnuveitanda.
Forritið var tekið í notkun fyrir nokkrum vikum, að sögn Guðlaugar Líneyjar Jóhannsdóttur formanns Flugfreyjufélags Íslands. Hún segir að margir í starfsmannahópnum setji spurningamerki við fyrirkomulagið, ekki liggi fyrir hvernig eigi að nota upplýsingarnar sem safnist fyrir með þessum hætti eða hvaða áhrif þær gætu haft á stöðu flugfreyjanna. Hún segir að stjórn félagsins skoði nú málið í samstarfi við lögmenn þess. Fréttastofu er kunnugt um óánægju meðal flugliða Icelandair, en að þeir þori ekki að láta hana í ljós af ótta við afleiðingarnar.
Drífa Snædal, forseti ASÍ, segir að hún viti ekki til þess að slíkt starfsmat hafi áður verið notað á íslenskum vinnumarkaði:
Mér finnst það brjóta blað á íslenskum vinnumarkaði ef það er verið að fara fram á það að starfsfólk njósni hvert um annað og sé að gefa hvoru öðru mat. Þetta veldur óöryggi í vinnu og við erum líka að tala þarna um stétt sem er sagt upp reglulega. Þannig að þetta fjallar um vellíðan í vinnu, þetta fjallar um atvinnuöryggi og svo fjallar þetta um félagsskap vinnandi fólks.
Það er verið að brjóta það upp með því að búa til innbyggða samkeppni, innbyggða tortryggni og krefja um þrælslund gagnvart fyrirtækinu.
Mun ASÍ beita sér á einhvern hátt í þessu? Við munum að sjálfsögðu taka þetta fyrir hjá okkur.
Ásdís Ýr Pétursdóttir, upplýsingafulltrúi Icelandair segir í skriflegu svari til fréttastofu að fyrirtækið treysti starfsfólki til að gefa heiðarlega og uppbyggilega endurgjöf. Flugfreyjur séu eina stéttin hjá fyrirtækinu sem gert sé að meta vinnufélaga sína með þessum hætti. Ekki fengust svör við spurningum fréttastofu um hvernig unnið yrði úr upplýsingum sem verða til við skráninguna, hvort þetta stæðist persónuverndarlög eða hvort þetta gæti haft áhrif á vinnuandann. | Forseti ASÍ segir að snjallforrit, sem flugfreyjum Icelandair er gert að nota til að meta frammistöðu vinnufélaga sinna, brjóti blað á íslenskum vinnumarkaði. Lögmenn Flugfreyjufélagsins kanna nú grundvöll fyrir notkun forritsins. |
2022 | 84 | Sjónvarpsstöðin N4 hefur tekið af dagskrá sérstakan kosningaþátt á Akureyri. Oddviti Kattaframboðsins gerði athugasemd við að greiða þyrfti fyrir þátttöku í þættinum. Framkvæmdastjóri fjölmiðlanefndar segir alveg skýrt að kostuð umfjöllun með þessu tagi standist ekki fjölmiðlalög. | Vísir.is greindi frá því í gær að öllum framboðum á Akureyri hefði verið boðið að taka þátt í pallborðsumræðum í sjónvarpsal á sjónvarpsstöðinni N4 gegn 150 þúsund króna greiðslu. Snorri Ásmundsson, oddviti Kattarframboðsins, tók ekki mál að greiða fyrir þátttöku. Hann hafði samband við Maríu Björk Ingvarsdóttir, framkvæmdastjóra N4, og afþakkaði boðið. Í frétt Vísis kemur fram að María hafi sagt Snorra að mögulegt væri að fá þáttinn á 100 þúsund krónur en ómögulegt væri fyrir litla sjónvarpsstöð eins og N4 að gera allt frítt. Eftir fyrirspurn til fjölmiðlanefndar var ákveðið að hætta við þáttinn. Elfa Ýr Gylfadóttir, framkvæmdastjóri fjölmiðlanefndar, segir alveg skýrt að þátturinn stæðist ekki fjölmiðlalög.
Það er ekki í samræmi við lög. Þetta er mjög svipað eins og ákvörðun sem var tekin í aðdraganda kosninga sem tengdist annarri sjónvarpsstöð. Þar sem líka var verið að biðja framboðin að greiða fyrir efni eða koma í viðtöl.
-Ráðfærði stöðin sig eitthvað við ykkur í þessu máli?-
Nei, ekki í þessu máli en auðvitað er fjölmiðlanefnd í samtali við fjölmiðla og þeir eru oft kannski að ráðfæra sig með óformlegum hætti um ýmis mál en ekki um þetta mál. En ekki um þetta mál sérstaklega.
-En bara svo það sé alveg skýrt, þá er, eins og þetta er sett upp með að fá oddvitana í þátt og láta þá greiða fyrir, það er bannað?-
Það stendur mjög skýrt í lögum um fjölmiðla að það sé bannað í raun og veru að kosta fréttir og fréttatengt efni.
María Björk Ingvarsdóttir, framkvæmdastjóri N4, staðfestir í samtali við fréttastofu að hætt hafi verið við þáttinn. Niðurstaðan kristalli stöðu lítilla, einkarekinna fjölmiðla sem séu með báðar hendur bundnar. | Framkvæmdastjóri fjölmiðlanefndar segir alveg skýrt að kostuð umfjöllun um kosningar standist ekki fjölmiðlalög. Sjónvarpsstöðin N4 hefur hætt við kostaða umfjöllun um sveitarstjórnarkosningarnar eftir að eitt framboðið neitaði að greiða fyrir þátttöku. |
2022 | 84 | Finnar eiga greiða leið inn í Atlantshafsbandalagið og innganga þeirra ætti ekki að taka langan tíma sagði framkvæmdastjóri NATO, eftir að forseti og forsætisráðherra Finnlands lýstu því yfir að landið ætti að sækja um aðild. Stjórnvöld í Kremlin segja að innganga Finna yrði túlkuð sem ógn við Rússland. | Þau Sauli Niinisto, forseti Finnlands, og Sanna Marin forsætisráðherra sendu frá sér sameiginlega yfirlýsingu í morgun, þar sem þau hvöttu til þess að Finnland myndi sækja um aðild að NATO. Búist er við að finnska þingið taki ákvörðun á næstu dögum, en í kjölfar innrásar Rússa í Úkraínu er nú mikill og almennur stuðningur við að Finnland sæki um aðild. Sömu sögu er að segja í Svíþjóð - talið er líklegt að bæði ríkin leggi inn formlega umsókn jafnvel í næstu viku. Aðild Finnlands og Svíþjóðar myndi hafa mikla þýðingu fyrir NATO, segir Albert Jónsson, fyrrverandi sendiherra og sérfræðingur í alþjóðamálum.
Bæði þessi ríki myndu bæta mjög verulega við herstyrk NATO, styrkja fælingarstefnu bandalagsins, auka sérstaklega öryggi Eystrasaltsríkjanna. Aðild myndi líka auka mjög möguleikana á nánara samstarfi norðurlanda í öryggis og varnarmálum; það hefur reyndar aukist verulega á undanförnum árum, sem og samstarf Svíþjóðar og Finna við NATO. En með aðild breytast lykilforsendur í þessu efni og það verður til alveg nýr grundvöllur fyrir samstarf í öryggis- og varnarmálum.
En ég held að almennt muni Rússar líta svo á að Svíar og Finnar séu í Vesturlandahópnum hvort sem er; þessi ríki gengu í ESB fyrir næstum 20 árum og hafa átt í mjög nánu samstarfi við NATO á undanförnum árum - og eins og ég nefndi: Eystrasaltssvæðið er mjög hervætt, og Kolaskagi líka. Auðvitað gætu Rússar bætt í, en það myndi ekki valda stórum breytingum sem ég fæ séð. | Forseti og forsætisráðherra Finnlands mæla með inngöngu landsins í Atlantshafsbandalagið. Framkvæmdastjóri NATO segir að umsóknarferli Finna og Svía eigi ekki að taka langan tíma. Stjórnvöld í Moskvu líta á inngöngu ríkjanna í NATO sem ógn við Rússland. |
2022 | 84 | Grænlendingar ráða nú tíma sínum sjálfir, samkvæmt samkomulagi danskra og grænlenskra yfirvalda. | Fulltrúar stjórnvalda í Nuuk og Kaupmannahöfn skrifuðu í gær undir samning um að færa málaflokkinn Ákvörðun tímans á Grænlandi í hendur grænlensku landstjórnarinnar. Í fréttatilkynningu landstjórnarinnar segir formaður hennar, Múte Bourup Egede, Grænlendinga hlakka til þess að ákvarða vetrar- og sumartíma og skilgreiningu tímabelta á [sínu] eigin landsþingi í haust. Og í grænlensku atvinnulífi hlakka menn líka til þess, segir í frétt grænlenska ríkisútvarpsins KNR, að geta átt fleiri sameiginlegar vökustundir með viðskiptavinum á þeim Evrópumörkuðum sem Grænland skiptir mest við. Eins og er skiptist Grænland í þrjú tímabelti. Í höfuðstaðnum Nuuk er klukkan þremur tímum á eftir Greenwich-tíma (og íslensku klukkunni) á vetrum, en tveimur að sumri. Þetta þýðir meðal annars að á grænlensku hádegi eru flestar stofnanir og skrifstofur í Danmörku að loka. Fimm tímum munar á Vestur-Grænlandi og Danmörku, en tveimur á Austur-Grænlandi. | null |
2022 | 84 | Breiðablik er eitt liða með fullt hús stiga í Bestu deild karla í fótbolta. Fimmta umferð deildarinnar hófst í gærkvöld með fjórum leikjum. | Breiðablik tók á móti Stjörnunni á Kópavogsvelli og Dagur Dan Þórhallsson og Jason Daði Svanþórsson komu Blikum í 2-0 eftir 25 mínútna leik. Stjarnan sótti þá í sig veðrið og jafnaði metin með tveimur mörkum, fyrst frá Guðmundi Baldvini Nökkvasyni og svo Emil Atlasyni. Það var svo Viktor Örn Margeirsson sem tryggði Blikum öll þrjú stigin með sigurmarkinu þegar sex mínútur lifðu leiks. Breiðablik hefur unnið alla fimm leiki sína í deildinni og situr á toppnum en Stjarnan er í fjórða sæti með 8 stig. Þar á milli eru Valur og KA. KA tók á móti FH á Dalvík og þar var dramatík. Eitt mark var skorað og það skoraði Nökkvi Þeyr Þórisson fyrir KA úr vítaspyrnu í uppbótartíma. Valur tók á móti ÍA að Hlíðarenda og vann örugglega 4-0. Tryggvi Hrafn Haraldsson skoraði tvívegis fyrir Val og Patrick Pedersen og Guðmundur Andri Tryggvason sitt markið hvor. Valur og KA eru með 13 stig, tveimur minna en Breiðablik. Í fjórða leik gærkvöldsins sótti KR svo þrjú stig til ÍBV með 2-1 sigri. Ægir Jarl Jónasso og Kennie Chopart skoruðu mörk KR en mark ÍBV var sjálfsmark Kristins Jónssonar. Fimmtu umferð lýkur í kvöld þegar Keflavík tekur á móti Leikni og Víkingur fær Fram í heimsókn. Báðir leikir hefjast 19:15.
Í kvöld er líka þriðji úrslitaleikur Vals og Tindastóls um Íslandsmeistaratitil karla í körfubolta. Hvort lið hefur unnið einn leik, en vinna þarf þrjá til að hampa titlinum. Leikið er í Valsheimilinu og hefst leikurinn hálfníu, en uppselt er á leikinn. Áður en leikur Vals og Tindastóls hefst að Hlíðarenda mætast Valur og KA/Þór á sama velli í þriðja leik undanúrslita Íslandsmóts kvenna í handbolta. Þar er staðan sömuleiðis 1-1, og vinna þarf þrjá leiki. Klukkan 19:40 er svo þriðji leikur Fram og ÍBV í sömu keppni og getur Fram tryggt sér sæti í úrslitum með sigri.
Manchester City náði aftur þriggja stiga forskoti á toppi ensku úrvalsdeildarinnar í fótbolta í gærkvöldi með 5-1 sigri á Úlfunum. Kevin de Bruyne fór hamförum í liði City og skoraði fjögur fyrstu mörk liðsins. Raheem Sterling gerði það fimmta en mark Úlfanna skoraði Leander Dendoncker. City er þremur stigum á undan Liverpool og með sjö mörkum betri markatölu, þegar tvær umferðir eru eftir af deildinni. | Breiðablik er eitt liða með fullt hús stiga í Bestu deild karla í fótbolta. |
2022 | 84 | Einn milljarður evra safnaðist til styrktar Úkraínu á ársfundi Þróunarbanka Evrópu í vikunni. Útlit er fyrir að efnahagur landsins dragist saman um þrjátíu prósent á þessu ári vegna innrásar Rússa. | Fjármunir sem söfnuðust til styrktar Úkraínu á ársfundi Þróunarbanka Evrópu nema um einum milljarði evra. Sérfræðingar bankans áætla að efnahagur landsins dragist saman um þrjátíu prósent á árinu vegna innrásar rússneska hersins. Milljónir starfa hafa tapast.
Milljarðurinn kemur til viðbótar tveimur milljörðum sem Þróunarbankinn EBRD reiddi fram fljótlega eftir innrásina í febrúar. Odile Renaud-Basso, forstjóri bankans, greindi frá þessu á fundi með fréttamönnum í dag. Að hennar sögn hefur stofnunin að undanförnu metið fjárhagslegar byrðar úkraínska ríkissjóðsins af völdum innrásarinnar. Útlit er fyrir að efnahagur landsins dragist saman um þrjátíu prósent á þessu ári. Stjórnvöld í Kænugarði segjast þurfa á fimm milljarða dollara fjárhagsaðstoð að halda í hverjum mánuði til að vega á móti fjárlagahallanum sem stríðið veldur. Sergiy Marchenko fjármálaráðherra bað samfélag þjóðanna í gær um aðstoð við enduruppbyggingu landsins að stríðinu loknu. Að hans sögn getur ríkissjóður Úkraínu einungis staðið undir sextíu og tveimur prósentum af mánaðarlegum útgjöldum þegar kostnaður vegna hermála er frátalinn.
Fulltrúadeild Bandaríkjaþings samþykkti á þriðjudag að styrkja Úkraínu um fjörutíu milljarða dollara. Búist er við að fjárveitingin verði samþykkt í öldungadeildinni. Þegar það hefur gerst nemur fjárhagsaðstoð Bandaríkjanna við Úkraínu á hernaðarsviðinu og til mannúðaraðstoðar um 54 milljörðum dollara frá því að innrásin hófst. | Einn milljarður evra safnaðist til styrktar Úkraínu á ársfundi Þróunarbanka Evrópu í vikunni. Útlit er fyrir að efnahagur Úkraínu dragist saman um þrjátíu prósent á þessu ári vegna innrásar Rússa. |
2022 | 85 | Heilbrigðisstofnun Norðurlands hefur sagt upp sjö starfsmönnum sem sinnt hafa ræstingum á heilsugæslunni á Húsavík og boðið reksturinn út. Formaður stéttarfélagsins Framsýnar segir uppsagnirnar árás á láglaunastétt og gefur lítið fyrir skýringar. | Heilbrigðisstofnun Norðurlands bauð nýverið út ræstingar á fimm starfsstöðvum sínum. Vikublaðið greindi fyrst frá málinu. Tilboð bárust í ræstingar á starfstöðvum HSN á Húsavík og Akureyri, þar sem slíkt fyrirkomulag var fyrir. Hefur stofnunin því ákveðið segja upp sjö starfsmönnum á Húsavík og semja við verktaka. Jón Helgi Björnsson forstjóri HSN segir að breytingin sé nauðsynleg til að bregðast við hallarekstri.
Það er þannig að það er hallarekstur á stofnuninni og við erum að reyna að leita allra ráða til að lækka kostnað og eitt af þeim ráðum var að bjóða út ræstingar.
-Er mikill sparnaður sem fæst með þessu?-
Já við spörum á bilinu 15 til 20 milljónir.
Ekki bárust tilboð í starfstöðvar á Sauðárkróki, Blönduósi og Siglufirði og því verða engar breytingar þar í bili. Aðalsteinn Baldursson, formaður Framsýnar stéttarfélags á Húsavík gefur lítið fyrir skýringar Jóns Helga.
Þetta er ekkert annað en árás og það er svolítið merkilegt að þegar menn setjast við excel-skjalið og ætla fara að skoða hvernig menn geta brugðist við einhverjum fjárhagslegum vanda hjá þessari stofnun að það skuli ráðist að þeim sem eru á lægstu kjörunum hjá stofnuninni.
-Nú segir Jón Helgi að með þessu sparist einhverjar milljónir og að hann þurfi að vernda þjónustuna, hefur þú einhvern skilning á þeirri stöðu sem hann er í?
Nei ég hef ekki nokkurn einasta skilning á því og þessar tölur sem hann hefur lagt fram ég dreg þær mjög í efa og ég held að þetta sé kolvitlaus útreikningur. Ég vísa þessum tölum út í hafsauga.
-Nú er talað um að þetta séu sjö starfsmenn sem missa vinnuna, veistu hvað verður um þetta fólk?-
Ég get bara sagt það hér og nú að það eru dæmi um það að menn hafi komið hér og grátið hjá mér. Grátið fyrir framan formann Framsýnar vegna þess að þeir sjá afskaplega lítið framundan vegna þess að þetta eru ekki síst erlendir starfsmenn sem tala ekki okkar tungumál og það er ekki þægilegt fyrir slíka einstaklinga að fá vinnu alls staðar. | Formaður stéttarfélagsins Framsýnar segir uppsagnir ræstingafólks hjá Heilbrigðisstofnun Norðurlands árás á láglaunafólk. Sjö starfsmenn á Húsavík missa vinnuna. |
2022 | 85 | Það verða Valur og ÍBV sem leika til úrslita um Íslandsmeistaratitil karla í handbolta í ár. ÍBV lagði Hauka í undanúrslitum í gærkvöld. | ÍBV og Haukar mættust í fjórða leik undanúrslitanna í gærkvöldi og var fyrri hálfleikur jafn. ÍBV var 17-16 yfir í leikhléi en stakk svo af í seinni hálfleik. Þeir náðu fljótlega fimm marka forskoti og þann mun náðu Haukar ekki að brúa. ÍBV vann að lokum með 7 marka mun, 34-27, og vann einvígi liðanna 3-1. ÍBV mætir Val í úrslitaeinvíginu og er fyrsti leikur á heimavelli Vals fimmtudaginn 19. maí en vinna þarf þrjá leiki til að verða Íslandsmeistari. Valsmenn hafa enn ekki tapað í úrslitakeppninni í ár, og eru auk þess ríkjandi Íslands-, deildar- og bikarmeistarar. ÍBV varð síðast Íslandsmeistari árið 2018.
Liverpool jafnaði við Manchester City á toppi ensku úrvalsdeildarinnar í fótbolta í gærkvöldi. Liverpool sótti Aston Villa heim í gærkvöldi og lenti undir eftir 3 mínútur þegar Douglas Luiz skoraði fyrir Villa. Tvö mörk frá Joel Matip og Sadio Mane tryggðu Liverpool hins vegar 2-1 sigur. Liverpool og City eru með 86 stig á toppi deildarinnar en City á leik til góða gegn Úlfunum í kvöld. Að þeim leik loknum á hvort lið tvo leiki eftir og baráttan um titilinn því æsispennandi.
Þar sem ekkert verður af leik Íslands og Rússlands í Þjóðadeild Evrópu í fótbolta 10. júní næstkomandi, hefur A-liði karla verið útvegaður vináttuleikur í staðinn. Rússum var vikið úr Þjóðadeildinni vegna innrásarinnar í Úkraínu en til að halda dampi leikur íslenska liðið þess í stað við San Marínó í vináttuleik í San Marínó 9. júní. San Marínó er samkvæmt styrkleikalista FIFA lakasta landslið heims. Liðið er númer 211 á listanum og neðst og hefur aðeins einu sinni unnið opinberan landsleik, sem var gegn Liechtenstein fyrir 18 árum síðan. Íslenska liðið verður því á faraldsfæti í júní, þótt Rússaleikurinn falli niður. 2. júní mætir Ísland Ísrael ytra í fyrsta leik Þjóðadeildarinnar, kemur svo heim og tekst á við Albaníu á Laugardalsvelli 6. júní, flýgur svo til San Marínó og mætir þeim 9. júní áður en komið verður aftur til Íslands og leikið gegn Ísrael á Laugardalsvelli 13. júní. | Valur og ÍBV leika til úrslita um Íslandsmeistaratitil karla í handbolta í ár. ÍBV sló Hauka út í fjórða leik liðanna í undanúrslitum í gærkvöldi. |
2022 | 85 | Forsætisráðherrar Svíþjóðar og Bretlands staðfestu í dag samning um aðstoð í varnarmálum, verði ráðist á annað hvort þessara ríkja. Boris Johnson, forsætisráðherra Bretlands er nú í opinberri heimsókn í Svíþjóð, en fer til Finnlands síðar í dag. | Samningur um sameiginlega varnaraðstoð milli Bretlands og Svíþjóðar var staðfestur í dag, þegar Boris Johnson, forsætisráðherra Bretlands kom í opinbera heimsókn til Svíþjóðar. Johnson fer síðar í dag til Finnlands. Stjórnvöld í Svíþjóð og Finnlandi íhuga nú að sækja um aðild að Atlantshafsbandalaginu.
í dag erum við að taka annað skref til að styrkja okkar samvinnu í varnarmálum - og
ánægður með að hafa staðfest þennan samning - færi ríki okkar saman - deila upplýsingum og auka samraf um heræfingar og þróun á tæknimálum.
Bæði Svíþjóð og Finnland íhuga nú að sækja um aðild að Atlantshafsbandalaginu. Stuðningur við aðild hefur aukist verulega í báðum þessum ríkjum - skoðanakönnun í Finnlandi fyrir nokkrum dögum sýnir að 76 prósent almennings er fylgjandi því - og meðal stjórnmálamanna er aukinn stuðningur. Forseti Finnlands Sauli Niinisto tilkynnir um afstöðu sína á morgun - varnarmálanefnd finnska þingsins hefur lýst yfir stuðningi sem og leiðtogi finnska miðflokksins. Í Svíþjóð ætla sósíal demókratar að ákveða sig um helgina. Johnson fer til Finnlands síðar í dag, og þar má allt eins búast við að álíka yfirlýsing um varnaraðstoð verði gerð opinber. Ákveði Svíþjóð og Finnland að sækja um aðild, má búast við að það verði tekið fyrir á leiðtogafundi NATO á Spáni í næsta mánuði. | Forsætisráðherrar Svíþjóðar og Bretlands staðfestu í dag samning um aðstoð í varnarmálum, verði ráðist á annað hvort þessara ríkja. Boris Johnson, forsætisráðherra Bretlands er nú í opinberri heimsókn í Svíþjóð. |
2022 | 85 | Þrjátíu prósent starfa hafa tapast í Úkraínu frá innrás Rússa í landið í febrúar, að mati Alþjóðavinnumálastofnunarinnar. Ástandið á enn eftir að versna - dragist stríðið á langinn. Það hefur einnig áhrif á atvinnulíf í nágrannaríkjum Úkraínu. | Fyrsta skýrsla Alþjóðavinnumálastofnunarinnar ILO um atvinnuástandið í Úkraínu eftir innrás Rússa kom út í dag. Samkvæmt henni hafa 4,8 milljónir starfa tapast, meðal annars vegna aukinna efnahagserfiðleika og fólksflótta. Á sjöttu milljón landsmanna hefur flúið til annarra landa. Stofnunin áætlar að ef stríðið dregst á langinn verði áhrifin enn víðtækari eða að allt að sjö milljónir starfa tapist. Ljúki hernaðaraðgerðum fljótlega sé útlit fyrir að 3,4 milljónir endurheimtist. Það svari þá til 8,9 prósenta atvinnuleysis.
Fram kemur að innrásin hafi áhrif á atvinnulíf í nágrannaríkjum Úkraínu, þar sem fjöldi flóttamanna heldur til um þessar mundir. Áhrifa gætir einnig í löndum í Mið-Asíu, sem eru háð samskiptum við Rússland.
ILO hrósar í skýrslunni stjórnvöldum í Úkraínu fyrir að hafa haldið félagslega kerfinu gangandi þrátt fyrir ærna erfiðleika. Sömuleiðis hafi atvinnurekendur og samtök launafólks gert sitt besta til að halda fólki í vinnu. Stofnunin ætlar að halda áfram að veita Úkraínumönnum þann stuðning sem hún getur til að halda hjólum efnahagslífsins gangandi. Hún tilkynnti í mars að allri tæknilegri samvinnu við Rússa hefði verið hætt vegna innrásarinnar. | Alþjóðavinnumálastofnunin áætlar að hátt í fimm milljónir starfa hafi tapast í Úkraínu frá því að rússneski herinn réðst inn í landið. Dragist stríðið á langinn á atvinnuástandið eftir að versna enn frekar, þar á meðal í nágrannaríkjunum. |
2022 | 85 | Guðni Th. Jóhannesson, forseti Íslands, veitti í gær þrettán Færeyingum riddarakross hinnar íslensku fálkaorðu fyrir björgunarstörf eftir flugslysið á Mykinesi í Færeyjum. Rúm hálf öld er liðin síðan flugvél Flugfélags Íslands brotlenti í eynni. | Forsetinn sæmdi þrettán Færeyinga fálkaorðunni í gær fyrir einstakt hugrekki og þrautseigju við björgunarstörfin.
Slysið varð þann 26. september 1970 þegar TF-FIL, vél Flugfélags Íslands, brotlenti í hlíð fjallsins Knúks á eynni Mykinesi í Færeyjum. Þoka var yfir Mykinesi þennan dag, hvasst og skyggni mjög slæmt. Vélin var í aðflugi að flugvellinum í Vogum, en þegar flugstjórinn hafði reynt í hálftíma að lenda vélinni, hrapaði hún til jarðar úr 450 metra hæð. Flugstjóri vélarinnar, Bjarni Jensson, og sjö færeyskir farþegar létust í slysinu. 26 var bjargað og einn þeirra var aðstoðarflugmaðurinn Páll Stefánsson, sem slasaðist lífshættulega í slysinu. Hann rifjaði upp þennan örlagaríka dag í viðtali á Rás 2 fyrir tveimur árum síðan. Hann sagði björgunarfólk hafa unnið mikið þrekvirki.
Og það var svo hvasst að það var ekki hægt að lenda á, við bryggjuna í Mykinesi heldur varð að fara og klifra upp kletta á norðausturhluta eyjarinnar. Þar var lygnt, eða lygnra, og fólk var dregið upp með köðlum.
Fjöldi fólks kom að því að bjarga farþegunum af slysstað, en þeim þrettán sem enn eru á lífi var veitt Fálkaorðan við hátíðlega athöfn í Færeyjum í gær. Guðni Th. Jóhannesson færði þeim þakkir frá íslensku þjóðinni fyrir að hafa bjargað 26 mannslífum þennan dag.
Det var en stor ære for mig, að kunne sige fra os alle i Island, tak til folket sem kom og reddede liv. | null |
2022 | 85 | Maðurinn sem slasaðist undir Eyjafjöllum í gær reyndist betur haldinn en óttast var. Flytja þurfti manninn landleiðina til Reykjavíkur þar sem ekki var hægt að manna áhöfn þyrlu Landhelgisgæslunnar. Formaður Félags íslenskra atvinnuflugmanna segir af og frá að atvikið tengist kjaradeilum þyrluflugmanna Gæslunnar við ríkið. | Lögreglan á Suðurlandi óskaði eftir aðkomu þyrlu Landhelgisgæslunnar vegna alvarlegs bílslyss undir Eyjafjöllum í gær, en vegna manneklu var þyrlan óstarfhæf.
Samkvæmt upplýsingum frá lögreglunni er maðurinn enn á sjúkrahúsi, en hann reyndist þó minna slasaður en talið var í fyrstu. Fram hefur komið í fréttum að sífellt erfiðara hafi verið að manna vaktir á þyrlum Gæslunnar, en flugmenn þeirra og flugstjórar hafa verið án kjarasamnings í á þriðja ár. Spurður hvort það ástand sem nú er uppi tengist kjarasamningum segir Ásgeir engar vísbendingar um það. Jón Þór Þorvaldsson, formaður Félags íslenskra atvinnuflugmanna, segir atvikið í gær ekki tengjast kjarabaráttunni.
Þyrlan var kölluð út í morgun vegna aflvana báts við Öndverðarnes á Snæfellsnesi. Sjö voru um borð. Útkallið kom klukkan hálf átta, en ný vakt tekur alla jafna við klukkan átta.
Útkall þyrlunnar var afturkallað eftir að skipverjar komu bátnum aftur í gang. | Formaður Félags íslenskra atvinnuflugmanna segir, að það að ekki náðist að manna áhöfn þyrlu Landhelgisgæslunnar í gær, tengist kjaradeilum þyrluflugmanna við ríkið ekki beint. |
2022 | 85 | Ragnar Kjartansson, listamaður, var meðal þeirra sem aðstoðuðu hina rússnesku Mariu Alyokhinu, aðgerðarsinna og liðskonu rússnesku pönkrokksveitarinnar Pussy Riot, á flótta sínum frá Rússlandi. Ragnar fékk ónefnt Evrópuland til að gefa út ferðaskilríki sem veittu Mariu sömu stöðu og íbúar Evrópusambandsins hafa. | Flótti Mariu er rakinn í bandaríska blaðinu New York Times.
Þar kemur fram að þegar rússnesk yfirvöld ákváðu að Maria þyrfti að afplána dóm upp á 21 dag í fangelsi í stað stofufangelsis hefði hún ákveðið að flýja land. Að minnsta kosti tímabundið.
Til þess að villa um fyrir rússnesku lögreglunni, sem fylgdist með íbúðinni þar sem hún bjó, dulbjó Maria sig sem matarsendil. Hún skildi farsíma sinn eftir til að ekki væri hægt að rekja ferðir hennar og fékk far að landamærum Hvíta-Rússlands. Það tók hana hins vegar viku að komast frá Hvíta-Rússlandi yfir til höfuðborgar Litháens og Ragnar Kjartansson átti stóran þátt í að það tókst.
Ragnar er sagður hafa fengið ónefnt Evrópuland til að gefa út ferðaskilríki fyrir Alyokhinu sem veitti henni sömu réttindi og aðrir íbúar Evrópusambandsins hafa. Ferðaskilríkjunum var síðan smyglað inn til Hvíta-Rússlands og á þeim komst hún með rútu til LItháens.
Fréttastofa sendi utanríkisráðuneytinu fyrirspurn hvort Ísland væri umrætt Evrópuland. Ráðuneytið segir að því sé kunnugt um fréttir af komu Pussy Riot til Íslands. Það sé fagnaðarefni að umræddur listamaður og hljómsveitin hafi tækifæri til þess að nýta sér tjáningarfrelsi bæði í listrænum tilgangi og pólitískum. Að öðru leyti tjái utanríkisráðuneytið sig ekki. | null |
2022 | 86 | Birgitta Jónsdóttir segist orðlaus að undirskrift hennar fyrir framboð fyrir Reykjavík; bestu borgina hafi verið fölsuð. Formaður yfirkjörstjórnar segir það undir Birgittu komið að ákveða framhaldið. | Í gær var greint frá því að Birgitta kannaðist ekki við að vera í framboði fyrir E-listann. Hún er skráð í 24. sæti listans í komandi sveitarstjórnarkosningum. Birgitta fékk senda yfirlýsingu með undirskrift sinni frá yfirkjörstjórn í Reykjavík rétt fyrir hádegi. Henni var brugðið þegar hún opnaði skjalið.
Ég var að sjá skjalið og þeir hreinlega fölsuðu undirskriftina mína.
Gunnar H. Gunnarsson, Oddvita E-listans sagði í samtali við fréttastofu í gær að hann vissi að Birgitta væri á lista en teldi að hún væri þar af fúsum og frjálsum vilja. Ekki hefur náðst í Gunnar í dag þrátt fyrir ítrekaðar tilraunir.
Mér finnst þetta mjög alvarlegt að hreinlega falsa undirskriftina mína.
Birgitta hafði samband við yfirkjörstjórn um leið og lét vita að þetta væri ekki sín undirskrift. Hún skrifaði undir meðmælendalista fyrir flokkinn í vetur og taldi mögulega að það hafi verið einhver misskilningur á milli hennar og flokksins. Þetta reynist þó vera allt annað skjal en það sem hún skrifaði undir á sínum tíma. Birgittu segist verulega brugðið.
Ég þarf að tala við einhverja sem hafa þekkingu á þessu. Ég myndi helst vilja tala við yfirkjörstjórn um þetta. Það er auðvitað mjög alvarlegt að þetta sé hægt, að gera svona.
Maður hreinlega veltir því fyrir sér hvort það séu fleiri á listanum sem eru þarna. Ég skil ekki af hverju hann gerir þetta. Ég skil ekki af hverju manninum dettur í hug að þetta sé í lagi.
Eva Bryndís Helgadóttir, formaður yfirkjörstjórnar í Reykjavík segir að meint skjalafals fari í rannsókn sem slíkt. Búið sé að úrskurða framboð Bestu borgarinnar gilt, það standi og gengið verði til kosninga á þeim forsendum.
Þetta er í samráði við Birgittu hvort að við beinum því til lögreglu að rannsaka þetta mál eða hvort við gerum það sjálf. | null |
2022 | 86 | Í fyrsta skipti síðan 1963 var Elísabet Bretlandsdrottning ekki viðstödd setningarathöfn breska þingsins sem fram fór í morgun. Sonur hennar, Karl bretaprins, sat athöfnina. Elísabet glímir við skerta hreyfigetu, segja talsmenn drottningar. | Þetta var æðsti embættismaður lávarðadeildarinnar - svokallaður Blackrod - sem gekk inn í fulltrúadeildina í morgun og boðaði þingmenn á fund drottningar, til að hlýða á stefnuræðu ríkisstjórnarinnar - en drottningin var hins vegar ekki á staðnum til að lesa ræðuna, í fyrsta skiptið síðan 1963 - þá bar hún Játvarð prins undir belti og komst ekki frá. Elísabet er orðin 96 ára gömul og glímir við skerta hreyfigetu, segja talsmenn Buckingham hallarinnar. Í staðinn fyrir hana kom Karl Bretaprins og las stefnuræðuna í fyrsta - en að líkindum ekki í síðasta sinn. Hann fór yfir helstu stefnumál ríkisstjórnar Borisar Johnsons - þar á meðal um að verja lýðræði og frelsi um víða veröld, og halda áfram stuðningi við íbúa Úkraínu.
Elísabet Bretlandsdrottning hefur lítið sést á almannafæri síðan hún var á sjúkrahúsi í október í fyrra - hún fékk Covid í febrúar. Hátíðahöld verða í Bretland í júní, til að fagna því að sjötíu ár eru liðin síðan Elísabet tók við völdum - en núna hafa margir áhyggjur af að drottningin hafi ekki heilsu til að taka fullan þátt í þeim hátíðahöldum. | Elísabet Bretlandsdrottning missti af setningu breska þingsins í morgun, í fyrsta skiptið síðan 1963. Karl Bretaprins sat athöfnina í fjarveru móður sinnar. Talsmenn drottningar segja hana glíma við skerta hreyfigetu. |
2022 | 86 | Nemendur Grunnskóla Fjallabyggðar kepptu í dag fyrir Íslands hönd í Evrópukeppni í fjármálalæsi. Skólinn vann sér inn þátttökurétt á mótinu með því að vinna Fjármálaleikana fyrr á árinu. Stærðfræðikennari krakkanna er gríðarlega stolt af sínu fólki. | Fyrr á þessu ári komu nemendur í 10. bekk Grunnskóla Fjallabyggðar, sáu og sigruðu Fjármálaleikana. Leikarnir, sem eru spurningakeppni milli grunnskóla í fjármálalæsi, eru haldnir ár hvert meðal unglinga. Auk þess að vinna 150 þúsund krónur tryggði sigurinn skólanum þátttökurétt í Evrópukeppni Fjármálaleikanna. Keppnin fór fram í gegnum netið og tóku tveir fulltrúar úr bekknum þátt í leikunum nú í morgun. Stærðfræðikennari unglingadeildar, Sigurlaug Ragna Guðnadóttir, kennir krökkunum fjármálalæsi.
Okkur gekk rosalega vel, þau voru með 19 rétt svör af 21. Lentu reyndar ekki í neinu verðlaunasæti en þau stóðu sig hrikalega vel. -Og þú væntanlega að springa úr stolti?- Algjörlega.
-Hvað er það við krakkana í Fjallabyggð sem gerir það að verkum að þau eru svona seig í lánum og vöxtum?-
Þau standa vel saman og þau hjálpast að. Keppnin snýst mikið um að vinna vel saman og afla sér upplýsinga og þau gerðu það svo sannarlega.
-Þannig að þau ættu að vera tilbúin að fara út í lífið og taka verðtryggð eða óverðtryggð húnsæðislán svona á næstunni?- | null |
2022 | 86 | Sjálfstæðisflokkurinn geldur afhroð í nýrri fylgiskönnun og tapar fjórum af átta borgarfulltrúum sínum. Píratar eru á miklu flugi og tvöfalda fulltrúafjölda sinn. Stjórnmálafræðingur segir að sérstök staða sé komin upp í íslenskum stjórnmálum. | Samfylkingin mælist langstærsti flokkurinn í Reykjavík, með um 26,7 prósenta fylgi, og bætir þannig við sig frá síðustu kosningum og heldur sínum sjö borgarfulltrúum, samkvæmt könnun Prósent sem unnin var fyrir Fréttablaðið. Píratar mælast þar næststærstir í borginni með 17,9 prósent og myndu tvöfalda fulltrúafjölda sinn og fengju inn fjóra í stað tveggja. Þá kemur Sjálfstæðisflokkurinn þar á eftir með 16,2 prósent en flokkurinn fékk 30,8 prósenta fylgi í síðustu borgarstjórnarkosningum. Framsóknarflokkurinn mælist með rúm tólf prósent í könnuninni, sem myndi tryggja honum þrjá borgarfulltrúa. Sósíalistar fengju tvo, Viðreisn einn eins og Vinstri græn og Flokkur fólksins. Aðrir flokkar næðu ekki inn manni samkvæmt niðurstöðunum.
Eiríkur Bergmann stjórnmálafræðingur segir útlit fyrir að Framsókn taki eitthvað fylgi af Sjálfstæðisflokki, en það eitt og sér skýri ekki þetta afhroð flokksins.
Við höfum auðvitað oft séð miklar sveiflur í könnunum, sérstaklega var það nú í kringum hrunið og við slíkar aðstæður. En það er ekkert uppi á borðinu akkúrat í augnablikinu í svona stærri ytri aðstæðum sem að geta skýrt þetta ofboðslega fylgisfall Sjálfstæðisflokksins. Þannig að það má auðvitað segja að það séu mjög sérstök staða komin upp í íslenskum stjórnmálum.
Þá sé ekki síður áhugavert á sjá þetta mikla flug Pírata.
Við höfum séð það áður að Píratar hafa risið upp í könnunum gríðarlegar hæðir og ekki náð að landa því fylgi þegar að kosningunum sjálfum kemur.
Hann segir kosningaáhuga áberandi lítinn og því megi búast við allt öðrum niðurstöðum þegar upp verði staðið.
Það hefur ekki teiknast upp tiltekin átakamál sem hafa vakið ástríðu í hjörtum borgarbúa. Það er verið að takast á um sömu málin. | Sjálfstæðisflokkur geldur afhroð í nýrri könnun og tapar helmingi borgarfulltrúa sinna. Stjórnmálafræðingur segir sérstaka stöðu uppi í íslenskum stjórnmálum. |
2022 | 86 | Knattspyrnukonan Sveindís Jane Jónsdóttir hefur framlengt samning sinn við Þýskalandsmeistara Wolfsburg til ársins 2025. Hún segist spennt að halda áfram að þróast sem leikmaður hjá góðu liði. | Sveindís hefur verið í stóru hlutverki með liðið Wolfsburg sem varð Þýskalandsmeistari um helgina, skoraði bæði og lagði upp mark í þeim leik. Liðið fór alla leið í undanúrslit Meistaradeildar Evrópu þar sem Sveindís spilaði líka stóra rullu. Nú hefur hún gert nýjan samning við Wolfsburg sem gildir til ársins 2025 en hún kom til liðsins í janúar eftir að hafa verið á láni hjá Kristianstad í Svíþjóð.
Tindastóll jafnaði úrslitaeinvígið gegn Val í gærkvöld þegar annar leikurinn í úrslitum um Íslandsmeistaratitilinn í körfubolta karla fór fram. Fyrsti leikur liðanna síðastliðinn föstudag var hnífjafn og endaði með eins stigs sigri Valsmanna. Heimamenn frá Sauðárkróki byrjuðu leikinn í gær hins vegar að miklum krafti og 19 stigum munaði á liðunum í hálfleik. Valsmenn voru betur stemmdir í seinni hálfleik en 16 stigum munaði fyrir fjórða leikhluta og það reyndist of mikið að vinna upp. Tindastóll vann að endingu 91-75 og allt því jafnt í einvíginu, 1-1.
Sagði Finnur Freyr Stefánsson, þjálfari Vals , þar áður heyrðum við í Baldri Þór Ragnarssyni, þjálfara Tindastóls. Þriðji leikur liðanna í úrslitaeinvíginu fer fram á Hlíðarenda á fimmtudag. | Knattspyrnukonan Sveindís Jane Jónsdóttir hefur framlengt samning sinn við Þýskalandsmeistara Wolfsburg til ársins 2025 |
2022 | 86 | Frönsk stjórnvöld eru vongóð um að samkomulag náist í þessari viku meðal leiðtoga Evrópusambandsins um að hætta öllum innflutningi á rússneskri olíu fyrir árslok. Ungverjar hafa lýst yfir andstöðu við innflutningsbannið. | Samkomulag kann að vera að nást meðal leiðtoga Evrópusambandsins um að hætta innflutningi á rússneskri olíu fyrir árslok. Innflutningsbannið er hluti af refsiaðgerðum gegn Rússum vegna innrásar þeirra í Úkraínu fyrr á árinu. Ungverjar hafa eindregið lýst sig andvíga banninu.
Clément Beaune, evrópumálaráðherra Frakklands, greindi frá því í dag í sjónvarpsviðtali að samkomulag næðist hugsanlega fyrir lok þessarar viku. Að hans sögn ætlar Emmanuel Macron forseti að ræða í dag við Viktor Orban, forsætisráðherra Ungverjalands, og kynna honum nýjar hugmyndir til að leysa deiluna.
Innflutningsbannið sem ágreiningur er um er hluti af sjötta refsiaðgerðapakka Evrópusambandsins gagnvart Rússum. Nokkur ríki hafa lýst yfir efasemdum um að þau geti flutt inn olíu í stað þeirrar rússnesku og Viktor Orban hefur alfarið lýst sig andvígan innflutningsbanni.
Ursula von der Leyen, forseti framkvæmdastjórnar Evrópusambandsins, átti fund í gær með Orban í Búdapest í von um að geta leyst úr flækjunni. Hún sagði á Twitter í gærkvöld að nokkur árangur hefði náðst, en enn vantaði nokkuð á að samkomulag væri í höfn. Peter Szijjarto, utanríkisráðherra Ungverjalands, tók undir að nokkuð hefði miðað í gær, en ekki kæmi til greina að velta kostnaðinum af refsiaðgerðum gegn Rússum yfir á ungverskan almenning.
Von der Leyen sagði í síðustu viku að stöðva yrði innflutning á olíu frá Rússlandi. Það gengi ekki að Evrópusambandsríki héldu áfram að dæla peningum inn í rússneska hagkerfið. | Frönsk stjórnvöld eru vongóð um að samkomulag náist í þessari viku meðal leiðtoga Evrópusambandsins um að hætta öllum innflutningi á rússneskri olíu fyrir árslok. Ungverjar hafa lýst yfir andstöðu við innflutningsbannið. |
2022 | 86 | Gengi hlutabréfa í kauphöllum hefur víða lækkað talsvert síðustu daga. Greinandi telur að markaðir hafi brugðist full harkalega við ytri aðstæðum, sér í lagi sá íslenski. | Á Íslandi lækkaði úrvalsvísitalan til að mynda um rúmlega þrjú prósent í gær og lækkun herjaði einnig á kauphallir víða í Evrópu og Bandaríkjunum. Snorri Jakobsson, framkvæmdastjóri greiningarfyrirtækisins Jakobsson Capital, segir ástæður lækkunarinnar tvíþættar. Annars vegar sé von á miklu framboði nýrra hlutabréfa inn á markaðinn þar sem Ölgerðin og Nova hyggi á skráningu á næstu vikum. Auk þess hafi nýlegt lokað hlutafjárútboð Íslandsbanka aukið framboðið.
Menn hafa kannski verið að selja bréf til þess að eiga fyrir þessu hlutafé.
Hins vegar hafi verið gefnar út dökkar hagvaxtarhorfur erlendis, auk þess sem mörg ríki hafi hækkað vexti til að bregðast við aukinni verðbólgu.
Víða, sérstaklega í framleiðsluríkjum, eru horfurnar nokkuð dökkar en mér finnst menn hafa gengið full mikið fram af sér á Íslandi. Vegna þess að Ísland er fyrst og fremst hrávöruframleiðandi. Þannig að við framleiðum fyrst og fremst fisk og ál, sem hefur hækkað alveg gríðarlega í verði. Verð á áli og fiski er í sögulegum hæðum.
Hann segir því erfitt að átta sig á af hverju íslenski markaðurinn gefi svo mikið eftir.
Markaðurinn er, eins og ég hef sagt áður, dramadrottning og á til að bregðast of hart við. Mér hefur þótt hann bregðast aðeins of hart við núna síðustu tvo til þrjá viðskiptadaga.
Úrvalsvísitala aðalmarkaðar kauphallarinnar hefur lækkað um rúmlega sextán prósent frá áramótum. | null |
2022 | 86 | Heimsfrægt listaverk sem sýnir leikkonuna Marilyn Monroe eftir popplistamanninn Andy Warhol seldist fyrir metupphæð á uppboði í gær. Aldrei hefur verið greitt hærra verð fyrir tuttugustu aldar listaverk á uppboði. | Verkið Shot Sage Blue Marilyn var á uppboði hjá Christies í New York en Warhol gerði það þegar tvö ár liðin frá andláti leikkonunnar. Verkið er sáldþrykk og hluti af myndaröð af andliti Monroe í neonlitum sem Warhol gerði á sjöunda áratugnum. Andlit leikkonunnar er bleikt, varirnar rauðar og hárið gult. Bakgrunnurinn er í einhvers konar blágrænum lit. Verkið er byggt á kynningarljósmynd fyrir kvikmyndina Niagara sem Henry Hathaway leikstýrði árið 1953.
Það tók aðeins fjórar mínútur að selja verkið fyrir 195 milljónir bandaríkjadali og fjórum sentum betur. Fjárhæðin innifelur þóknun uppboðshússins. Samkvæmt upplýsingum Christies var kaupandinn staddur í salnum. Tugir starfsmanna uppboðshússins tóku við tilboðum gegnum síma hvaðanæva úr veröldinni.
Heiti fimm mynda þar sem orðið skot kemur fyrir vísar til þess að Dorothy Podber gjörningalistamaður heimsótti vinnustofu Warhols á Manhattan og skaut úr skammbyssu gegnum ennið á myndefninu, Marilyn Monroe. Það tuttugustu aldar málverk sem fram að þessu hafði verið borgað mest fyrir var Konurnar frá Alsír eftir spænska listmálarann Pablo Picasso. Það var keypt fyrir ríflega 179 milljónir dala árið 2015. | null |
2022 | 86 | Systur flytja lag sitt Með hækkandi sól í undankeppni Eurovision-keppninnar í Tórínó í kvöld. Svokallað dómararennsli fór fram í gær, en hljóðblöndun misfórst í atriðinu sem hafði þó ekki áhrif á útsendingu til dómaranna. Rúnar Freyr Gíslason, fjölmiðlafulltrúi hópsins, segir að tæknimenn hafi boðið sérstaka aukaæfingu við komuna í keppnishöllina í dag, svo allt á að vera í lagi fyrir keppnina í kvöld. | null | null |
2022 | 86 | Landeigendur hafa gengið að tilboði sem komið er í jörðina Heiði sem á land að Fjaðrárgljúfri öðrum megin. Ríkið á forkaupsrétt eins og gildir um ýmsar náttúruperlur. Helmingur gildistíma forkaupsréttarins er þegar liðinn. | Um hundrað jarðir á Íslandi skipta um eigendur árlega. Jörðin Heiði er talin þrjú hundruð þrjátíu og fimm hektarar og er íbúðarhús á jörðinni. Landið sem liggur að Fjaðrárgljúfri er vinsælt meðal ferðamanna.
Nokkur hundruð þúsund manns fara að gljúfrinu árlega og jukust vinsældir þess mjög eftir að poppstjarnan Justin Bieber baðaði sig þar. Magnús Leopoldsson fasteignasali hefur séð um sölu á jörðinni Heiði sem Fjaðrárgljúfur liggur að. Söluverð er talið hlaupa á hundruðum milljóna. Kaupsamningnum verður þinglýst ef ríkið nýtir ekki forkaupsrétt sem gildir í sextíu daga. Tæpur mánuður er enn til stefnu fyrir ríkið ef það vill ganga inn í kaupin. Íslenskt félag í ferðaþjónustu hefur gert tilboð.
Þetta er auðvitað bara náttúruperla og náttúruperlur eru alltaf eftirsóttar. Og ég geri ráð fyrir því til dæmis að menn séu búnir að skoða það að það fara nokkur hundruð þúsund manns þarna á ári til að skoða þennan stað og ég held að það geri hann í margra augum áhugaverðan. En svo er allt þetta svæði fallegt og það er töluverður áhugi fyrir jörðum almennt. | Ríkið hefur einungis nokkrar vikur til stefnu ætli það sér að nýta forkaupsrétt að jörðinni Heiði sem á land að Fjaðrárgljúfri. Samþykkt tilboð er komið í jörðina. |
2022 | 87 | Valur tryggði sig í gærkvöld inn í úrslitaeinvígið um Íslandsmeistaratitil karla í handbolta. Liðið lagði þá Selfoss að velli í þriðja sinn. | Valsmenn höfðu unnið fyrstu tvo leiki liðanna nokkuð sannfærandi en eins og í hinum leikjunum tveimur var leikurinn í gær jafn framan af. Eftir um tuttugu mínútur settu Valsmenn hins vegar í annan gír og voru komnir sjö mörkum yfir í hálfleik, 19-12. Selfyssingar náðu mest að minnka muninn niður í sex mörk í seinni hálfleik en sigur Vals var aldrei í hættu, lokatölur 36-27. Valsmenn unnu einvígið því samanlagt 3-0 og sendu Selfyssinga í sumarfrí.
Sagði Halldór Jóhann Sigfússon, þjálfari Selfoss, áður heyrðum við í Björgvini Páli Gústvassyni, markverði Vals. Það verða annað hvort Haukar eða ÍBV sem mæta Val í úrslitaeinvíginu en staðan í einvígi þeirra er 2-1 fyrir ÍBV, liðin mætast í fjórða sinn á morgun, þriðjudag.
Einn leikur var spilaður í Bestu deild karla í knattspyrnu í gærkvöld. Víkingur og Leiknir skildu þá jöfn í markalaustu jafntefli í Breiðholti þar sem fátt markvert gerðist. Víkingar voru ósáttir við að fá ekki vítaspyrnu tvisvar í leiknum en Breiðhyltingar áttu líka sína spretti. Íslandsmeistarar Víkings eru nú í fimmta sæti með sjö stig eftir fimm leiki en Leiknir er með tvö stig í þriðja neðsta sætinu. | Valur tryggði sig í gærkvöld áfram í úrslitaeinvígið um Íslandsmeistaratitil karla í handbolta |
2022 | 87 | Allir fastráðnir starfsmenn Ölgerðarinnar fá hlutabréf í fyrirtækinu að gjöf sem samtals nema um 0,6% af andvirði fyrirtækisins, en stefnt er að skráningu þess í Kauphöllinni í næsta mánuði. Forstjóri fyrirtækisins segir að með þessu sé verið að verðlauna starfsfólk fyrir mikið álag. | Í tilefni af skráningu Ölgerðarinnar á aðallista Kauphallarinnar ákvað fyrirtækið að gefa hlutabréf í fyrirtækinu. Þetta er háð starfsaldri og þeir sem hafa starfað í 5 ár eða lengur fá 500.000 að markaðsvirði. En aðrir starfsmenn? Allir sem voru fastráðnir og á launaskrá hjá okkur 30. apríl síðastliðinn fá hlut, þeir sem hafa starfað 0-12 mánuði 212.000 krónur. Og þetta er þakklætisvottur getum við sagt fyrir mikið álag út af covid-19.
Segir Andri Þór Guðmundsson forstjóri Ölgerðarinnar.
Hann segir að um sé að ræða 350 starfsmenn og að þetta sé háð því að af skráningu verði.
En auðvitað eru yfirgnæfandi líkur á að svo verði.
Fer þetta eitthvað eftir störfum fólks? Neinei, það er jafnt á alla, að sjálfsögðu.
Eru einhver skilyrði um að eiga bréfin í einhvern tiltekinn tíma? Það eru skilyrði um að selja ekki innan 3ja mánaða.
Hver voru viðbrögð starfsfólks við þessari gjöf? Ég held að þau hafi verið afskaplega góð. | Starfsfólk Ölgerðarinnar fær hlutabréf í fyrirtækinu að gjöf, en fyrirtækið verður skráð í Kauphöllina í næsta mánuði. |
2022 | 87 | Útgöngubanni hefur verið lýst yfir á Sri Lanka eftir að stuðningsmönnum og andstæðingum stjórnvalda laust saman í höfuðborginni Colombo. Flytja þurfti tugi mótmælenda á sjúkrahús. | Yfirvöld á Sri Lanka lýstu í dag yfir útgöngubanni um allt land eftir að stuðningsmenn stjórnvalda réðust vopnaðir bareflum á óvopnaða stjórnarandstæðinga sem kröfðust þess að forseti landsins segði af sér. Tugir voru fluttir slasaðir á sjúkrahús. Forsætisráðherrann bauðst til að segja af sér eftir að ró komst á að nýju. Gríðarlegir efnahagserfiðleikar eru í landinu.
Átökin í dag í höfuðborginni Colombo eru hin hörðustu í margar vikur. Stuðningsmenn Gotabaya Rajapaksa forseta og Mahinda bróður hans, forsætisráðherra, réðust vopnaðir kylfum og öðrum bareflum á óvopnaða stjórnarandstæðinga sem kröfðust afsagnar utan við forsetabústaðinn. AFP fréttastofan hefur eftir talsmanni Landspítalans í Colombo að að minnsta kosti 78 hafi slasast. Fjöldi stjórnarandstæðinga hefur safnast saman í borginni undanfarnar vikur og mótmælt verstu efnahagserfiðleikum sem hafa riðið yfir srilönsku þjóðina frá því að hún öðlaðist sjálfstæði frá Bretum árið 1948. Stjórnvöld lýstu yfir neyðarástandi á föstudag, til þess meðal annars að gefa her landsins leyfi til að stöðva mótmælaaðgerðir. Öryggissveitir hers og lögreglu beittu í dag táragassprengjum og vatnsþrýstibyssum til að halda aftur af stjórnarliðum.
Eftir að ró komst á að nýju bauðst Mahinda Rajapaksa forsætisráðherra til að segja af sér. Að sögn talsmanns stjórnarinnar sendi hann forsetanum bróður sínum bréf þar sem hann sagðist með því vilja greiða leiðina fyrir því að þjóðstjórn yrði mynduð. | Útgöngubanni hefur verið lýst yfir á Sri Lanka eftir að stuðningsmönnum og andstæðingum stjórnvalda laust saman í höfuðborginni Colombo. Flytja þurfti tugi mótmælenda á sjúkrahús. |
2022 | 87 | Nokkrir einstaklingar hér á landi hafa greinst með nýtt afbrigði kórónuveirunnar, svokallað BA5, sem er undirafbrigði Ómíkrón. Sóttvarnalæknir segir að útlit sé fyrir að það dreifi sér hratt en sér ekki ástæðu til að grípa til takmarkana líkt og staðan sé nú. | Hið nýja afbrigði er tekið að skjóta upp kollinum víða um heim og er talið eiga uppruna sinn í Suður-Afríku, eins og afbrigðið BA4. Það er undirafbrigði Ómikrón, sem smitaðist hratt á milli manna og leiddi til flestra spítalainnlagna og hörðustu samkomutakmarkana fyrr og síðar hér á landi, en einnig til hjarðónæmis þannig að hægt var að aflétta þeim öllum.
Þórólfur Guðnason sóttvarnalæknir segir að nokkrir hafi greinst með BA5 hér á landi, allt einstaklingar sem tengist ekki, og að margir þeirra hafi ekki verið erlendis.
Það er svona vísbending um það að þetta sé kannski komið víðar en við höldum eða vitum um. Við erum ekki að raðgreina öll sýni núna.
Litlar upplýsingar séu til um afbrigðið en talið sé að það dreifi sér hratt. Þá sé óljóst hversu miklum veikindum það geti valdið og hvaða áhrif núverandi bólusetningar hafi.
Það eru fjórir eða fimm sem hafa greinst með þetta afbrigði, þeir eru held ég allir bólusettir. Eins og hefur verið með ómikron afbrigðið, bólusetningin er ekki góð í að koma í veg fyrir smit þó hún sé góð í að koma í veg fyrir alvarlegar afleiðingar.
Hann segir að enginn hinna smituðu sé alvarlega veikur. Þá telur Þórólfur ótímabært að segja til um hvort reynt verði að stöðva eða hægja á dreifingu afbrigðisins.
Ég held að það líka bara spurning hvort það sé einhver ástæða til. Maður þarf eiginlega að vita hvort að það sé alvarlegra afbrigði og þetta sleppi undan fyrra ónæmi, að við séum einhvern veginn að færast aftur í tímann svolítið. En það eru engar upplýsingar sem hafa borist um það sem benda til þess þannig að á þeim grunni er engin ástæða til að vera að fara í harðar aðgerðir á þessum tímapunkti. | Nokkrir einstaklingar hér á landi hafa greinst með nýtt afbrigði kórónuveirunnar, sem talið er að dreifist hratt á milli manna. Sóttvarnalæknir segir ekki ástæðu til að grípa til samkomutakmarkana líkt og staðan er nú. |
2022 | 87 | Bæjaryfirvöld í Kópavogi hafa fjarlægt auglýsingaskilti og kosningaborða á vegum stjórnmálaflokka síðustu daga. | Í morgun fjarlægðu bæjarstarfsmenn áberandi kosningaborða framboðsins Vina Kópavogs á horni Digranesvegar og Grænutungu. Jóhann Sigurbjörnsson, sem er í18. sæti á lista Vina Kópavogs, setti borðana upp og er afar ósáttur við þeir hafi verið fjarlægðir. Hann segir að vegið sé að tjáningarfrelsi sínu.
Ég hengi upp borða vegna þess að ég tel mig vera í fullum rétti til að tjá mig um þær framkvæmdir sem eru í gangi hérna á móti mér. Ég hengi upp þessa borða á grindverkið sem er rétt fyrir innan lóðamörk síðan koma hingað menn í gulum fötum í morgun frá bænum sem fjarlægja borðana.
Bæjarstarfsmenn hafa undanfarið verið í samskiptum við framboðið um að brotið hafi verið gegn lögreglusamþykkt og byggingarreglugerð með því að setja upp auglýsingaborða á lóðamörkum og utan þeirra, og einnig svo stóra auglýsingaborða að sérstakt leyfi þurfi.
Sigríður Björg Tómasdóttir upplýsingafulltrúi Kópavogsbæjar segir í samtali við fréttastofu að skýrar reglur gildi um uppsetningu auglýsingaskilta. Reglur um slíka uppsetningu hafi verið sendar að gefnu tilefni á alla framboðsflokka í Kópavogi fyrir helgi. Þá hafi stórt auglýsingaskilti á vegum Framsóknarflokksins í Skógarlind verið fjarlægt af bæjaryfirvöldum í síðustu viku. Sigríður segir að skiltin verði að vera undir tveimur fermetrum til að mega vera uppi - annars þurfi að sækja um leyfi frá byggingarfulltrúa Kópavogsbæjar. Reglurnar séu skýrar.
Helga, Oddviti Vina Kópavogsbæjar segist hissa yfir framgangi bæjaryfirvalda, þetta geti ekki staðist skoðun og að framboðið muni leita réttar síns. | Auglýsingaskilti og framboðsborðar hafa verið fjarlægð af bæjaryfirvöldum í Kópavogi víðs vegar um bæinn síðustu daga. |
2022 | 88 | Luiz Inácio Lula da Silva, jafnan kallaður Lula, hóf kosningabaráttu sína fyrir brasilísku forsetakosningarnar í gærkvöldi. Fangelsisdómur yfir honum vegna spillingar var felldur úr gildi í fyrra. | Ég ætla að taka slaginn á ný, sagði Lula við æsta stuðningsmenn í Sao Paulo í gærkvöldi. Lula, sem var forseti Brasilíu frá 2003 til 2010, mun etja kappi við Jair Bolsonaro, sitjandi forseta, í kosningum í október og mælist með um tíu prósentustiga forskot í könnunum.
"We want to come back, so no one ever again dares to challenge our democracy, and so fascism returns to the gutters of history, which it should never have left."
Lula sagðist hafa snúið aftur til að standa vörð um brasilískt lýðræði og til að bola fasisma aftur á öskuhauga sögunnar, þar sem hann á heima.
Kosningabaráttan nú markar endurkomu Lula í stjórnmálin eftir að hann fékk tólf ára fangelsisdóm fyrir spillingu árið 2018. Hæstiréttur felldi þann dóm úr gildi í fyrra og sagði dómarann í málinu hlutdrægan.
Lula hefur valið Geraldo Alckmin sem varaforsetaefni. Sá var áður ríkisstjóri Sao Paulo og þykir mun meiri miðjumaður en Lula, sem sjálfur hefur verið leiðtogi brasilíska vinstrisins um langa hríð.
Bolsonaro hefur lýst nokkurri óánægju með framboð Lula nú. Sagði forsetinn að þetta væri eins og þegar glæpamaður leitar aftur á vettvang glæps síns. | Lula da Silva, fyrrverandi forseti Brasilíu, hóf kosningabaráttu sína fyrir komandi forsetakosningar í gærkvöldi. Hann segist ætla að uppræta fasisma og mælist með gott forskot í könnunum. |
2022 | 88 | John Lee, fyrrverandi öryggismálastjóri Hong Kong, tekur við sem leiðtogi landsins af Carrie Lam. Þetta varð ljóst eftir að sérstök kjörnefnd skipaði hann í embættið í lokaðri atkvæðagreiðslu. Talið er að hann muni enn auka áhrif kínverskra stjórnvalda í landinu. | Lee var einn í framboði og af rúmlega fjórtán hundruð sem greiddu atkvæði kusu aðeins átta á móti honum. Leiðtogar Hong Kong hafa hingað til komið úr opinberri þjónustu og viðskiptalífinu, en Lee hefur aðallega unnið í löggæslu.
Undanfarin ár hafa verið stormasöm í Hong Kong. Mikil mótmæli hófust árið tvö þúsund og nítán þegar lög voru sett sem heimiluðu framsal á föngum til meginlands Kína. Lee átti stóran þátt í að koma þeim lögum á en þau voru síðar afturkölluð. Mótmælin stóðu mánuðum saman og var aðalkrafan sjálfstæði Hong Kong en þau voru oft og tíðum kæfð af mikilli hörku - til dæmis vatnsslöngum, táragasi, gúmmíkúlum og jafnvel hefðbundnum skotvopnum. Lee hafði yfirumsjón með þeim aðgerðum sem öryggismálastjóri landsins. Mótmæli eru nú að mestu bönnuð í landinu.
Lee hefur í gegnum tíðina verið afar hliðhollur kínverskum stjórnvöldum og því er litið á þessa skipun sem aukna viðleitni kínverskra stjórnvalda til að auka völd sín í Hong Kong.
Lee sagði þegar úrslitin voru ljós að hann ætlaði að láta verkin tala, vekja upp samstöðu meðal þjóðarinnar og koma efnahag landsins á rétta kjöl. Efnahagurinn hefur versnað verulega þar sem hann byggir mikið á viðskiptum milli landa en þau hafa dregist mikið saman vegna heimsfaraldursins.
Joseph Borrell utanríkismálastjóri Evrópusambandsins gagnrýndi skipunina í morgun og segir hana á svig við lýðræðisleg vinnubrögð. Þetta sé enn eitt skrefið í að leysa upp stjórnkerfið sem kallast ein þjóð, tvö kerfi - sem þýðir að grafið sé undan þeirri sjálfstjórn sem Hong Kong hefur hingað til átt að hafa. | null |
2022 | 88 | Ölduniður í Reynisfjöru og fossaföll frá Seljalandsfossi og Skógafossi eru nú aðgengileg í hljóðkorti af Íslandi. Nemendur við Víkurskóla í Grafarvogi auk erlendra gestanema vinna að upptökum á fleiri náttúruhljóðum. | Þarna heyrast umhverfishljóð við Sólheimajökul. Hljóðupptökuna má finna vefsíðu og er hluti af Erasmus-verkefninu Let me be your tourguide eða leyfðu mér að vera leiðsögumanneskjan þín. Sex lönd taka þátt. Hópur nemenda frá hinum þátttökulöndunum er staddur hér á landi. Ásrún Ágústsdóttir er margmiðlunarkennari í Víkurskóla í Grafarvogi.
Við erum að ferðast um Ísland, aðallega þá Suðurströndina. Fórum á þriðjudaginn. Svo erum að fara Gullna hringinn á morgun. Þá eru nemendurnir að taka upp hljóð. Því það er eitt að sjá íslenska náttúru en síðan er það hljóðið sem gerir svo mikið.
Hópurinn hefur fangað hljóðin í Reynisfjöru.
Skólinn er sem sagt með upptökutæki og til þess að verja upptökutækið fyrir vindinum erum við búin að þrívíddarprenta vindskjöld fyrir hljóðnemann með krökkunum. Þetta er búið að ganga mjög vel. Þau bara klæða sig eftir veðri. Við vorum í grenjandi rigningu á þriðjudaginn en það var ekkert mál fyrir þau. Þau eru hörð af sér. | null |
2022 | 88 | Forstjóri Festu segir verðhækkanir að mestu komnar fram og spáir verðlækkunum þegar stríðinu í Úkraínu lýkur. Fyrirtækið sé meðvitað um samfélagslega ábyrgð sína, en menn hafi ekki séð Úkraínustríðið fyrir þegar arðgreiðslur upp á 1,6 milljarða króna voru ákveðnar. | Það er kunnara en frá þurfi að segja að verðlag, ekki síst á matvöru, hefur hækkað mikið og hratt að undanförnu í hækkandi verðbólgu. Formenn Neytendasamtakanna og Starfsgreinasambandsins kölluðu í fréttum í gær efti að stórfyrirtæki á matvælamarkaði sýndu samfélagslega ábyrgð í verki og skiluðu til baka til samfélagsins í stað þess að greiða eigendum milljarða í arð.
Ég get bara tekið undir með þessum aðilum með að þessi verðbólga sem er að ganga yfir okkur er að miklu leyti innflutt er eitthvað sem kemur illa við okkar viðskiptavini og við reynum allt til þess að minnka þessar verðhækkanir. Og það kemur fram í okkar uppgjöri að á fyrsta ársfjórðungi þessa árs er okkar álagning eða framlegð að minnka um 1,3% á milli ára. Ég átta mig á því að þessar verðhækkanir eru mjög miklar en við munum gera allt til þess að reyna að milda þetta eins mikið og kostur er.
Segir Eggert Þór Kristófersson forstjóri Festi, sem meðal annars rekur Krónuna. Stjórn fyrirtækisins ákvað á síðasta ári að greiða eigendum sínum tæpa 1,6 milljarða króna í arð. Eggert Þór segir fyrirtækið hafi velt 100 milljörðum, þar af sé verðlagningin 20 milljarðar og helmingur af henni fari í laun, auk þess sem félagið skuldi 23 milljarða. Hann segir arðgreiðsluna hafa verið ákveðna þegar stefndi í lok covid faraldursins, en menn hafi ekki séð stríðið í Úkraínu fyrir. Hann segir fyrirtækið finna mjög til samfélagslegrar ábyrgðar sinnar.
Engin spurning, við finnum alveg fyrir þessu og tökum okkar hlutverk mjög alvarlega og höfum gert ýmislegt til að reyna að milda þetta. Við höfum til dæmis tekið út vörur sem að hafa hækkað mjög mikið frá birgjum og erum að reyna að finna leiðir til að fara fram með annað vöruframboð og erum í raun að bjóða fólki upp á valkosti, að taka út vörur sem hafa hækkað mjög mikið og koma með ódýrari vörur í staðinn. Það er það sem við erum að vinna að á hverjum degi og tökum okkar ábyrgð mjög alvarlega.
Hann segir fyrirtækið kalla eftir skýringum frá birgjum þegar verð hjá þeim hækkar og ef þær séu ekki trúverðugar sé þeim skipt út. Hann telur að verðhækkanir séu að mestu komnar fram og sér fram á verðlækkanir þegar stríðinu lýkur.
Ég held að það sé engin spurning að þegar þetta ástand gengur niður þá muni hlutirnir leita í nýtt jafnvægi sem að ég hef væntingar til að verði lægra verð heldur en við erum að sjá í dag. | Forstjóri Festu, sem meðal annars á Krónuna, segir fyrirtækið taka samfélagsábyrgð sína alvarlega og reynt sé að halda verðlagi niðri. Dregið hafi úr framlegð á árinu. Verðhækkanir séu að mestu komnar fram og hann býst við verðlækkunum þegar stríðinu í Úkraínu lýkur. Fyrirtækið hafi ekki séð stríðið fyrir þegar arðgreiðslur upp á 1,6 milljarða króna voru ákveðnar. |
2022 | 88 | Kristín Edwald, formaður landskjörstjórnar, formaður landskjörstjórnar, segir að komi upp vafamál í sveitarstjórnarkosningunum næstu helgi skuli vísa þeim til yfirkjörstjórna í viðkomandi sveitarfélagi. Þá sé hægt að kæra til úrskurðarnefndar kosningamála sem sett hafi verið á laggirnar með nýjum kosningalögum, sem tóku gildi um áramót. | Kristín var í Silfrinu í hádeginu spurð út í hvort álíka mál og endurtalningarmálið í Norðvesturkjördæmi eftir síðustu þingkosningar kunni að koma upp í kosningunum á laugardag.
Það er yfirkjörstjórn í hverju kjördæmi sem ber ábyrgð á því og það er þá treyst á þekkingu og reynslu sem þar er fyrir hendi. Með nýju lögunum var sett á laggirnar úrskurðarnefnd kosningamála sem tekur síðan á kærum ef einhverjar eru sem kunna að berast. | null |
2022 | 88 | Hjólhýsaeigendur við Laugarvatn hyggjast fara í skaðabótamál við Bláskógabyggð ef sveitarfélagið stendur við þá ákvörðun að loka hjólhýsabyggð á svæðinu. Þeir hafa boðist til að greiða 50 milljónir króna vegna úrbóta sem sveitarfélagið segir nauðsynlegar. | Kostnaður við framkvæmdir er áætlaður að lágmarki um 50 milljónir króna samkvæmt gögnum sem kynntar voru á fundi sveitarstjórnar 8. apríl. Hjólhýsaeigendur eru tilbúnir að bera þennan kostnað og að gerður verði samningur til 10 ára. Breytir þetta tilboð afstöðu sveitarfélagsins?
Það á svo sem eftir að koma í ljós. Sveitarstjórn fékk þetta erindi og viðbótargögn frá félaginu og á ákvað á síðasta fundi að fresta ákvörðun þar til álit lögmanna sveitarfélagssins liggur fyrir.
Segir Ásta Stefánsdóttir sveitarstjóri Bláskógabyggðar. Hún segir að um 50 eigendur séu farnir en um 150 eru enn á svæðinu.
Við höfum vitað af því. Það eru margir sem hefðu átt að vera farnir.
Það er heilmikið mál að taka sig upp og fara því það er búið að byggja mjög mikið. Það eru margir búnir að reisa þarna byggingar auk þess að vera með hjólhýsi þannig að það er ekki svo einfalt að setja bara hjólhýsið aftan í bíl og keyra í burtu.
Fyrstu hjólhýsin komu á svæðið fyrir tæpri hálfri öld og margir hafa verið lengi á Laugarvatni.
Það er mjög eðlilegt að það séu tilfinningar í þessu og sveitarstjórn hefur orðið vör við það og skilur það og gerir sér grein fyrir.
Það er ekki þannig samkvæmt þessum samningum að félagsmenn eigi einhvern forgang til að vera þarna eftir að samningar hafa runnið út.
Ásta segist hafa fengið erindi frá fólki sem hefur yfirgefið svæðið.
þeir telja sig hafa orðið fyrir tjóni að taka upp og fara með sínar eignir og hafa jafnvel þurft að farga einhverjum girðingum og skjólveggjum.
Hrafnhildur Bjarnadóttir er formaður Samhjóls, telur hún að tilboð félagsins um að standa straum af kostnaði dugi til þess að sveitarstjórn breyti afstöðu sinni á fundi á þriðjudag?
Já í okkar huga er enginn efi að þetta dugi til, það er alveg öruggt. En hvað geri þið ef niðurstaðan verður á þá lund að þið megið ekki vera þarna. Þá er fólk farið að tala um að fara í skaðabótamál. Á hvaða forsendum? Bara á hvernig málið hefur verið unnið. Okkur er sagt upp útaf brunavörnum í upphafi og síðan hefur þetta bara undið uppá sig.
Þannig að þið ætlið ekki að gefa tommu eftir? Nei það stóð aldrei til sko. En við vildum vinna þetta fallega eins og við höfum reynt að gera allan tímann og vera málefnaleg og samningsfús. | Hjólhýsaeigendur við Laugarvatn hyggjast fara í skaðabótamál við Bláskógabyggð ef sveitarfélagið stendur við þá ákvörðun að loka hjólhýsabyggð á svæðinu. Þeir hafa lýst sig reiðubúna að greiða fyrir kostnað við úrbætur á svæðinu. |
2022 | 88 | Rússar gerðu sprengjuárás á skóla í Luhansk-héraði í austurhluta Úkraínu í gærkvöld, þar sem níutíu manns höfðu leitað skjóls. Óttast er að sextíu þeirra hafi farist árásinni. | Skólinn var í þorpinu Bilogorivka í Luhansk, annað tveggja héraða sem mynda Donbass - svæðið í austurhluta Úkraínu sem hefur verið á valdi aðskilnaðarsinna frá árinu tvö þúsund og fjórtán. Á því svæði hafa bardagarnir verið harðastir undanfarna dag og vikur.
Aðkoman var hörmuleg. Hér heyrist óþekkt rödd á vettvangi segja að minnst fimmtíu og sjö hafi verið í byggingunni og aðeins hafi tekist að bjarga sjö. Ólíklegt sé að fleiri hafi lifað árásina af. Sergii Gaidai héraðsstjóri í Luhansk voru reyndar með aðrar tölur - segja að um níutíu manns hafi verið í skólanum þegar árásin var gerð en tuttugu og sjö hefði verið bjargað. Þau sextíu sem eftir eru séu líklega látin en þegar síðast fréttist höfðu tvö lík fundist. Björgunarstarf hófst í morgun en ekki var hægt að hefja þau fyrr vegna hættu á frekari árásum.
Á sama tíma er enn verið að huga að fólki í Mariupol. Þó að búið sé að bjarga konum, börnum og eldra fólki úr hópi óbreyttra borgara er eftir að flytja sært fólk, lækna og hermenn á brott. Volodymyr Zelensky forseti Úkraínu sagði í ávarpi í gærkvöld að viðræður stæðu yfir um að finna friðsamlega lausn á því. Stefnt sé að því að opna flóttaleiðir, en þá verði Rússar að standa við það sem þeir lofa.
Úkraínumenn óttast hins vegar að Rússar sæki af auknum krafti fram í Mariupol nú, og því bíði harðir bardagar þeirra úkraínsku hermanna sem eftir eru í borginni.
Síðasta sólarhringinn hafa einnig borist fregnir af árásum Rússa á hafnarborgina Odesa við Svartahaf og gagnsókn Úkraínumanna í Karkhiv í norðurhluta landsins. Það er því barist á mörgum vígstöðvum í Úkraínu. | Óttast er að um sexíu manns hafi farist í sprengjuárás á skóla í þorpinu Bilo-gorivka í austurhluta Úkraínu. Bardagar geisa bæði í norður- og suðurhluta landsins. |
2022 | 88 | Liverpool komst á topp ensku úrvalsdeildarinnar í fótbolta í gærkvöld en varð af mikilvægum stigum í baráttunni við Manchester City um Englandsmeistaratitilinn. | Liverpool fékk Tottenham í heimsókn á Anfield. Staðan var markalaus í hálfleik en eftir um það bil tíu mínútur í síðari hálfleik kom Son Heung-min Tottenham í 1-0. Á 74. mínútu tókst Luis Diaz svo að jafna metin fyrir Liverpool en 1-1 reyndust lokatölur á Anfield. Liverpool á í harðri baráttu við Manchester City um Englandsmeistaratitilinn og mætir City Newcastle í dag. Með sigri City kemst liðið á toppinn á nýjan leik og verður þá með þriggja stiga forskot á Liverpool þegar þrjár umferðir eru eftir. Leikur City og Newcastle hefst klukkan hálf fimm. Þrír aðrir leikir eru spilaðir í dag og byrja þeir allir nú klukkan eitt. Arsenal fær Leeds í heimsókn, Leicester mætir Everton og Norwich og West Ham eigast við.
Haukar höfðu betur gegn ÍBV 28-24 í þriðja leik liðanna í undanúrslitum úrvalsdeildar karla í handbolta í gærkvöld. Eyjamenn hefðu getað tryggt sér sæti í úrslitum með sigri en þeir höfðu unnið fyrstu tvo leikina. Svo fór ekki, Haukar trygðu sér sigurinn og staðan í einvíginu því 2-1, ÍBV í vil. Liðin mætast næst í Vestmannaeyjum á þriðjudag. Fari ÍBV með sigur úr býtum komast þeir í úrslit Íslandsmótsins en vinni Haukar mætast liðin í oddaleik á Ásvöllum. Leikið verður í hinu undanúrslitaeinvíginu í kvöld en þar eigast við Valur og Selfoss. Þar er staðan 2-0 fyrir Val og því geta Valsmenn komist í úrslit með sigri á Hlíðarenda. Leikur liðanna hefst klukkan hálf átta í kvöld.
Sveindís Jane Jónsdóttir og liðsfélagar hennar hjá þýska liðinu Wolfsburg geta tryggt sér Þýskalandsmeistaratitilinn í dag með sigri á Carl Zeiss Jena í næst síðustu umferð þýsku deildarinnar í dag. Baráttan um meistaratitilinn hefur verið á milli Bayern og Wolfsburg. Bayern, með landsliðskonurnar Glódísi Perlu Viggósdóttur, Karólínu Leu Vilhjálmsdóttur og Cecilíu Rán Rúnarsdóttur innanborðs, vann Leverkusen í gær 3-0 og er stigi á eftir Wolfsburg sem á leik til góða. Vinni Wolfsburg leikinn í dag er Þýsklandsmeistaratitillinn tryggður. | null |
2022 | 89 | Læknir sem sætir lögreglurannsókn grunaður um að hafa valdið ótímabæru andláti níu sjúklinga hefur í neyðartilvikum verið látinn sinna sjúklingum á Landspítalanum þrátt fyrir yfirlýsingar spítalans um að það yrði ekki gert. | Fréttastofu barst nýlega ábending frá sjúklingi sem sagði að læknirinn hefði sinnt sér og útskrifað sig af bráðalyflækningadeild Landspítalans. Í yfirlýsingu frá spítalanum í desember kom fram að læknirinn hefði verið færður til í starfi og mundi ekki sinna sjúklingasamskiptum þar til skýrari mynd fengist af málinu sem til rannsóknar væri, eins og það var orðað. Í svari frá upplýsingafulltrúa Landspítalans í vikunni segir að af og til hafi komið upp á spítalanum, vegna manneklu og undirmönnunar, neyðartilfelli þar sem læknirinn hafi sinnt sjúklingum, en þá undir handleiðslu annars læknis, enda sé sá sem til rannsóknar aðeins með takmarkað lækningaleyfi frá Landlækni. Læknirinn hafi þó aðallega haft það verkefni að yfirfara gögn sjúklinga til stuðnings við störf annarra á bráðalyflækningadeild og COVID-göngudeild.
Læknirinn hefur verið til rannsóknar lögreglu frá því snemma á síðasta ári. Í nýlegum úrskurði Landsréttar kom fram að málið hefði undið upp á sig og lyti nú að andláti níu sjúklinga á heilbrigðisstofnun Suðurnesja og fimm til viðbótar sem hefðu verið látnir hefja lífslokameðferð áður en þeir voru fluttir á hjúkrunarheimili og slíkri meðferð hætt. Í úrskurðinum er læknirinn sagður grunaður um að vera ábyrgur fyrir rangri greiningu og meðferð sjúklinganna og þannig hafi hann gerst sekur um manndráp og fleiri brot. Læknirinn var sviptur læknaleyfi í kjölfar rannsóknar Landlæknis, sem laut að mun færri tilvikum, en fékk það aftur og hóf í kjölfarið störf á Landspítalanum.
Samkvæmt upplýsingum fréttastofu bíður lögregla enn eftir matsgerð dómkvaddra matsmanna. Lögreglustjórinn á Suðurnesjum sagði í greinargerð sinni um málið að það ætti sér engin fordæmi í íslenskri réttarsögu, það væri afar umfangsmikið, sérhæft og sakargiftir alvarlegar. | Læknir sem er til lögreglurannsóknar grunaður um fjölda manndrápa hefur í neyðartilfellum verið látinn sinna sjúklingum á Landspítalanum. |
2022 | 89 | Talibanastjórnin í Afganistan tilkynnti í morgun að konur þyrftu hér eftir að vera í búrkum sem hylja andlit þeirra nánast alveg, og reyndar að hylja sig frá toppi til táar. Tíðindin staðfesta ótta margra um að stjórn Talibana takmarki réttindi kvenna á sama hátt og hún gerði á fyrri valdatíð. | Hibatullah Akhundzada aðaltrúarleiðtogi Talibana tilkynnti um þessa ákvörðun á samkomu í Kabúl. Þar sagði hann að konur ættu að hylja líkama sinn frá toppi til táar - þar á meðal vera í búrku sem hyldi andlitið alveg, nema rétt í kringum augun. Slíkt væri virðingarvottur og samkvæmt hefð. Khalid Hanafi, starfandi ráðherra dyggða, sagði að stjórnvöld vildu að systur þeirra byggju við virðingu og öryggi. Þá stendur einnig í tilkynningunni að ef konur hafa ekkert mikilvægt verk að vinna utan heimilisins, sé best að þær haldi sig heima.
Þetta eru sambærilegar reglur og konur bjuggu við í fyrri valdatíð Talibanastjórnarinnar, frá nítján hundruð níutíu og sex til tvö þúsund og eitt. Og þetta er ekki fyrsta vísbending þess að konur muni njóta skertari réttandi þvert á loforð sem gefin voru þegar Talibanar tóku völd. Í vetur var ákveðið að leyfa ekki stúlkum að ganga í skóla eftir sjötta bekk.
Talibanar hafa reynt að berjast fyrir því að fá alþjóðlega viðurkenningu sem lögboðið stjórnvald í Afganistan. Vesturveldin hafa sett það sem skilyrði að réttindi kvenna til náms og sjálfákvörðunar verði tryggð. Ljóst er að þessi ákvörðun eykur ekki líkurnar á því að Talibanar fái slíka viðurkenningu.
Efnahagsástandið í Afganistan hefur verið afar bágborið, meðal annars vegna þess að eignir stjórnvalda erlendis voru frystar eftir að Talibanar tóku völdin. Engin merki eru um að það sé að breytast. | Konum í Afganistan hefur verið skipað að hylja sig frá toppi til táar á almannafæri. Þetta eru hörðustu aðgerðirnar sem Talibanastjórnin hefur beitt gegn konum frá því hún tók við völdum í landinu síðastliðið haust. |
2022 | 89 | Minnst 22 létust í sprengingu á Saratoga hóteli í Havana, höfuðborg Kúbu í gær. Gasleki er talinn hafa valdið sprengingunni. | Tölur um manntjón eftir sprenginguna hafa verið nokkuð á reiki, en ljóst er að hátt í 65 manns slösuðust í sprengingunni.
Miguel Diaz-Canel, forseti Kúbu, sagði í viðtali við fréttastofu Reuters að gasleki virðist hafa verið orsök sprengingarinnar. Hann segir ekkert benda til þess að sprengingin hafi verið árás eða komið til með saknæmum hætti.
Í sprengingunni skemmdust nokkrar hæðir hótelsins, sem er skammt frá þinghúsinu í hjarta borgarinnar. Íbúðarhús við hlið hótelsins skemmdist einnig talsvert og gluggar sprungu í skóla skammt frá. Miðborg Havana er vinsæll ferðamannastaður, sem var nýlega farin að taka á móti stórum hópum ferðamanna á ný eftir heimsfaraldurinn. Saratoga hótelið, sem er eftirsótt fimm stjörnu lúxushótel, mun þó ekki hafa verið fullbókað í gær. Þar sem var unnið að endurbótum á neðri hæðum byggingarinnar þegar sprengingin varð. | Minnst 22 eru látnir eftir öfluga gassprengingu í miðborg Havana á Kúbu í gær. |
2022 | 89 | Reyna á að flytja á brott fleiri óbreytta borgara frá Azovstal-stálverksmiðjunni í Mariupol í dag. Úkraínumenn segjast hafa skotið niður eitt af skipum rússneska herflotans í Svartahafi, sem yrði þá annað skip þeirra til að hljóta slík örlög. | Talið er að um tvö hundruð óbreyttir borgarar hafist þar við enn, auk hermanna. Varnarmálaráðherra Úkraínu segir að Rússar hafi byrjað árásir á verksmiðjuna að nýju í trássi við þriggja daga vopnahlé sem hófst á fimmtudag. Þrátt fyrir það eru björgunaraðgerðirnar enn á dagskrá og er vonast til að fleiri óbreyttum borgurum verði komið á brott úr stálverksmiðjunni í dag.
Harðir bardagar geisa enn víða í austurhluta Úkraínu og hafa fregnir morgunsins frekar verið Úkraínu í hag. Meðal annars hafa þeir hafi gagnsókn í Kharkiv, sem Rússar hafa að mestu lagt undir sig, og tekist að endurheimta fimm þorp í héraðinu. Varnarmálaráðuneyti Bretlands segir í skýrslu dagsins að það muni kosta Rússa verulega fjármuni og tíma að endurbyggja her sinn eftir stríðið. Meðal annars hafi einn af T-90M skriðdrekum þeirra, sem eru þeir háþróuðustu í eigum Rússa, eyðilegast í átökunum. Þeir hafa um hundrað slíka til umráða. Þá lýsti úkraínska varnarmálaráðuneytið því yfir í morgun að tekist hefði að sökkva öðru skipi úr herflota Rússa á Svartahafi. Ráðuneytið bætti því við á Twitter að hin venjulega skrúðsýning flotans við Svartahaf á sigurdeginum, níunda maí, verði að þessu sinni haldin nærri Snákaeyju - á sjávarbotni.
En þessi sigurdagur vekur líka ákveðinn ugg hjá Úkraínummönnum. Þeir óttast að Rússar herði sókn sína til muna núna vegna þessa dags, sem Rússar minnast á hverju ári. Þennan dag árið nítján hundruð fjörutíu og fimm lýstu Sovétmenn yfir sigri á hinum þýsku nasistum í seinni heimstyrjöldinni. Talið er að Rússum sé mikið í mun að vinna táknræna sigra til að halda á lofti á þessum degi - og vestrænar njósnastofnanir telja jafnvel líklegt að þá muni Rússar formlega lýsa yfir stríði við Úkraínu. | null |
2022 | 89 | Þrátt fyrir að frekar fáir bátar hafi róið til veiða á fyrsta degi strandveiðitímabilsins á mánudaginn eru tæplega fimm hundruð bátar búnir að tilkynna þátttöku í veiðum sumarsins. Framkvæmdastjóra Landssambands smábátaeigenda líst vel á komandi vertíð. | Hið árlega strandveiðitímabil hófst á mánudaginn en heimilt er að stunda veiðar í 12 daga í mánuði frá maí til ágúst. Á síðasta ári voru tæplega 400 bátar skráðir til veiða en í ár stefnir í að þeir verði nær 500. Þá hefur kvótinn sem heimilt er að veiða á tímabilinu verið aukinn úr 8500 tonnum af þorski í tíu þúsund tonn. Örn Pálsson, framkvæmdastjóri Landssambands smábátaeigenda segir að hugur sé í sjómönnum.
Það er nú lítil reynsla en það eru mun fleiri sem hafa sótt um leyfi. Það er að nálgast 500 aðilar sem eru komnir með leyfi. En síðan hafa nú þessir tveir, þrír dagar sem búnir eru, það hefur verið afskaplega erfið tíð og fáir komist á sjó. En svona í samtölum við sjómenn sem hafa komist á sjó að þá eru þeir bjartsýnir, eru að fiska bara ágætlega.
-Verðin, hvernig eru þau í ár?-
Þau lofa góðu, ef við skoðum markaðinn þá er þetta um 350-60 en var alveg hundrað krónum minna á sama tíma í fyrra. | Tæplega fimm hundruð bátar eru búnir að tilkynna þátttöku í strandveiðum sumarsins |
2022 | 89 | Jarðskjálfti, 3,3 að stærð, varð undir Kleifarvatni á Reykjanesskaga um stundarfjórðungi fyrir ellefu í morgun. Skjálftinn fannst vel á höfuðborgarsvæðinu og víðar. Lovísa Mjöll Guðmundsdóttir er náttúruvársérfræðingur á Veðurstofu Íslands. | null | Jarðskjálfti undir Kleifarvatni, 3,3 að stærð, fannst vel á höfuðborgarsvæðinu í morgun. |
2022 | 89 | Skógareyðing í Amazon regnskógunum í Brasilíu var nær tvöfalt meiri í apríl en á sama tíma í fyrra. Tré voru felld á landsvæði sem rúma myndi New York-borg tvisvar sinnum. | Eyðileggingin í Amazon regnskógunum, sem oft eru nefndir Lungu heimsins, hefur verið gríðarleg það sem af er þessu ári. Náttúruverndarsinnar segjast slegnir yfir umfanginu, en aðeins í apríl mánuði var yfir eitt þúsund ferkílómetrum af regnskóginum felldur. Svipaða sögu má segja um janúar og febrúar mánuði, en þá var skógareyðing talsvert meiri en á síðasta ári. Það sem af er þessu ári hefur 69% meira af regnskógi verið eytt en í Brasilíu en á sama tíma í fyrra, eða hátt í tvö þúsund ferkílómetrar. Það landsvæði jafngildir öllu landi New York borgar, tvisvar sinnum. Skógareyðingin sést á gervihnattarmyndum brasilísku geimvísindastofnunarinnar.
Skógareyðing í Brasilíu hefur aukist verulega í valdatíð hægri stjórnar forsetans Jair Bolsonaro, sem hefur verið við stjórnvölinn í landinu síðan 2019. Ein af megin stefnum hans er aukinn landbúnaður og námgröftur í Amazon, sem leið til þess draga úr fátækt í landinu. Ríkisstjórn Bolsonaro hefur ítrekað lofað umbótum í umhverfismálum, en náttúruverndarsamtök segja lítið hafa borið á slíku. | null |
2022 | 89 | Valur er kominn í 1-0 í úrslitaeinvíginu um Íslandsmeistaratitilinn í körfubolta karla eftir sigur á Tindastóli í háspennuleik í gærkvöld. Karlalið ÍBV getur komist í úrslitin um Íslandsmeistaratitilinn í handbolta með sigri á Haukum í kvöld. | Vinna þarf þrjá leiki til að verða Íslandsmeistari og hófu Valsmenn einvígið gegn Tindastóli betur á Hlíðarenda í gærkvöld. Leikurinn var þó hnífjafn og spennandi frá upphafi til enda og réðust úrslitin á lokaandartökum leiksins. Valur var stigi yfir, 80-79, þegar skammt var eftir en Tindastólsmenn áttu eina sókn eftir. Boltinn vildi hins vegar ekki niður og lauk leiknum því með sigri Vals sem nú leiðir einvígið 1-0. Liðin mætast næst á Sauðárkróki á mánudagskvöld.
Undanúrslitaeinvígin í handbolta kvenna hófust einnig í gær en þar mætast Fram og ÍBV annars vegar og Valur og KA/Þór hins vegar. Deildarmeistarar Fram unnu öruggan sigur á ÍBV í Safamýrinni í gær, 28-18, á meðan spennan var öllu meiri hjá Val og KA/Þór á Hlíðarenda. Þar tryggðu Valskonur sér eins maks sigur, 28-27. Fram og Valur eru því komin í 1-0 í sínum einvígum en vinna þarf þrjá leiki til að komast í úrslit um Íslandsmeistaratitilinn. Næstu leikir liðanna verða á mánudag. ÍBV getur í kvöld komist í úrslit um Íslandsmeistaratitil karla í handbolta en klukkan sex verður flautað til leiks í þriðja leik ÍBV og Hauka. Eyjamenn eru búnir að vinna báða leikina til þessa og leiða því einvígið 2-0.
Fjórða umferð Bestu deildar karla í fótbolta heldur áfram í dag. Klukkan tvö mætast ÍA og Breiðablik á Akranesi, Keflavík fær ÍBV í heimsókn klukkan fjögur og klukkan korter yfir fjögur mætast KR og KA annars vegar og Stjarnan og Fram hins vegar. Umferðin hófst í gær með leik FH og Vals en þar lauk leiknum með 2-2 jafntefli. | Valur byrjaði betur gegn Tindastóli í baráttunni um Íslandsmeistaratitil karla í körfubolta. Valsmenn unnu fyrsta leik einvígisins með minnsta mun á Hlíðarenda í gærkvöld. |
2022 | 90 | Héraðsdómur Reykjavíkur hefur dæmt tryggingafélagið Vörð til að greiða manni 91 milljón króna í skaðabætur. Maðurinn datt í stiga skemmtistaðar árið 2016 og hlaut varanlega höfuðáverka og skerðingar. Skemmtistaðurinn taldist ekki hafa uppfyllt kröfur í byggingasamþykkt þegar hann var reistur og var talið sannað að það hafi orsakað slysið. | Maðurinn var ásamt félaga sínum á leið niður stiga á skemmtistað í miðborg Reykjavíkur þegar hann hrasaði og féll niður stigann sem lá frá anddyri staðarins á jarðhæð og upp á aðra hæð. Maðurinn lenti í anddyri staðarins með höfuðið á undan á steyptu gólfinu. Á bráðadeild Landspítalans kom í ljós innanbastsblæðing yfir hægra heilahveli mannsins, marblæðingar neðan til framheila og brot hægra megin í botni höfuðkúpu. Agnar Þór Guðmundsson, lögmaður mannsins, segir dóminn afdráttarlausan í því að ástæða slyssins sé ekki nein önnur en stiginn sem maðurinn féll í.
Ráðist var í framkvæmdir á húsnæðinu árið 2015, áður en staðurinn var opnaður. Stiganum var þó ekki breytt og hann er enn óbreyttur. | null |
2022 | 90 | Reynt verður í dag að forða rúmlega þrjú hundruð almennum borgurum frá Maríupol í Úkraínu undan hernaðaraðgerðum Rússa. Þeirra á meðal eru tvö hundruð sem hafa haldið til á svæði Azovstal stálverksmiðjunnar í borginni. Leiðtogar Evrópusambandsríkja reyna í dag að koma sér saman um hertar refsiaðgerðir gegn Rússum. | Samræmingarstjóri mannréttindastofnunar Sameinuðu þjóðanna greindi frá því í gærkvöld að samkomulag hefði náðst við stríðandi fylkingar um að flytja fólk frá Maríupol í dag. Þeirra á meðal eru síðustu almennu borgararnir sem enn halda til í Azovstal stálverksmiðjunni. Í hópnum eru að minnsta kosti tuttugu börn.
Ósamkomulag er milli leiðtoga Evrópusambandsríkja um nýjustu tillögur framkvæmdastjórnarinnar um hert viðskiptabann á Rússa vegna innrásarinnar. Ungverjar og Slóvakar eru háðir innflutningi á hráolíu frá Rússlandi. Viktor Orban, forsætisráðherra Ungverjalands, sakaði í dag Ursulu von der Leyen, forseta framkvæmdastjórnarinnar, um að hafa farið yfir strikið og rekið fleyg í samstöðu aðildarríkjanna með því að leggja til að hætta að flytja inn olíu frá Rússlandi. Von der Leyen sagði í morgun að vissulega gæti verið strembið stöðva innflutninginn. Það væri þó nauðsynlegt því að ekki gengi að ESB-ríkin héldu áfram að dæla peningum inn í rússneska hagkerfið.
Leiðtogar G7-ríkjanna, sjö helstu iðnríkja heims, ætla að ræða ástandið í Úkraínu á fjarfundi á sunnudaginn kemur, 8. maí. Dagurinn er táknrænn því að þá lauk síðari heimsstyrjöldinni formlega í Evrópu, árið 1945. | Flytja á þrjú hundruð almenna borgara frá Maríupol í Úkraínu til öruggari svæða. Þeirra á meðal eru tvö hundruð sem hafa haldið til á verksmiðjusvæði í borginni mánuðum saman. Leiðtogar Evrópusambandsins reyna að koma sér saman um hertar refsiaðgerðir gegn Rússum vegna innrásarinnar í Úkraínu. |
2022 | 90 | Volodymyr Zelensky forseti Úkraínu ávarpar Alþingi og íslensku þjóðina klukkan tvö í dag um fjarfundarbúnað. Fimm tölvuskjám hefur verið komið fyrir í þingsal og verður ræða Zelenskys túlkuð jafnóðum. | Þetta verður í fyrsta sinn sem erlendur þjóðhöfðingi flytur ávarp í þingsal Alþingis. Birgir Ármannsson forseti Alþingis stýrir athöfninni og talar við upphaf hennar. Guðni Th. Jóhannesson forseti Íslands flytur í framhaldi af því stutta ræðu og síðan tekur forseti Úkraínu til máls. Að loknu máli hans ávarpar Katrín Jakobsdóttir forsætisráðherra Zelensky. Fimm tölvuskjám hefur verið komið fyrir í þingsalnum, þannig að allir sjái vel og heyri og túlkur þýðir ræðu Zelenskys jafnóðum og þingmenn verða með sérstakan búnað til að heyra þýðinguna. Fundurinn verður í beinni útsendingu í sjónvarpinu og á vefnum ruv.is. Á heimasíðu Alþingis segir meðal annars að Ísland hafi frá upphafi fordæmt tilefnislausa innrás Rússlands í Úkraínu og lýst yfir eindregnum stuðningi við úkraínsku þjóðina. Ísland hafi tekið fullan þátt í þvingunaraðgerðum gegn Rússlandi og tekið á móti flóttafólki frá Úkraínu, auk þess að hafa milligöngu um loftflutninga á vopnum og fleiru til Úkraínu. Áfram verði leitað leiða til að styðja við Úkraínu með öllum tiltækum ráðum. | Volodymyr Zelensky forseti Úkraínu ávarpar Alþingi í dag, þetta verður í fyrsta skipti sem erlendur þjóðhöfðingi flytur ávarp í þingsal. Þá munu forseti Íslands og forsætisráðherra ávarpa Zelenskí. Fjölda tölvuskjáa hefur verið komið fyrir í þingsalnum. |
2022 | 90 | Færeyingar hyggjast fitja upp á ýmsum nýstárlegum leiðum til að draga úr áfengisneyslu í landinu. Lýðheilsustöð Færeyja leggur til að látið skuli af sölu tollfrjáls áfengis í flugstöðinni við Voga og í ferjunni Norrænu. | Tillögur færeysku lýðheilsustöðvarinnar byggja á nýrri rannsókn sem bendir til að heilsufarsskaði geti hlotist af minni áfengisneyslu en hingað til hefur verið talið. Magni Mohr, stjórnandi lýðheilsustöðvarinnar, segir að fólk freistist til að kaupa meira áfengi sé það ódýrt og aðgengilegt. Því er lagt til að látið verði af sölu tollfrjáls áfengis. Það er augljós og merkjanlegur hvati til neyslu fólginn í því að bjóða ferðamönnum að kaupa ódýrt áfengi og tóbak, segir Mohr og bætir við að þessi í stað ætti að lækka verð á hollari vörum.
Magnus Rasmussen viðskiptaráðherra Færeyja tekur undir það. Ég furða mig sífellt á því þegar ég kem heim frá útlöndum hvers vegna óhollusta á borð við áfengi, tóbak og súkkulaði bjóðast lágu verði, segir ráðherrann en reglur um ríkiseinkasölu áfengis og tóbaks í Færeyjum eru á hans borði. Það þarf að gera eitthvað í þessu og ég ætla að bera málið upp við landsstjórnina. Lýðheilsustöð vill auk framangreinds meðal annars leggja skatt á áfenga drykki í takti við áfengisinnihald þeirra og fylgja enn harðar eftir banni við áfengssölu til fólks undir lögaldri. | null |
2022 | 90 | Karlalið Vals í handbolta vantar nú aðeins einn sigur til að tryggja sér sæti í úrslitum Íslandsmóts karla í handbolta. Valur vann Selfoss örugglega í gærkvöldi. | Valur vann Selfoss með sex marka mun, 35-26, á Selfossi í gærkvöldi. Valsmenn unnu fyrsta leik liðanna sömuleiðis stórt og eru 2-0 yfir í einvígi liðanna. Þrjá sigra þarf til að komast í úrslitaleikinn og mætast liðin í þriðja sinn að Hlíðarenda á sunnudagskvöld. Valsmenn eru nú þegar handhafar allra titlanna í karlahandbolta; eru ríkjandi Íslandsmeistarar og unnu bikarkeppnina og deildarkeppnina í vetur auk þess að sigra í Meistarakeppni HSÍ síðastliðið haust.
Og það er mikið um að vera á Hlíðarenda þessi dægrin karlalið félagsins í körfubolta leikur fyrsta úrslitaleikinn um Íslandsmeistaratitilinn í kvöld. Vinna þarf þrjá leiki til að verða Íslandsmeistari. Valur hefur tvívegis orðið Íslandsmeistari karla í körfubolta en 39 ár eru frá síðasta titli. Tindastóll hefur aldrei orðið Íslandsmeistari. Leikur Vals og Tindastóls er klukkan hálfníu í kvöld að Hlíðarenda. Áður en að þeim leik kemur er fyrsti leikur kvennaliða Vals og KA/Þórs í undanúrslitum úrvalsdeildar kvenna í handbolta á dagskrá að Hlíðarenda klukkan sex. Í hinni undanúrslitaviðureigninni mætast Fram og ÍBV í Safamýri og er sá leikur klukkan 19:40.
Undanúrslitin í Evrópu- og Sambandsdeildinni í fótbolta kláruðust í gærkvöldi. Í Evrópudeildinni komust Glasgow Rangers og Frankfurt áfram í úrslitaleikinn. Frankfurt vann West Ham 1-0 og Rangers lagði RB Leipzig 3-1. Úrslitaleikurinn verður í Sevilla á Spáni þann 18. þessa mánaðar. David Moyes, þjálfari West Ham, fékk rautt spjald á 72. mínútu leiksins í gærkvöldi þegar hann sparkaði bolta í átt að boltastrák í Frankfurt. Boltinn hæfði drenginn ekki en Moyes var sendur upp í stúku. Hann baðst afsökunar á atvikinu eftir leik en Knattspyrnusamband Evrópu er með málið til skoðunar.
Viku eftir úrslitaleik Evrópudeildarinnar er úrslitaleikurinn í Sambandsdeildinni, en þetta er í fyrsta sinn sem sú keppni fer fram. Til úrslita leika Roma og Feyenoord. Roma vann Leicester í Róm í gærkvöldi, 2-1, og Feyenoord lagði Marseille í Rotterdam, 3-2. Úrslitaleikurinn verður leikinn í Tirana í Albaníu. | null |